
 АНЫҚТАМАЛАР
Алколойдтар -құрамында азот бар және ағзаға күшті физиологиялық әсер ететін табиғи органикалық қосылыстар тобы. Олар әртүрлі өсімдіктерде кездеседі әсіресе көкнәр бұршақ тұқымдастарында.
Альбумин (ALB) -көптеген маңызды функцияларды орындайтын қан плазмасы ақуызы. Ол метобализм процестеріне қатысады ағзада бірқатар химиялық және т.б. заттарды тасымалдайды. Бұл ақуыздың деңгейін анықтау бауырдың жағдайын бағалауда маңызды рөл атқарады. Албуминдер ақуыздың жалпы мөлщерінің щамамен 60%  құрайды.
Ақуыздар,протеиндер - аминқышқылдарынан тұратын және ағзаның құрылымы мен тіршілік әрекетінде іргелі рөл атқаратын жоғары молекулалық табиғи органикалық заттар.
Бронхит (лат.bronchitis-қабыну) -төменгі тыныстану жүйесі жолдарының ауруы,юронхтардың шырышты қабығының - трахеядан өкпе альвеолаларына өтетін шеміршек түтіктерінің қабынуымен сипатталады. Қабыну бүкіл бронх ағашына немесе оның бір бөлігіне әсер етуі мүмкін және пневмониядан айырмашылығы альвеолаларға әсер етпиді.
Гемоглобин (грекше hemi-қан, globus-шар) - бұл қан торшаларының пайда болуының басында пайда болатын қызыл қан торшаларында кездесетін темірмен қаныққан ақуыз. Ол ағзаның тіндеріне олардың өміріне қажетті оттегін жеткізеді олардан көмірқышқыл газын алады және оны өкпеге қайтарады.
Гликозидтер - гликозидтік байланыс арқылы басқа биологиялық белсенді молекуламен байланысқан қант молекуласынан тұратын органикалық қосылыстар. Олар өсімдіктерде кең таралған және зиянкестерден қорғау, өсімдіктердің өсуін реттеу және дамуын қоса алғанда, әртүрлі биологиялық функцияларды орындайды.
Глобулиндер - қандағы ақуыздар тобы. Кейбір глобулиндерді бауыр шығарады, басқаларын иммундық жүйе шығарады. Глобулиндер бауыр мен бүйректің жұмысында, қанның ұюында және инфекциялармен күресуде маңызды рөл атқарады. Альфа, бета және гамма глобулиндері деп аталатын глобулиндердің әртүрлі түрлері бар
Гамма-глобулиндер - бактерияға, вирусқа қарсы және басқа антиденелердің көп бөлігі бар қан сарысуындағы ақуыздардың фракциясы. Бұл ең төменгі электрофоретикалық қозғалғызтығы бар ақуыздар. Гамма-глобулиндердің барлығы дерлік иммуноглобулиндер болып табылады.
Гомеостаз-бұл организмнің әртүрлі процестерді реттеу арқылы сыртқы факторлардың өзгеруіне қарамастан ішкі ортаның тұрақтылығын сақтау қабілеті. 
Гуморальдік иммунитет-(лат.humor-сұйықтық, immunis-еркін)- иммунитеттің бір түрі, көбінесе жасушадан тыс антигендерге бағытталған және денені бактериялық қоздырғыштар мен токсиндерден қорғау үшін қажет. Бұл бөгде антигендердің пайда болуына жауап ретінде қан плазмасындағы В-лимфоциттері мен антиденелердің синтезі және сұйық ортада ағзаның қорғаныс қасиеттерін жүзеге асыру маханизмдерінің бірі болып табылады.
Жедел (жіті) бронхит - бұл төменгі тыныс жолдарының қабынуы, ол 3 аптадан аспайды және қатты жөтелмен, дене температурасының жоғалуымен, мұрыннан шырыш ағуымен, мұрынның бітелуімен және дауыстық қарлығуымен қатар жүретін патологиялық процесс.
Иммунитет немесе иммундық жүйе - бұл оны сырттан келетін барлық бөгде заттардан (вирустар, бактериялар, саңырауқұлактар және т. б.) қорғайтын және істен шыққан немесе ескірген өз жасушаларының жойылуын бақылайтын дене жүйесі болып табылады.
Иммундық тапшылығы - бұл ағзаның иммундық жүйесі әлсіреп, ағзаның инфекциялар мен аурулармен күресуін қиындататын жағдайы ағзаны бактериялар мен вирустардан және олардың еритін токсиндерінен  (антигендерден) гуморальды қорғауды жүзеге асырады. Плацента арқылы белсенді тасымалданады. Жануарларда тиісті концентрацияғ а тек 1,0 - 1,5 жасқа дейін жетеді.
Иммуноглобулиндер А - тыныс алу жолдарының  (мұрын және бронх секрециясы) және ішек жолдарының шырышты беттерінде жергілікті иммунитетті жүзеге асырады. Олар уызда, көз жасында, сілекейде болады.Туылғаннан кейін секреторлық IgA мөлшері (шырышты қабаттарда) өмірдің 2-3 аптасында ересектер деңгейіне жетеді.
Туылғаннан кейін көп ұзамай олардың деңгей жоғарылайды, өмірдің 10-12 айында максимумга жетеді, содан кейін ол төмендейді.
Иммуноглобулиндер Е - плазмалық торшалар шығарады және ағзаның аллергиялық реакцияларына қатысады.
Иммуноглобулиндер D - нақты қалыптасқан функцияға ие емес. Олар басқа иммуноглобулиндердің белсенділігін реттейді және антигенге тәуелді лимфоциттердің дифференциациясына қатысады деп болжануда.
Катаральды бронхит - бұл атау қақырықты қарқынды шығаратын шырышты тіндердің қабынуын білдіретін катар анықтамасымен байланысты. Катаральды бронхит жағдайында секрециялар шырышты құрылымга ие болады.
Қанның  жалпы клиникалық талдауы - гемоглобин концентрациясын, эритроциттер, тромбоциттер, лейкоцитер санын анықтау, лейкоциттер формуласын санау кіреді.
Комплемент жүйесі (лат. complementum-толықтыру) - қанда үнемі болатын қорғаныс ақуыздарының кешені. Бұл ағзаны бөтен агенттердің әсерінен гуморальды қорғауға арналған протеолитикалық ферменттердің каскадты жүйесі, ол ағзаның иммундық реакциясын жүзеге асыруға қатысады.
Кумуляция (лат. ситио-жинақталу, күшейту) - биологиялық белсенді заттың (заттардың) немесе дәрі-дәрмектердің ағзаның белгілі бір аймағында жинақталып қалу (материалдық кумуляция) немесе дәрілік заттардың ағзаға қайта әсер еткенде туындайтын әсерлер (функционалдык кумуляция).
Лейкоциттер - үш маңызды функцияны орындайтын ақ қан клеткалары:антиденелер тузу; бактерияларды, сырттан енетін бөгде ақуыздарды жою және басқа қауіпті заттарды бейтараптандыру; өз ағзасының мутацияланған немесе өлі жасушаларын жою.
Лейкоциттер формуласы - бұл қан жағындысындағы лейкоциттердің әртурлі түрлерінің пайыздық көрсеткіші. Лейкоциттер формуласын зерттеу көптеген аурулардың сипаты, науқастың жағдайының ауырлығы, жүргізілетін емнің тиімділігі туралы диагностикалық ақпарат беретін маңызды зертханалық сынақ болып табылады.
Нейтрофилдер - лейкоциттердің ең көп түрі (ақ қан торшаларының жалпы санының 40-70%). Олар бөгде агенттерді тани алады, ұстап алады және сіңіреді.
Патология (грек. pathos-зардап шегу, logos-ілім) - нормадан ауытку процестері, гомеостазды бұзатын процестер, аурулар, дисфункциялар жатады. Биологияда патология ұғымы аурулардағы жасушалардағы , тіндердегі жоне мүшелердегі құрылымдық және функционалдық өзгерістерді зерттеуте жатады.
Поликомпонентті препарат-бұл құрамы екі немесе одан да көп заттардан тұратын препараттардың үлкен тобы.
Реактивтілік - (лат. Reactia - қарсы әрекет) - ағзаның қоршаған ортаның әртурлі факторларының әсеріне тіршілік әрекетінің өзгеруімен жауап беру қасиеті.
Резистенттілік (лат. Resistentia -қарсылық) - ағзаның әртурлі факторлардың- инфекциялардың, улардың, ластанулардың,паразиттердің және т. б.  әсеріне төзімділігі.
Спецификалық емес резистенттілік - инфекциялардан қорғаудың спецификалық емес жүйесі атауның өзі бұл жүйенің компоненттері әртурлі қоздырыштарға қатысты нақты әсер етпейді. Спецификалық емес қорғаныс жүйесінің негізінде ағзаның инфекциялық агентке табиғи иммунитеті жатады. Бұларға фагоцитоз, комплемент жүйесі, лизоцим, интерферон жатады.
Морфология (жалпы қан анализі) — қандағы қан жасушаларыныңсанын, мөлшерін және пайызын көрсететін негізгі қан сынағы.
Тұнбалар мен қайнатпалар - дәрілік өсімдік шикізатынан әсер етуші заттарын су арқылы алынатын сұйық дәрілік формалар. Тиісті фармакопеялық талаптарына жауап беретін дәрілік өсімдік шикізатынан алынады.
Торшалық (жасушалық) иммунитет - (ағылш. Cell-mediated immunity) -антиденелер де, комплемент жүйесі де қатыспайтын иммундық жауап түрі. Жасушалық иммунитет процесінде макрофагтар, табиғи киллерлер, антигенге тән цитотоксикалық Т-лимфоциттер белсендіріледі және антигенге жауап ретінде цитокиндер бөлінеді.
Созылмалы бронхит - бұл бронхтың шырышты қабығына әсер ететін және оның диффузды өзгерістері байқалатын прогрессивті ауру. Аурудың себебі көбінесе вирустық немесе бактериялық инфекция болып табылады. Ремиссия кезінде созылмалы бронхит асимптоматикалык болуы мүмкін немесе құрғақ жөтелмен көріну мүмкін. Аурудың өршу қақырыктың кетуімен, температураның жоғарылаумен және жалпы әлсіздікпен айқын клиникалық көрініспен бірге журеді.
Уыттылық (лат. toxicus - улы) немесе уыттылық - улы заттың орташа өлім дозасына немесе орташа өлім концентрациясына кері шама ретінде есептелетін токсикометриялық өлшем көрсеткіші.
Фагоцитоз (грек. phagos-жалмау және cytos-торша) - бұл фагоциттер деп аталатын арнайы жасушалар бактериялар, вирустар сияқты бөлшектерді ұстап, жұтып, қорытып жіберетін процесс болып табылады.
Флавоноидтар - табиғи бояғыштар, тағамдық антиоксиданттар, таниндер. Бірқатар флавоноидтар бактерияға қарсы (микробқа қарсы) әсерге ие.
Экстракті - сығынды немесе сорғыш (лат. Extractum) - дәрілік өсімдік шикізатынан немесе жануарлардан алынатын шикізаттан алынған концентрацияланған дәрілік форма.
Эритроциттер (қанның қызыл түйіршектері) - құрамында гемоглобин бар ең көп қан торшалары. Олардың негізгі қызметі-ұлпалар мен мүшелерге оттегін тасымалдау және жеткізу.
Эритроциттердің шегу жылдамдығы (ЭШЖ) - плазма ақуздарының фракцияларының арақатынасын көрсететін қанның спецификалық емес зертханалық көрсеткіші; оның өзгеруі ағымдағы қабыну немесе басқа патологиялық процестің жанама белгісі болуы мүмкін.
Эфир майлары-құрамында өзіне тән иісі мен дәмі бар өсімдіктердің ұшпалы биохимиялық қосылыстары бар майлы, суда ерімейтін сұйыктықтары.Негізінен өсімідіктердің гүлдерінің, жапырактарының және тұқымдарының құрамында болады.

















          КІРІСПЕ

   	Тақырыптың өзектілігі. Ауыл шаруашылығы жануарлары төлдерінің тыныс алу жолдары аурулары кең таралуымен және жоғары аурушаңдық көрсеткішімен  сипатталады. Бұл аурулардан болатын экономикалық залал жануарлардың өлімі, мәжбүрлі сою, ветеринариялық іс-шараларды жүргізуге жұмсалатын шығындар және ауруға шалдыққан жануардың өнімділігінің күрт төмендеуі есебінен қалыптасады [1-3].
	Қозылардың тыныстану жүйесі аурулары әлемнің барлық елдерінде кең таралған және жануарлардың тірідей салмағы мен өсіп-дамуының төмендеуіне және олардың өлімінің жоғарылауына байланысты мал шаруашылығына үлкен экономикалық зиян келтіреді. Таралу кеңдігі, өлім-жітім, мәжбүрлі сою, тірідей салмағының өспеуі бойынша тыныс алу жүйесінің аурулары басқа аурулармен салыстырғанда басым болады. Бұл аурларға көбінесе жас жануарлардың 80-100%-ы бейім болады, ал леталдық көрсеткіші 55% - ға дейін немесе одан да көп болуы мүмкін, ал бұл өз кезегінде саланың экономикалық тиімділігінің 20-30% - ға дейін төмендеуіне әкелуі мүмкін [4, 5].
	 Бұл аурулардың этиопатогенезінде вирустар, микоплазмалар, хламидиоздар және бактериялар жетекші рөл атқарады. Сыртқы ортаның өзгеруімен және дененің тұрақтылығының төмендеуімен шартты түрдегі патогендік микрофлора патогендік түрге ауысып, ал бұл өз кезегінде патологиялық процестің дамуына әкелуі мүмкін. Мұның бәрі, сайып келгенде, тиісті ем болмаған жағдайда, жас жануарлардың өліміне немесе өсу мен дамудың төмендеуіне душар еткізеді [6 - 9].
Көптеген авторлардың пікірінше, жас жануарлардың бұл ауруларға шалдығуы наурыз, сәуір және мамыр айларында ең көп тіркеледі. Алайда, жекеленген жағдайларда шілде - тамыз айларында да байқалады. Ауруға көбінесе (66% дейін) 1 айдан 3 айға дейінгі төлдер бейім болады [10, 11].
	Отандық және шетелдік көптеген зерттеулерде жас жануарларда тыныс алу мүшелерінің аурулары абиогендік және биогендік факторлардың әсерінен пайда болады. Абиогендік факторларларға қолайсыз қоршаған орта, күтіп-баптау технологиясындағы ауытқушылықтар: қанағаттанарлықсыз микроклимат, жануарлардың шектеулі өндірістік алаңдарда көптеп шоғырлануы, тасымалдау және қайта топтастыру кезіндегі кемшіліктер, сапасыз азықтандыру ж.б. жағдайлар жатады. Биогендік факторларларға әртүрлі вирустар, бактериялар, микоплазмалар, патогенді саңырауқұлақтар жатады және олардың вируленттілігі ағзаның иммунды тапшылық жағдайында күрт арта түседі [12, 13].
	Малдәрігерлік ісінде жануарлардың респираторлық ауруларын емдеу үшін көптеген әдістер мен антибактериалды дәрі-дәрмектер кеңінен қолданылады. Олардың басты кемшілігі - препараттарды ұзақ мерзімде қолдану микроорганизмдердің көптеген төзімді штамдарының пайда болуына әкеледі, сонымен қатар негізсіз қолдану иммунитетті төмендетеді, дисбиоздың пайда болуына және микроорганизмдердегі төзімділіктің жоғарылауы мен емдік тиімділігінің төмендеуіне ықпал етеді [14-18].
Фитопрепараттардың синтетикалық препараттардан айырмашылығы, ағзаға біртіндеп жұмсақ және табиғи, әрі тұрақты дамитын емдік әсерге ие болуы. Олардың қарсы көрсетілімдері аз немесе мүлдем болмайды. Фитопрепараттарды қабылдау кезінде жанама әсерлер, төзімсіздік жағдайлары, дәріге төзбеушілік көріністері салыстырмалы түрде өте сирек байқалады. Өсімдік тектес препараттарды қолданудың жағымсыз реакциялары басқа дәрілік заттарды қолданумен салыстырғанда бес есе аз кездеседі, сонымен қатар олардың уыттылығы салыстырмалы түрде төмен болады. Осы қасиеттердің нәтижесінде емдік өсімдік шикізаттарынан дайындалған дәрі-дәрмектер салыстырмалы түрде қауіпсіз болып келеді. 	Сонымен қатар олар жоғары фармакотерапевтік тиімділік танытады, өйткені олар жоғары биологиялық белсенділікке ие. Синтетикалық дәрі-дәрмектерден айырмашылығы, олар тәуелді емес, өсімдік заттарының адам мен жануарлар ағзасына жақындығына байланысты биожетімділігі жоғары. Әр түрлі өсімдіктердің препараттары бір-бірімен жақсы үйлеседі, көбінесе бір-бірінің әсерін күшейте алады (синергизм құбылысы). Сондықтан да олардың көп компонентті (поликомпонентті) препараттары анағұрлым айқын оң клиникалық-терапевтік әсерге ие болады, сонымен қатар максималды фармакотерапевтік әсерге қол жеткізуге мүмкіндік бере алады [19].
Заманауи аналитикалық технологиялардың дамуы олардың жасушалық деңгейде әсер ету механизмдерін түсінуге негіз болатын фитопрепараттардың химиялық компоненттері туралы мәліметтер алуға мүмкіндік береді. Өсімдік тектес дәрі-дәрмектердің негізгі компоненттері алкалоидтар, гликозидтер, антрахинондар, каротиноидтар, флавоноидтар, гликозидтер, эфир майлары, фитонцидтер, микро-, макроэлементтер, әртүрлі дәрумендер ж. б. компоненттер болып табылады [20].
Ветеринариялық тәжірибеде фитотерапияның әртүрлі әдістерін енгізу олардың физиологиялық әсер етуі, уыттылығының және жағымсыз әсерлерінің болмауы, өзіндік құнының төмендігі тұрғысында өзекті мәселенің бірі болып табылады. Сондықтан өсімдік шикізатынан жасалған препараттарды әзірлеу, оларды зерттеу және ветеринариялық өндіріске енгізу қазіргі кезде өзекті мәселелердің бірі болып табылады және жануар ағзасының табиғи резистенттілігін арттыруға, оның иммундық жүйесін қуаттандыруға бағытталған емдеу-алдын алу шараларының рөлі артады  [21-24].
	Жұмыстың мақсаты: жергілікті дәрілік өсімдіктер шикізатынан дайындалған поликомпонентті фитопрепараттың қозылар ағзасының телімсіз резистенттілік көрсеткіштеріне әсерін және бронхит ауруына қарсы емдік тиімділігін ғылыми негіздеу.



	Осы мақсатты іске асыру үшін мынадай міндеттер қойылды:
	1. Жергілікті дәрілік өсімдіктер шикізатынан поликомпонентті фитопрепараттар әзірлеу және олардың фармако-токсикологиялық, микробиологиялық қасиеттерін және оңтайландырылған дозаларын анықтау;
2. Поликомпонентті фитопрепараттардың бронхитпен ауырған қозылар ағзасының телімсіз резистенттілігінің гуморальдық иммунитет көрсеткіштерінің динамикасына әсерін анықтау;
3. Поликомпонентті фитопрепараттардың бронхитпен ауырған қозылар ағзасының телімсіз резистенттілігінің торшалық иммунитет көрсеткіштерінің динамикасына әсерін анықтау;
	4. Қозылардың респираторлық ауруларына қарсы поликомпонентті  фитопрепараттардың салыстырмалы емдік және профилактикалық тиімділігін анықтау.
	Зерттеулердің ғылыми жаңалығы:
	- кафедраның ғылыми зертханасында арнайы технологиялық әдіс негізінде шайқурай, жыланқияқ, жалбызтікен және андыз  өсімдіктерінің шикізаттарынан поликомпонентті фитопрепараттар әзірленді;
	- алғаш рет поликомпонентті фитопрепараттардың зертханалық жануарларда фармакологиялық, токсикологиялық,  микробиологиялық, иммунологиялық қасиеттері және оңтайландырылған дозалары анықталды; 
	- алғаш рет поликомпонентті фитопрепараттардың бронхит ауруына шалдыққан қозылардың морфологиялық және иммунологиялық көрсеткіштерінің динамикасына әсер етуі зерттелінді;
	- алғаш рет қозылардың респираторлық ауруларына қарсы поликомпонентті  фитопрепараттардың салыстырмалы емдік және профилактикалық тиімділігі анықталды;
	Жұмыстың тәжірибелік маңыздылығы.  Орындалған ғылыми-өндірістік жұмыстар  негізінде алынған деректер бойынша қолданылған поликомпонентті фитопрепараттардың  бронхит ауруына шалдыққан қозылар ағзасының спецификалық емес иммунитет көрсеткіштеріне қуаттандырып әсер ететіндігі және респираторлық ауруларына қарсы емдік және профилактикалық тиімділігі жоғары болатындығы нақты материалдар негізінде дәлелденіп, шаруашылық жағдайында пайдалануға ұсынылған.
Қорғауға ұсынылатын негізгі мәселелер:
1. Поликомпонентті фитопрепараттардың дайындалу технологиясы, токсикологиялық параметрлері, микробиологиялық қасиеттері, оңтайландырылған дозалары;
	2. Поликомпонентті фитопрепараттардың бронхит ауруына шалдыққан қозылар ағзасының телімсіз резистенттілігінің гуморальдық иммунитет көрсеткіштерінің динамикасына әсері; 
	3. Поликомпонентті фитопрепараттардың бронхит ауруына шалдыққан қозылар ағзасының телімсіз резистенттілігінің торшалық иммунитет көрсеткіштерінің динамикасына әсері;
	4. Поликомпонентті  фитопрепараттардың қозылардың респираторлық ауруларына қарсы салыстырмалы емдік және профилактикалық тиімділігі.
	Ізденушінің жеке қосқан үлесі.	Ізденуші диссертациялық тақырып бойынша қойылған мақсат пен міндеттер негізінде фармакотоксикологиялық, микробиологиялық, морфологиялық, иммуннологиялық зерттеулерді және шаруашылық жағдайында ғылыми тәжірибе жұмыстарын жеке өзі және кейбір материалдарды ғылыми кеңесшілерінің нұсқауларымен орындады. 
	Диссертациялық жұмыс бойынша ғылыми-зерттеу жұмыстары Қазақ ұлттық аграрлық зерттеу университеті жанындағы Қазақ-Жапон инновациялық орталығының зертханасында, Фармакология және жануарлар патологиясы кафедрасының оқу-ғылыми зертханасында, Вармин-Мазурск университетінің (Польша) биохимиялық және иммунологиялық зертханасында, ҚазҰАЗУ жануарлар клиникасы мен виварийінде орындалды, сондай-ақ кейбір фармакологиялық зерттеулер Қазақ ұлттық медицина университетінің фармацевтикалық технологиялар кафедрасының зертханасында жүргізілді. Ғылыми өндірістік тәжірибе жұмыстары Алматы облысы Еңбекшіқазақ және Жамбыл аудандарына қарасты жеке шаруа қожалықтарында орындалды. 
	Зерттеу нәтижелерінің сынақтан өтуі. Ғылыми-зерттеу нәтижелері кафедра мәжілісі отырыстарында, халықаралық ғылыми-тәжірибелік конференцияларында баяндалып, талқыланды: ҚР ҰҒА академигі, в.ғ.д., профессор Т.Сайдулдиннің 80 жасқа толуына  арналған ҚР ветеринария және мал шаруашылығының жағдайы және даму болашағы атты халықаралық ғылыми-тәжірибелік конференциясы, (Алматы, 15-16.03.2023); ҚР ҰҒА Жас ғалымдардың диалогы: Science talks атты III-ші Халықаралық форумы, (Алматы,  26-27.10. 2023); XXI ғылымы: өзекті сұрақтар, мәселелер және перспективалары атты халықаралық ғылыми-тәжірибелік конференциясы, (Душанбе, Тәжікстан, 15.12.2023 ж.); в.ғ.д., профессор. Х.З.Ибрагимовтың 105жылдығына арналған Жаңа Өзбекстанда ветеринариялық терапияның жетістіктері мен даму перспективалары атты халықаралық ғылыми-тәжірибелік конференциясы (Самарқанд, Өзбекстан, 15-16.12.2023); Ғылым мен білім: жаңа уақыт, Халықаралық ғылыми журнал, №5 (Астана, 2024 ж.); Құрмет белгісі орденді Витебск мемлекеттік ветеринариялық медицина академиясының 100 жылдығына арналған Төл ауруларынның емдеу мен алудың өзекті мәселелері атты халықаралық ғылыми-тәжірибелік конференциясы (Витебск, Беларусь, 4-6. 10. 2024).
	Диссертация нәтижелерінің жариялануы. Диссертациялық материалдар негізінде 18 ғылыми жұмыстар жарияланды, оның ішінде 5 мақала ҚР ҒЖБССҚК ұсынған басылымдарда (4 мақала Жәңгір хан атындағы Батыс Қазақстан аграрлық-техникалық университетінің Ғылым және білім ғылыми-практикалық журналында; 1 мақала Микробиология және вирусология ғылыми-өндірістік орталығы ЖШС Микробиология және вирусология ғылыми-тәжірибелік мамандандырылған журналында), 1 мақала  Scopus Web Science дерекқорындағы мәліметтер базасына кіретін журналда, CiteScore рейтингі бойынша процентилі-53; 6 мақала халықаралық конференциялар материалдарында жарияланған, 1 пайдалы моделге патент алынды, 1 өндіріске ұсыныс дайындалды. 
		Диссертацияның көлемі мен құрылымы. Диссертациялық жұмыс компьютерде терілген 140 беттік мәтіннен тұрады. Оның мазмұны кіріспе, әдебиетке шолу, зерттеу материалдары мен әдістер, зерттеу нәтижелері, зерттеу нәтижелерін талдау бөлімдерінен, қорытындыдан, тәжірибелік ұсыныстардан және қосымша материалдардан тұрады.
	Диссертациялық жұмыста 25 кесте, 24 сурет, 10 фотосурет бар. Пайдаланылған әдебиеттер тізімі 227 аталымнан тұрады, оның ішінде 59 шет ел тіліндегі еңбектерден тұрады.
		
































		1 ӘДЕБИЕТКЕ ШОЛУ

	1.1 Төлдердің тыныстану жүйесі аурулары жалпы мәліметтер: таралуы, этиологиясы, патогенезі  
Төлдердің тыныстану жүйесі аурулары ветеринария ғылымы мен тәжірибесінің алдында тұрған күрделі, әрі өзекті мәселелердің бірі болып табылады. Олар жаппай сипатқа ие, жануарлардың жоғары аурушаңдығы мен өлімімен қатар жүреді және шаруашылықтарға айтарлықтай экономикалық шығын әкеледі. Төлдердің тыныстану жүйесі аурулары таралу кеңдігі, өлім-жітім, мәжбүрлі сою бойынша басқа патологиялардан басым болады. Олар жас төлдердің 80-100% - на дейін әсер етеді, ал өлім-жітімі мен мәжбүрлі сою 55% немесе одан да көп болуы мүмкін және шаруашылықтарға 20-30%-ға дейін экономикалық тиімділіктің төмендеуіне әкеледі [25, 26].
Дүние жүзінің көптеген мемлекеттерінде ауылшаруашылығы төлдерінің респираторлық ауруларын емдеу және профилактикалық шараларды жүргізуге жұмсалатын шығындар мен жануарлардың өлім-жітімі және асыл тұқымды қасиеттердің төмендеуіне байланысты ең күрделі патологиялардың бірі болып саналады. Төлдердің респираторлық ауруларынан әлемде жыл сайынғы шығын шамамен 3 млрд долларды құрайды [27-29]. 
	Респираторлық аурулар сүтті және етті мал шаруашылықтарында жиі кездеседі, мысалы, Швейцарияда 49%, АҚШ-та 80%-ға дейінгі шамада [30-32].  Жалпы, төлдердің тыныс алу жүйесі аурулары сүтті және етті мал шаруашылығы саласының экономикалық тиімділігінің 20-30%-ға төмендеуіне әкеледі [33]. 
 Еуропалық Одақ елдерінде төлдердің респираторлық ауруларының үлес салмағы барлық жұқпалы емес аурулардың 97% - на жетеді [34, 35],  ал ауырған жануарлардың өлімі 20%-ға дейін жетеді [36],  Ұлыбританияда респираторлық аурулармен төлдердің 7-12%-ы жыл сайын 6 айға дейінгі төлдер жиі ауырады, ал өлім-жітім 5-10% құрайды [37],   Ірі қара малдың респираторлық ауруларынан жыл сайынғы шығын жылына 60 миллион евроны құрайды [38].    
Ірі қара малдың респираторлық аурулары Германия мемлекетінің мал шаруашылықтарына да айтарлықтай зиян келтіреді, мұнда бордақылау кезінде аурулар бұзаулардың жалпы санының 62-73% құрайды  [39].     
Солтүстік Кореяда төлдердің респираторлық патологиялармен аурушаңдығы кең ауқымға ие және 13-тен 64% - ға дейін өлім-жітіммен қатар жүреді [40].  Төлдердің тыныс алу жүйесі аурулары Украина [41], Беларусь [42],  Қазақстан [43] және Қырғызстан [44] мемлекеттерінде жиі кездеседі және жоғары экономикалық шығын келтіреді. Ресейдің Еуропалық бөлігінде бұзаулардың респираторлық аурулармен ауыруы кейбір мәліметтер бойынша 80% - ға жетеді, ал олардан келетін шығын 20%-ды құрайды.
Втюрин В.С. [45] шаруа қожалықтары жағдайында 80% бұзаулардың респираторлық аурулармен ауыратындығын анықтады, ал  өлім-жітім 18%-ға дейін тіркеледі. Серологиялық зерттеулердің нәтижелері бойынша ПГ-3, ИРТ және ВД-БС вирустарының айналымы анықталды. Серопозитивті жануарлардың саны орташа есеппен ПГ-3-те 64%, ИРТ-да 87,2% және ВД БС-да 98,8% құрады. Клиникалық сау төлдерден сальмонеллалар (60%), пастереллалар (30%), диплококк өсінділері (30%), стрептококктар (25%), әртүрлі вируленттілігі бар пневмококктар (20%) бөлінді. 
Жануарлардың тыныс алу жүйесі аурулары табиғаты бойынша полиэтиологиялық болып есептеледі. Көбінесе бұл аурулар тобы иммунитеті төмен жануарларда, оның ішінде басым түрде төлдер, сыртқы ортаның қолайсыз факторлары мен әртүрлі патогенді қоздырғыштардың әсерінен туындайды (вирустар, бактериялар, микоплазмалар, хламидиоз, микроскопиялық саңырауқұлақтар және олардың ассоциациялары) [46-49]. 
Респираторлық аурулардың пайда болуына әкелетін қолайсыз  жағдайларына патогендердің жиналуына ықпал ететін және стресске әкелетін факторларды жатқызуға болады: қысқы және өтпелі кезеңдерде қора-жайлардағы ылғалдылықтың шамадан тыс жоғары болуы, жеткіліксіз немесе ылғалды төсеніштер, төлдерді ұстау орындарының ластануы мен шаңдануы, қора-жайлардағы газ алмасудың жеткіліксіздігі және ауадағы зиянды заттардың көп мөлшерде жинақталуы, моционның бұзылуы, гиподинамия, тасымалдау және қайта топтастыру ережелерінің сақталмауы, гипер- немесе гипотермия, азықтандырудың жеткіліксіздігі ж. т. б. [50-52]. 
Авторлардың көптеген зерттеулері төлдердің тыныс алу мүшелерінің аурулары жануарлар ағзасына  көбінесе абиогендік және биогендік факторлардың әсерінен пайда болатындығын атап өтті. Абиогендік факторларға қоршаған ортаның қолайсыз жағдайлары және күтіп-баптау технологиясындағы ауытқулар жатады: микроклиматтың қанағатсыз параметрлері, жануарлардың өндірістік алаңдарда көп шоғырлануы, технологиялық циклдар арасындағы кәсіптік профилактикалық үзілістерді сақтамау; тасымалдау және қайта топтастыру, азықтандыру және күтіп-баптау ережелерінің күрт өзгеруі және т. б. [53-56].     
В.Т.Самохиннің, А.Г.Шаховтың [57,58] пікірінше, абиогендік факторлар олар сыртқы ортада көп мөлшерде жинақталып, жануарлардың ағзасына жеммен, сумен және  ауа арқылы енеді. Қоршаған ортаның барлық қолайсыз факторлары ағзаға көбінесе әртүрлі комбинациялар түрінде әсер етеді, бірақ патологиялық процестердің (патогенездің) дамуындағы басты жетекші фактор - ол жануарлардың дұрыс азықтандырмауы болып табылады. Мұның барлығы жануарлар ағзасының жалпы жағдайда теріс әсер етеді және өнімділіктің, табиғи спецификалық емес төзімділіктің, жануарлардың иммунобиологиялық реактивтілігінің төмендеуіне ұшыратады.
Биогендік факторлар ретінде әртүрлі вирустар, бактериялар, микоплазмалар, патогенді саңырауқұлақтар болуы мүмкін, олардың вируленттілігі тиісті дәрежеде күтіп-баптау мен азықтантандыру жағдайлары кезінде және иммундық тапшылығы жағдайларында күшейе түседі [59 - 61]. 
А.Г. Шахов [62] Ресей Федерациясының аумағында төлдердің жаппай респираторлық аурулары кең таралғанын атап өтті. Патологиялық процестің әртүрлі кезеңдеріне вирустар (парагрипп-3, індетті ринотрахеит, вирустық диарея, микоплазмалар, пастереллалар, сальмонеллалар, стрептококктар, стафилококктар және басқа қоздырғыштар көбінесе әр түрлі комбинациялар түрінде қатысады. Індетті агенттердің ең айқын патогендік әсері ағзаға жағымсыз әсер етуі әр түрлі бейімділік факторлары аясында көрініс табады: төлдерді қора-жайларда талапқа сай емес ұстау, микроклиматтың қанағаттанарлықсыз параметрлері, шектелген алаңдардағы жануарлардың көп шоғырлануы, кешендердегі зоогигиеналық шаралардың сақталмауы, профилактикалық үзілістерді сақтамау, сапасыз азықтандыру тәрізді.
Кейбір зерттеулерде тыныс алу жүйесі ауруларының патологиясында бактерияларға екінші рөл берілетіндігі айтылады. Әдетте, ауру жануарларда бактериялардың екі немесе одан да көп түрінен ассоциациялар бөлініп алынады. Бактериялық микрофлораның ішінде пастерелла, кокк микрофлорасы, эшерихия және сальмонелла жиі кездеседі [63-65].
Жеке зерттеушілер төлдердің хламидиоз және микоплазмалардың тыныс алу жолдарының ауруларының пайда болуындағы белгілі бір рөлді атап өтеді [66]. Бірақ тыныс алу жолдарының күрделі вирустық-бактериялық инфекциялары жиі кездеседі [67].  
Сондай-ақ, респираторлық аурулардың пайда болуына төлдердің жеке анатомиялық-морфологиялық ерекшеліктері де әсер етеді: туа біткен немесе жүре пайда болған гипотрофия, қысқа трахея, бронхтардың кіші диаметрі, тыныс алу жолдарының шырышты қабығына қанмен қамтамасыз етудің шамадан тыс жоғарылауы, сондай-ақ альвеолдар қабықтары икемділігінің төмендеуі және олардағы лимфа ағымының көп болуы тәрізді [68].
Тыныс алу жолдарының патологиясы өкпенің құрылымдық бірлігіндегі беттік-белсенді сурфактанді қабықтың тұтастығын, гемодинамиканы және жоғарғы тыныс алу жолдарының шырышты қабығының секреторлық қызметін бұзады. Альвеолдарда жетілген беттік-белсенді заттың теңестірілуімен және жойылуымен екінші типті альвеоциттердің синтездеу функциясының бұзылуы патологиялық процестің дамуына әкеледі. Стероидты гормондардың перифериялық (шеттік) қанға көп мөлшерде бөлінуі иммундық жүйені тежейді, бұл өз кезегінде респираторлық патологияны туындататын инфекциялық агенттердің белсендірілуіне ықпал етеді. Әдетте, төлдердің респираторлық аурулары аралас вирустық-бактериялық инфекциялардың түрі бойынша жиі кездеседі. Көптеген ғалымдар жануарлардың жаппай респираторлық ауруларының пайда болуындағы негізгі этиологиялық рөлді парагрипп-3 вирустарына, инфекциялық ринотрахеитке, респираторлық синцитиальды инфекцияға және аз дәрежеде вирусты диарея, аденовирустар, реовирустар, парвовирустар және риновирустарға беріледі, өйткені оларды жұқтырған жануарлар  микрофлораның дамуына өте сезімтал болып келеді, ал ол өз кезегінде індетті процестің асқынуларына әкеліп соқтырады [69-71].
Вирустық респираторлық аурулардың этиопатогенезінде, ғалымдардың пікірінше, ағзаның жалпы төзімділігін төмендететін бірқатар қолайсыз факторлар бар (қоршаған орта жағдайлары, зоогигиеналық параметрлердің бұзылуы, азықтандыру түрі, стрестік факторлар, патогенді микробтар).
П.А. Красочко [72] тыныс алу жолдары ауруларының пайда болу себептерін зерттеу Беларусь Республикасының мал шаруашылығы шаруашылықтарында ірі қара малдың төлдері ауруларының негізгі үлес салмағын жұқпалы ринотрахеит вирустары-67,6%, пневмоэнтеритпен ауырған жануарларда 65,8%, 6 айдан асқан клиникалық сау бұзауларда парагрипп-3 тиісінше.55,9; 71,5 және 59,6% болатындығын анықтады.
Минералды гомеостаздың бұзылуы да жас төлдердің тыныс алу жолдары ауруларының пайда болуында маңызды рөл атқарады. Патогендердің ішінде респираторлық аурулардың пайда болуында маңызды рөл вирустарға тиесілі, оның ішінде ең жиі кездесетіні: жұқпалы ринотрахеит, вирустық диарея, парагрипп-3, респираторлық-синцитиальды инфекция [73, 74]. Корона-, рото - және аденовирустық инфекциялар сирек кездеседі [75].  Сондай-ақ, респираторлық ауруларда, әдетте, екі немесе одан да көп вирусты ассоциациялар бөлінетінін атап өткен жөн [76].   
Респираторлық аурулардың патогенезі. Төлдердің респираторлық аурулары кезінде ауруға шалдыққан жануардың барлық жүйелері мен мүшелері патологиялық процеске қатысады, сондықтан бұл күрделі симптомды-патогенеткалық үдеріс болып есептелінеді. Респираторлық аурулар көбінесе індетті процестің болмауымен, төлдердің табиғи жасына бейімділігімен, белгілі бір инкубациялық кезеңмен, патоморфологиялық өзгерістердің айқын көрінісімен, ағымының және жойылуының ерекше монотонды заңдылықтарымен сипатталады.
Қолайсыз факторлардың әсерінен телімсіз резистенттіліктің гуморальды көрсеткіштері және жүйке жүйелерінде ауытқулар көрініс табады. Қан сарысуы құрамындағы ақуыздардың глобулинді фракцияларының деңгейі артады, лизоцимдік белсенділік пен гистаминнің концентрациялары азаяды. Бұл кіші қан айналымы шеңберіндегі қанның іркілдегіне, микроісінулердің пайда болуына ықпал етеді. Нәтижесінде бронх ағашы шырышының фагоцитарлық және лизоцимдік белсенділіктері күрт төмендейді, тыныс алу жолдары эпителий торшаларының тосқауылды функциясы төмендейді. Яғни, жануарлар ағзасының жалпы және жергілікті резистенттілік көрсеткіштері төмендейді. Бронхтардың вирустармен зардаптану процесі жүреді, патогендік вирустар эпителий қабатының бұзылуын тудырады, шырышты қабатқа тереңдеп еніп, қабыну үрдісін туындатады және иммунитеттің торшалық факторларын одан әрі тежейді. Вирустардан кейін шартты-патогендік микрофлора белсендіріледі, ол тыныс алу жолына тереңдеп ене бастайды, ал дұрыс немесе сапасыз азықтандырмау мен күтіп-баптау салдарынан сау жануарлардың жоғары тыныс алу жолдарын (көмекей, трахея) мекендей бастайды [77].   
Жергілікті экссудативті процес микрофлораның дамуына қолайлы жағдайлар жасайды, оның өміршеңділік белсенділігі өз кезегінде қабыну процесін  туындататын микроорганизмдерінің дамуына әкеледі, олардың саны артып, бірігу қабілеті артады да, ауру пайда бола бастайды. Уытты заттардың (токсиндер) әсері қан тамырларының кеуектілігін арттыруға және өкпеде экссудаттың жиналуына ықпал етеді. Тыныс алу жолдарының кірпікшелі эпителийіне жүктеме айтарлықтай артады [78]. 
Өкпенің желдетілуінің қиындауы ұлпалардағы газ алмасу процесінің төмендеуіне әкеледі, метаболизмнің тотықпаған өнімдерінің жинақталуы аясында тыныс алу жүйесінің ацидозы дамиды. Нәтижесінде орталық жүйке, жүрек-тамыр және тыныс алу жүйелерінің белсенділігі әлсірейді, онан кейін басқа да мүшелер мен жүйелер патологиялық процеске қатыса бастайды және эндогендік интоксикация белгілері арта түседі [79, 80]. 
Патологиялық процес қан айналымы жүйесіне де айтарлықтай өзгерістер туындатады. Ақуыздар мен көмірсулар алмасуының бұзылуы байқалады, қан көрінісі өзгереді - гемоглобиннің, эритроциттердің, жалпы ақуыздың, альбуминді фракциясының, сілтілік қордың төмендеуі, ақ қан торшаларының (әсіресе нейтрофилдердің), α-және β-глобулинді фракциялар көлемінің ұлғаюы байқалады. Жіті қабынуға тән белгі – ол альбуминді-глобулинді коэффициентінің 30%-ға дейін төмендеуі байқалады [81].
В.М.Аксенова, Н.Б.Никулина [82] бронхопневмониямен ауыратын бұзаулардағы эритроциттердің құрылымдық-метаболикалық күйін зерттеу кезінде эритроциттердің осмостық төзімділігінің, олардың сорбциялық қабілетінің, малон диальдегидінің құрамының және каталаза белсенділігінің жоғарылауын анықтады, сонымен бірге жалпы антиоксиданттық белсенділік пен орташа және төмен молекулалық салмағы бар пептидтік қосылыстардың концентрациясы төмендейтіндігін зерттеу жұмыстарында анықтады. 
Жануарлардың респираторлық аурулары кезінде гистамин мен серотониннің, қан сарысуының құрамындағы кейбір дәрумендер, микро- және макроэлементтердің концентрациялары өзгереді. Сонымен қатар, қанның биохимиялық құрамының бұзылуы, мысалы, кальций мен магний гомеостазы колостральды иммунитеттің, бронхоальвеолярлы секреция процесінің қабынуы мукоцилиарлы клиренстің қалыптасуының бұзылуына әкеліп соғады. Бұл өз кезегінде тыныс алу жолдарының шырышты қабығын потенциалды патогендермен колонизациялауы үшін қолайлы жағдайлар жасалады деген деректер бар[83].
 Осылайша, әдебиет деректерін талдау төлдердің респираторлық аурулары кең таралу географиясына ие және айтарлықтай экономикалық зиян келтіреді деп тұжырымдауға болады. Төлдердің респираторлық аурулары полиэтиологиялық сипатқа ие, жетекші рөл вирустар мен бактерияларға тиесілі, олардың белсенділігі резистенттілігі төмен жануарларда қоршаған ортаның қолайсыз факторларының әсерінен айтарлықтай артады деп тұжырымдауға болады.

Сонымен бірге келтірілген шолудан жас төлдің респираторлық ауруларының патогенезінде ағзаның жалпы және жергілікті төзімділігінің бұзылуы, респираторлық ацидоз, интоксикация және ағзадағы нейро-гуморальдық өзгерістермен қатар жүретін инфекциялық элементтердің әсерінен жергілікті қабыну - экссудативті процестің дамуы жетекші рөл атқаратындығы, сондықтан да патогенетикалық терапияны жүзеге асыру кезінде нақты болып жатқан өзгерістерді ескеру қажет болып табылады.

	1.2 Төлдердің респираторлық ауруларын емдеу және алдын алу   шаралары туралы жалпы мәліметтер
	Әдебиет деректерін талдау төлдердің респираторлық ауруларының дамуы кезеңдері негізінен ағзаның иммундық жай-күйімен анықталады. Жаңа туылған төлдердің иммунологиялық мәртебесінің жоғары болу деңгейі көптеген факторлардың жиынтығымен қамтамасыз етіледі, олардың ішінде ең маңыздысы аналық мал ағзасының жағдайы, туылғаннан кейінгі алынған уыз сүтінің мөлшері мен сапасы маңызды фактор болып табылады.
	А.Г.Шаховтың  және басқа зерттеушілердің пікірінше [84], ана-ұрық-жаңа туылған төл биологиялық кешенінің алдын алу және онымен күресу бойынша ұтымды шараларды әзірлеуді бірыңғай жүйе ретінде қарастырған жөн, өйткені өмір сүрудің алғашқы және кейінгі күндерінде респираторлық аурулардың пайда болуы метаболизм деңгейі мен аналық мал ағзасының спецификалық емес реакциясы мен ұрықтың жатырішілік дамуы, жаңа туылған төлдердің денсаулығы мен қауіпсіздігі арасында тікелей байланысқа негізделген.
	Бірқатар авторлар соңғы онжылдықтарда өз зерттеулерінің нәтижесінде алынған көптеген деректері әртүрлі әсерлердің артқанын көрсетеді, мысалы, аналық малдың ағзасына әсер ететін қолайсыз факторлар (экологиялық, технологиялық, техногендік, азықтық, микробтық және т. б.), зат алмасу процесінің ауытқулары, белсендірумен бірге жүретін стресстік факторлар, липидтердің асқын тотығу патологиясы, қорғаныс механизмдерінің антиоксиданттық қуатының төмендеуі және соның салдарынан иммунитеттің торшалық және гуморальдық факторларының тежелуі өз кезегінде иммундық тапшылықтың пайда болуына әкеледі [85-87].
	З.Я.Косорукова, Е.П.Сисягина [88] иммундық тапшылық жағдайларын түзету үшін жануарларды күтіп-баптау мен азықтандырудағы қателіктерді жою арқылы зат алмасу процесін қалыпқа келтіру мақсатында дәруменді-минералды қоспаларды, антиоксидантты жем-шөптерді, премикстер мен қоспаларды беруді, адаптогендік және стресске қарсы заттарды қолдануды ұсынады. Дәрумендер мен микроэлементтер метаболизмнің биохимиялық реакцияларының катализаторы ферменттерінің белсенділігінде маңызды рөл атқарады. Нәтижелер авторлар жүргізген ғылыми зерттеулер минералды-дәрумендік кешендерді немесе комбинацияларды қолдану айырмашылығының дұрыстығын көрсетеді. Қазіргі уақытта дәрумендер мен микроэлементтердің өзара әрекеттесуі туралы көптеген мәліметтер бар
	Dymond R.F., McEwan A.D. [89]  жаңа туылған төлдердің ауруларға қарсы төзімділігі оларға толығымен уыз сүтін беру уақтылығына байланысты екенін көрсетті, өйткені уыздың құрамында алғашқы тәуліктерде 17-18% ақуыз, оның 55%-ы глобулиндер, негізінен γ-глобулиндер. Төлдегеннен кейін 12 сағаттан кейін олардың концентрациясы 75%-ға азаяды. Уыздың алғашқы порцияларында А және С дәрумендерінің деңгейі өте жоғары болады және олардың саны әр сауу нәтижесінде күрт азаяды.
	Өмірінің алғашқы күндерінде төлдердің иммундық мәртебесін жоғарылату мақсатында және аурудың алдын алу үшін бірқатар зерттеушілер, сонымен қатар уақтылы уыз сүтін ішу арқылы иммундық жүйені жоғарылату үшін иммундалған қан сарысуларын, иммуноглобулиндік  және иммунотроптық белсенділігі бар заттарды: В-активин, Т-активин, иммунофан, абактан және басқаларды нұсқаулыққа сәйкес қолдануды ұсынады. Иммунобиологиялық реактивтіліктің телімсіз резистенттілігін күшейту үшін туылғаннан бастап алғашқы күндерінен олардың жетіспеушілігін ескере отырып, уыз және сүтке ақуыздарды, дәрумендерді, макро-, микроминералды қоспаларды енгізу керек және биологиялық белсенді заттарды - элеутерококк сығындысын, натрий нуклеинатын және т. б. қолдануды ұсынады, сондай-ақ жас төлдердің жаппай респираторлық ауруларының алдын алуда пассивті қорғаудың нақты құралдарын қолдану жетекші маңызға ие болатындығы туралы пікірге келген [90-92].
	Н.А.Заманбеков авт. бірге [93, 94] гипериммунды қан сарысуларды қолдану жоғары профилактикалық әсерге ие болатындығын көрсетті. Олар гипериммунды сарысуларды қолдану арқылы жануарларды патогендік қоздырғыштардан уақытша қорғауды қамтамасыз етуге мүмкіндік беретіндігін айтты. Жануарларды белсенді иммундаудан 5-8 күн бұрын гипериммундалған қан сарысуымен өңдеу иммунитеттің қалыптасуына айтарлықтай әсер етеді деген қорытынды жасаған.
	Гипериммунды моно- және поливалентті қан сарысуларын қолданумен қатар ауырып - жазылған жануарлардың қан сарысулары кеңінен қолданылады. Реконвалесцентті қан сарысуының құрамында антиденелер спектрінің көп болуы оларды әртүрлі қоздырғыштарға қарсы тиімді әрекет көзі ретінде пайдаланады. Реконвалесцентті қан сарысуын антибактериалды және иммундық қуаттандырғыш заттармен кешенді түрде қолдану олардың емдік және профилактикалық тиімділігін айтарлықтай арттырады [95- 97].
	Гипериммундалған қан сарысуларын антибактериялды және иммуномодуляциялық заттармен бірге аэрозольді түрде қолдану бастапқы төмендеген иммунологиялық көрсеткіштерді (Т- және В-лимфоциттер, қан нейтрофилдерінің функционалдық белсенділігі, G- және М-кластарындағы иммуноглобулиндер, қан сарысуының лизоцимдік белсенділігі) жоғарылатады, мал шаруашылығы қора-жайлары ауасының бактериялық ластануын айтарлықтай төмендетіп, ал бұл өз кезегінде профилактикалық тиімділікті қамтамасыз етеді және 98,7%-100%-ға дейін жаппай респираторлық аурулардан сақтануды қамтамасыз ете отырып, тірі салмақтың өсуі аналогпен салыстырғанда 36% - ға арттырады.
	Белсенді иммунитетке қол жеткізу үшін тірі және белсенді емес вакциналар кеңінен қолданылады, бұл туралы көптеген зерттеушілер хабарлайды. Олардың ішінде парагрипп-3 пен індетті ринотрахеитке Бивак вакцинасы, парагрипп-3 қарсы Тривак вакцинасы, жұқпалы ринотрахеит және шырышты вирустық диареяға Комбовак вакцинасы [98-101].
	Алайда, бірқатар зерттеушілердің пікірінше, төлдердің тыныс алу жүйесі ауруларының күрделі этиологиялық құрылымына байланысты, вакциналарды қолдану әрқашан сенімді қорғауды қамтамасыз ете бермейді. Сондықтан вакциналардың антигендік белсенділігін арттыру мақсатында қазіргі уақытта жануарлар ағзасындағы спецификалық антиденелер деңгейінің жоғарылауын қамтамасыз ететін әртүрлі иммундық қуаттандырғыштар қолданылады [102-104].
	П.А.Красочко [105] бұзаулардағы иммунитетіне қарсы шиеленісті арттыру үшін лимфоциттер жүйесіне әсер ететін омарта араларынан дайындалған Апистимулин-А иммундық қуаттандырғышын қолдануды ұсынады. Автор иммунитетті табиғи иммундық қуаттандырғыштармен  иммунизациялау аясында бұзауларды иммундау белгілі бір торшалық және гуморальдық иммунитет байланыстардың күшеюіне ықпал етті  және Т- және В-лимфоциттер, антиденелер концентрациясы және иммуноглобулиндер, антигенді байланыстыратын жасушалар қарқынды иммундық жауаптың пайда болуын көрсетеді.
Респираторлық аурулармен күресудің бір әдісі - вакцинопрофилактика. Осы мақсатта әртүрлі елдерде шығарылатын вакциналардың кең спектрі қолданылады. Осыған байланысты аналық малды вакцинациялаудың өзектілігі және тиімділігі вирусқа қарсы колостральды иммунитетті қалыптастырылуын арттырады. Алайда, кейбір жағдайларда вакцинадан кейінгі колостральды иммунитет аурудың алдын алуда әрдайым тиімді бола бермейді және егілген жануарлардың орта есеппен 20%-да ғана вакцинациядан кейінгі антиденелердің төмен деңгейі бар екенін атап өтілді [106, 107].  
Жануарлардың респираторлық ауруларымен күресудің негізгі әдісі - дер кезінде балау қою және тиісті емдеу тәсілдерін тағайындау болып табылады. Шет елдерде респираторлық ауруларды емдеуде басым түрде микробқа және қабынуға қарсы препараттар (мысалы, кортикостероидтар), бронходилататорлар және жөтелге қарсы препараттар пайдаланылады, ал  басқа фармакологиялық топтардың препараттары әлдеқайда аз қолданылады [108 -110].   
	Респираторлық аурулар топтасқан жұқпалы аурулар түрінде жиі кездесуіне байланысты жануарлар ағзасында бір уақытта әртүрлі таксономиялық топтардың микроорганизмдері болуы мүмкін, сондықтан көптеген зерттеушілер антибиотиктерді және әртүрлі химиотерапевтік заттарды қолдануды ұсынады [111, 112].   
	Қазіргі уақытта ветеринариялық қызмет саласында 75-тен астам әр түрлі антибиотиктерді пайдаланады. Алайда, оларды ұтымсыз қолдану жануарлардың иммунитеттін тежейді, дисбиоздың пайда болуына ықпал етеді және бактериялардың препараттарға қарсы резистенттілігін жоғарылатады [113, 114].   
	Қолданылатын препараттардың бактерияларға қарсы әсерін күшейту және микроорганизмдердің төзімді штаммдарының пайда болуын болдырмау үшін бірқатар зерттеушілер антибиотиктер мен сульфаниламидті препараттардың қоспасын қолдануды ұсынады [115].
Көптеген авторлар респираторлық ауруларды антибиотиктермен емдеуге басымдық береді. Респираторлық ауруларды емдеуде мынадай антибиотиктер топтары кеңінен қолданылады: цефалоспориндер, стрептомициндер, аминогликозидтер, макролидтер, тетрациклиндер, левомицетиндер топтары [116-118].
Олардың әсер ету механизмдері әртүрлі болып келеді, бірақ оларды патогенді микрофлораға қатысты жоғары антимикробты белсенділік біріктіреді. Респираторлық ауруларды емдеуде, әсіресе бастапқы кезеңде сульфаниламидті препараттарды қолдану тиімді, микробқа қарсы әсердің кең спектріне ие және бронхтың қан тамырларына оңай еніп, өкпе ұлпасында жоғары концентрацияға дейін жетеді [119]. 
Нитрофуран туындылары өкпе ұлпасында төмен концентрацияға қол жеткізуіне байланысты респираторлық ауруларды емдеуде кеңінен қолданылмайды [120], алайда кейбір авторлар оларды емдік зат ретінде ұсынады және олардың жоғары тиімділігі туралы хабарлайды [121]. Хинолондар бактериялардың кең спектріне, соның ішінде төлдердің тыныс алу аурулары кезінде бөлінетін бактерияларға өте тиімді әсер ете алады және қазіргі уақытта емдік тәжірибеде белсенді түрде қолданылады [122].  
	Көптеген зерттеушілердің пікірінше, микробқа қарсы препараттарды қолданудың ең тиімді жолдары - оларды аэрозоль арқылы қолданудан болады, өйткені олардың ішке қабылдағанмен салыстырғанда 20 есе жылдам болады, ал дозасы 4 есе төмен болады [123].   Өкпеге енгеннен кейін олар өте тез сіңіп, қан арқылы бүкіл ағзаға тез арада таралады, өйткені альвеолярлы ұлпаларға оңай енеді, әсіресе жоғары дисперсті бу немесе газ күйінде. Сондай-ақ, альвеолдарда көптеген заттардың ерігіштігі альвеолярлы ауаның жоғары қышқылдығына (3,5-5,5% көмірқышқыл газы), жоғары ылғалдылыққа байланысты жоғарылағанын ескеру қажет. Дәрілік заттарды ингаляциялық енгізудің үлкен артықшылығы-олар өкпеден қан айналымының кіші қан айналымы шеңбері арқылы бауырды айналып өтіп, үлкен қан айналымы шеңберіне енеді, олардың тазарту және залалсыздандыру функциялары препараттың белсенділігіне әсер етуі мүмкін.
	Аралас респираторлық инфекциялар кезінде емдеу үшін антибиотиктер 300-350 мың бірлік/м3 көлемінде, сульфаниламидтер  250-300 мг/м3, нитрофурандар - 100-120 мг/м3, этакридин лактаты-80 мг/м3, скипидар-0,3 мл/м3 алынады. Емдеу күніне 1-2 рет 4-5 күн қатарынан жүргізіледі. Қажет болса, үш күндік үзілістен кейін емдеу курсы қайталанылады. Екі немесе үш препаратты біріктіргенде олардың әрқайсысының дозасы 2 есе азаяды.
	Парагрипп-3 вирусы мен аденовирустар тудыратын және шартты патогенді микрофлорамен асқынған бұзаулардың аралас респираторлық ауруларын емдеуде этакридин лактаты мен фармазин аэрозольдерін қолдану арқылы оң нәтижелер алынды. Бұл препараттар қора-жайда 0,08 г этакридин лактаты және 1м3 көлеміне 0,2 г фармазин есебінен тікелей қолданылады. Препараттардың ерітінділері тазартылған суда дайындалады 2мл/м3 есебінен. Қолданар алдында аквитал қосылады (А дәрумені 1 м3-ге 1000 ХБ есептеу арқылы) және 100 мг/м3 дозада аскорбин қышқылы.
	Соңғы жылдары ірі қара малдың аралас респираторлық инфекцияларын емдеу және алдын алу үшін антибиотиктер, сульфаниламидтер және ферменттермен қатар дезинфекциялайтын препараттардың аэрозольдері кеңінен қолданылады - хлорамин Б (ақ немесе сарғыш түсті ұнтағы), сүт және сірке қышқылы, йодталған үшэтиленгликоль, сутегі асқын тотығы, калий перманганаты, қолдану жиілігі-30 минут экспозициямен 5-7 күн қатарынан күніне 1 рет [124]. 
	Жануарлардың қатысуымен жоғары тиімді дезинфекциялау заты йодталған үшэтиленгликоль болып табылады. Бұл препараттың 1 литрін алу үшін 300 г ұсақ ұнтақталған йод, 160 г калий йодиді және 915 мл үшэтиленгликоль. Қоспа толығымен ерігенше мұқият араластырылады.
	Төлдердің вирустық респираторлық ауруларын емдеу және алдын алу бойынша гипериммунды қан сарысуды қолдана отырып жақсы нәтижелер алынды. Гипериммунды қан сарысуын өсімдік тектес (шайқурай, тасшөп, өзен жалбызы және өгейшөптің тең мөлшердегі қоспаларының сығындысы) препарат - иммунотетрафитпен ұштастыра отырып қолдану терапевтік тиімділікті 95-100%-ға жетуге мүмкіндік берді және 96,7-98,3% - аурудың пайда болуына жол берілмейді [125, 126].
	Осылайша, әдебиет деректерін талдау төлдердің тыныс алу мүшелерінің ауруларына арналған емдік және алдын-алу шаралары жануарларды азықтандыру және күтіп-бағу технологиясын сақтай отырып, мынадай негізгі принциптік мәселелерді шешуді қарастыруды қажет етеді: адаптогендерді, дәрумендерді, микроэлементтерді қолдану арқылы өсудің стресстік кезеңдерінді жануарлардың қорғаныс-бейімделу мүмкіндіктерін арттыру бойынша иммуномодуляторларды жеке-жеке және арнайы гипериммунды қан сарысуларымен, иммуноглобулиндермен бірге қолдану арқылы иммундық тапшылықты жою және  белсенді иммунитетті қалыптастыру арқылы жүзеге асырылады. Парагрипп-3, індетті ринотрахеитке, вирустық диареяға және басқа да ауруларға қарсы вакциналардың көмегімен шаруашылықтар мен мал бордақылау шаруашылықтарының індетті жағдайын ескере отырып, қора-жайларда микроорганизмдердің концентрациясын төмендету үшін дезинфекциялық әсері жоғары препараттар қолдану тиімді нәтижелерге қол жеткізеді. Көптеген зерттеушілер бұл көзқарасты ұстанады [126, 127]. 
	Респираторлық аурулардың алдын алу мен емдеуде ең маңыздысы  жануарлардың төзімділігін және олардың имуннобиологиялық реактивтілігін арттыратын заттарды, сондай-ақ кең спектрлі микробқа қарсы әсері бар күрделі антибактериалды заттарды қолдану жатады, олар микроорганизмдердің тұрақты штамдарының пайда болуына жол бермейді.  Төлдердің респираторлық ауруларының полиэтиологиялығы, ауру қоздырғыштарының антигендік құрылымының икемділігі, микроорганизмдердің айналымдағы штаммдарының өзгеруі, олардың таралу дәрежесі, әртүрлі аймақтардағы аурулардың этиологиялық құрылымы бойынша деректердің болмауы олармен күресу шараларының өте күрделігін білдіреді.
	Әдебиеттерге шолу негізінде әлемнің барлық елдерінің мал шаруашылығы нысандары жедел функционалдық бұзылулар синдромы бар төлдердің тыныс алу жүйесі ауруларынан үлкен шығынға ұшырайды деген қорытындыға жасауға болады. Осы аурулардың этиологиясында індетті факторлардың рөлі күрт өсті. Вирустар мен бактерияларға, аналық малдың микоплазмаларына және хламидиоздарға ерекше рөл беріледі, олар ағзаның төмендеген қатаңдығы мен иммунитет тапшылығы жағдайында әсер етеді. Ғылым жетістіктері және тәжірибелер көрсеткендей, төлдердің респираторлық ауруларының алдын алу бойынша негізгі іс-шаралар ұрықтандыруға арналған жұптарды дұрыс таңдауға, алынған жануарларды толық азықтандыруға және күтіп-баптауға, уақтылы вакцинациялауға бағытталуы керек, ветеринариялық-гигиеналық талаптарын қатаң сақтау (санитарлық тазарту және дезинфекциялау), толыққанды уыз сүтін уақтылы ішу, төлдегеннен кейінгі ерте кезеңде төлді пассивті және белсенді иммундау тәрізді шараларға басты назар аудару қажет болып табылады.
	Осыған байланысты қазіргі кезде аталған аурулармен күресу шараларын жетілдіру үшін жаңа, үнемді, экологиялық қауіпсіз, фармакологиялық тұрғыдан тиімділігі жоғары болатын фитопрепараттарды қолдану маңызды фактор болып табылады. 
	
	1.3 Жануарлардың иммундық тапшылығы туралы жалпы мәліметтер және оларды түзету (коррекциялау) тәсілдері 
	Әдебиет деректерін талдау өміршеңділігі жоғары төлдерді алу және сақтау мәселесін кешенді мәселе екендігін көрсетеді, онда қоршаған орта факторлары мен қоздырғышпен бірге төлдердің иммунологиялық реактивтілігі аналық жануардың жағдайына тәуелділігіне байланысты шешуші рөл атқаратындығы айтылады [128, 129].
	Иммунологиялық реактивтілік - бұл иммундық жүйенің бөгде заттарға қарсы жауап беру қабілетінің жоғары екенін білдіретін субстанциялар. Инфекциялық қорғаныста иммунологиялық реакциялар үш жүйемен жүзеге асырылады: мононуклеарлы-фагоцитарлық, В-лимфоциттер және Т-лимфоциттер жүйесі. Мононуклеарлы-фагоцитарлық жүйеге ұлпалық макрофагтар, моноциттер мен нейтрофилдер кіреді. Бұл торшалар бөгде субстанцияларға бірінші болып байланысқа түседі, оның фагоцитозы мен жойылуын (элюминация) жүзеге асырады, иммунокомпонентті Т-торшаларға қарсы генді ұсынады және иммундық жауаптың қарқындылығында реттеуші рөл атқарады (белсендіріледі немесе тежейді). Ерекше антиденелерден айырмашылығы, фагоцитоз оған тән емес реакция болып табылады, сондықтан иммунитеттің спецификалық емес және спецификалық факторлары туралы ұғымдар бар, олар бір-бірімен тығыз байланыста, өзара реттеуде және ұрғашы жануарларда гендік тұрақтылықты қамтамасыз ету және ағзаны қорғау тұрғысында маңызды қызмет атқарады [130].
	Шығу тегі мен даму механизмдері бойынша бастапқы және екінші реттік иммундық тапшылығы болып бөлінеді. Бастапқы иммунологиялық жеткіліксіздіктің негізі шығу тегі ағзаның генетикалық тұрғысынан анықталған иммундық жауаптың тиімді байланысын жүзеге асырудағы қабілетсіздігі. Бастапқы иммундық тапшылығы туа біткен деп те аталады, өйткені олар туылғаннан кейін көп ұзамай пайда болады, тұқым қуалаушылық сипатқа ие және, әдетте, аутосомды-рецессивті түрде тұқым қуалайды. Клиникалық ветеринариялық иммунология үшін вирустардың, бактериялардың, паразиттердің ағзаға әсерінен, метаболизмнің бұзылуына байланысты жүре пайда болатын екінші реттік иммундық тапшылығы  ерекше қызығушылық тудырады және олар жиі кездеседі. Олар сондай-ақ цитоуытты препараттардың, иондаушы сәулеленудің және қоршаған ортаның қолайсыз факторларының әсерінен дамиды [131].
 	Ф.П.Петрянкиннің [132] пікірінше, ең көп таралған түрі жануарлардағы қайталама иммунологиялық тапшылық ана-ұрық-жаңа туылған төл кешеніндегі биологиялық үдерістердің бұзылуымен дамиды, жаңа туылған төлдердің жоғары аурушаңдығы мен өлімін анықтайтын көрсеткіш болып табылады. 
	Көптеген зерттеушілердің мәліметтері бойынша буаздық кезінде аналық малдың ағзасында иммунитеттің торшалық және гуморальдық байланыстары төмен немесе мүлдем болмайтындығы айтылған [133-135]. 
	Буаз жануарларда аллогенді ұрықты көтеру үшін уақытша иммундық тапшылықпен, супрессорлық лимфоциттер санының ұлғаюымен, цитоуытты лимфоциттердің азаюымен, Т-, В-торшаларының төмендеуімен бейімделу-иммунологиялық механизмдерімен сипатталады. Буаздық кезінде IgG деңгейі төмендейді, Т-, В-лимфоциттерінің абсолютті мөлшері олардың арақатынасын айтарлықтай өзгертпестен төмендейді, бірақ Т-супрессорлардың саны айтарлықтай өзгереді (гиперфункциясы), әсіресе буаздықтың 1-ші жартысында; буаздықтың 2-ші және 3-ші кезеңдерінде цитоуытты лимфоциттердің саны азаяды; EК жасушаларының белсенділігі біртіндеп төмендейді. Буаз жануарлардағы ерекше иммундық реакциялардың тежелуі телімсіз қорғаныс факторларының күшеюімен өтеледі.
	Бұл жағдайда екіншілік иммундық тапшылығының дамуындағы екі кезеңі бар. Бірінші кезең жаңа туған кезеңмен байланысты. Жаңа туылған төлдер өмірінің алғашқы күндерінде иммунологиялық жетілмегендігімен ерекшеленеді. Оларда салыстырмалы түрде дамыған торшалық иммунитет, бірақ дамымаған В- иммунитет жүйесі болады. В- лимфоциттерінің түзілуі антенатальды дамудың соңына қарай иммунокомпетентті торшалар сатысына дейін ағзаға бөгде заттардың едәуір мөлшерін қабылдау кезінде туындайтын антигендер. Т-хелперлер В-лимфоциттерді белсендіреді, нәтижесінде плазмалық торшалар пайда болады және антиденелер өндірісі басталады. Осы кезеңде жаңа туылған төл ағзасындағы антиденелердің негізгі көзі - уыз сүтінің антиденелері болып табылады. Дайын аналық антиденелердің уыз арқылы берілуімен колостральды иммунитет пайда болады. Уыз сүті бар антиденелер берілуінің бұзылуы жаңа туылған төлдің өмірінің алғашқы күндерінде иммундық тапшылыққа әкеледі. Жаңа туылған төлдер үшін уызды уақтылы және жеткіліксіз деңгейде қабылдамауы негізгі себеп болып табылады, бұл төлдегеннен кейінгі кезеңде жас жануарлардың жоғары аурушаңдығы мен өліміне әкеледі. Бұл жағдайда бірінші кезекте асқазан-ішек жолдарының аурулары, кейінірек тыныс алу жүйесі жолдары ауруларының пайда болуына әкеледі [136].
	Иммундық тапшылықтың дамуына әсер ететін биологиялық факторларға оның кейбір жұқпалы ауруларының қоздырғыштары, мысалы, рото-, корона-, аденовирустар, вирусты диарея, парагрипп-3, індетті ринотрахеит және оның дамуына ықпал ететін факторлары - ақуыз, аминқышқылдары, А, Е, С және В дәрумендері, микроэлементтер: темір, мыс, кобальт, мырыш, селен, йод тапшылықтары жатады [137].
	Жануарлар төлдерінің жасына байланысты иммундық тапшылығының екінші кезеңі 2-3 аптада пайда болады, бұл негізінен өздерінің иммуноглобулиндерінің әлсіз синтезіне байланысты колостральды иммунитеттің азаюына негізделеді. Зерттеушілердің көпшілігі иммундық мәртебенің бұзылуын және иммунитет тапшылығы жағдайларының пайда болуын қоршаған орта мен стресстің зиянды факторлары, жануарларды дұрыс күтіп-ұстамау себептеріне негіздейді [138, 139].
	Қазіргі кезде иммунитеттің төмен және жоғары реакцияларын қалыпқа келтіретін заттардың көмегі арқылы қалыптасу жұмыстары қарқынды жүргізілуде [140, 141]. 
	Сонымен қатар, иммуномодуляторлар арасында табиғи және синтетикалық препараттар болып ерекшеленеді. Микробтық препараттарға продигиозан, пирогенал, рибомунил, ликопид (гликопен) жатады, олардың негізігі әсер ету механизмі - макрофагтар мен нейтрофилдерге әсер етуі. Ең танымал тимикалық гормондар - Т-активин, тималин, тимоптин, тимактид, тимоген және иммунофанның жаңа буыны. Бұл кластағы иммуномодуляторлар негізінен иммундық жауаптың Т-торшалық буынына әсер етеді, ИЛ-2 өндірісін арттыру арқылы Т-лимфоциттердің көбеюі мен дифференциациясын белсендіруге қол жеткізуге болады [142].
	Басқа фармакологиялық заттардан басқа төлдердің иммундық жағдайына оң әсерін цитокиндер, риботан, селенопиран, тималин, седатин, пептоферон, эстифан, фоспренил, гамавит, дибазол, метилурацил, эраконд, бурсин, виватон, видор тәрізді препараттарды қолдану арқылы жануарлардағы иммундық тапшылығы жағдайларын түзету үшін оларды іс жүзінде қолдану бойынша ұсыныстар жасалынған [143-145].
	Микробтық, синтетикалық және ұлпалық заттардан басқа, сондай-ақ соңғы жылдары эхинацея, жоңышқа, элеутерококк, сарымсақ, қызғылт радиола, түймедақ, шәйқурай, андыз, жалбыз, эвкалипт, шырша, жалбызтікен, хлорелла және т. б. өсімдік тектес препараттар иммундық тапшылықты реттеу мақсатында кеңінен қолданылады [146-148].
	Авторлардың пікірінше, иммундық тапшылық жағдайын түзету үшін қолданылатын заттар келесі негізгі талаптарға сәйкес келуі керек: иммуномодуляциялық әсердің кең спектрі және минималды уыттылығы бар; ауыз қуысы арқылы және аэрозольді енгізу кезінде белсенділікті сақтау [149]. 
	Препараттарды дұрыс қолданған кезде иммундық түзету үшін қолданылатын заттар қауіпсіз және жануарлардың денсаулығын сақтаудың тиімді әдісі болып табылады. Иммундық жүйеде өте жұқа молекулалық және жасушалық механизмдер бар, ол патологиялық материалды бейтараптандыру әдістерін таңдайды. Осыған сүйене отырып, иммуномодуляторларды келесі жағдайларда қолдануға кеңес береді: жұқпалы аурудың ең ерте кезеңдерінде дамыған кезде; туылғаннан кейінгі алғашқы күндерде және иммундық тапшылығы туындаған жас жануарларға; буаздықтың бастапқы және соңғы кезеңдерінде; аналық мал ағзасының иммундық мәртебесін, уыз сүтінің сапасын арттыру, ұрықтың даму бұзылыстарының, гинекологиялық аурулардың алдын алу үшін; жұқпалы емес ауруларда: энтерит, бронхопневмония, гепатит, нефрит, ісіну, гинекологиялық аурулар және басқалар: стресске қарсы агент ретінде; вакцинация кезінде иммунитеттің шиеленісін арттыру үшін; кейбір паразиттік аурулар кезінде иммунитеттің торшалық факторларын жоғарылату үшін, емдік дәрі ретінде және профилактикалық мақсаттарда [150, 151]. 

1.4 Дәрілік өсімдіктерден дайындалған препараттардың дәрілік зат ретіндегі алғышарттары және ветеринария ісінде емдік мақсаттарда қолданылу тиімділігі 
Ауыл шаруашылығы жануарлары төлдерінің тыныс алу жүйесі ауруларын емдеу және алдын алу үшін дәрілік өсімдіктерден дайындалған препараттарды қолдану ветеринария саласында өзекті мәселе болып табылады. Респираторлық аурулар өнімділікті едәуір төмендетіп, ветеринарлық қызмет шығындарын арттыруы мүмкін, сондықтан фитопрепараттарды қолдану тәрізді балама емдеу әдістерін пайдалану қазіргі кезде маңызды бағыттың бірі болып табылады.
	Емдік қасиеті бар өсімдіктерден дайындалған препараттарды қолданудың бірқатар артықшылықтары болады, атап айтқанда, фитопрепараттар патогенді бактерияларға, вирустарға, қабынуға қарсы, сонымен қатар иммуномодуляциялық және фитоадоптогендік қасиетке ие болып, кең ауқымды әсер етуі мүмкін. Оларды баламалы түрде де, кешенді терапия құрамында да жан-жақты қолдануға болады.
	Емдік қасиеттерінен басқа, өсімдік тектес препараттарды профилактикалық зат ретінде де тиімді қолдануға болады, әсіресе жас төлдер арасында аурудың жоғарылауы жағдайында. Вирустық эпидемия кезінде немесе стресстік факторлар жағдайында (мысалы, климаттың өзгеруі, тасымалдау немесе вакцинация) фитопрепараттарды қолдану ағзаның иммундық тұрақтылығын арттыруға және аурудың төмендеуіне ықпал етеді.
	Дегенімен, фитотерапияны қолдану жануардың денсаулық жағдайына сәйкес негізделген және мұқият таңдауды қажет екенін есте ұстаған жөн. Сондай-ақ, мүмкін аллергиялық реакцияларды, басқа дәрі-дәрмектермен өзара әрекеттесуді және фитопрепараттарды қолдануды бастамас бұрын ветеринармен кеңесу қажеттілігін ескеру қажет.
	Соңғы жылдары жануарлардың респираторлық ауруларын емдеуге арналған фитотерапияның өзектілігі айтарлықтай артуда, бұл табиғи және қауіпсіз емдеуге деген қызығушылықтың жоғарылауынан айтуға негіз бола алады. Ветеринария тәжірибесі мен ғылымында жануарлардың тыныс алу мүшелері ауруларын емдеу үшін қолданылатын дәрілік өсімдіктерден алынған  препараттардың маңыздылығын растайтын төменде көрсетілген бірнеше аспектілерді қарастыруға болады:
	1. Қауіпсіздігі және табиғылығы: дәрілік өсімдіктерден жасалған дәрі-дәрмектердің синтетикалық дәрі-дәрмектермен салыстырғанда жанама әсерлері аз немесе мүлдем болмайды. Бұл әсіресе синтетикалық заттарға сезімтал болуы мүмкін жануарларды емдеуде өте маңызды фактор болып табылады. Көптеген дәрілік өсімдіктер антисептикалық, қабынуға қарсы және иммуномодуляциялық қасиеттерге ие болады.	
	2. Иммундық жүйені қуаттандыру: респираторлық аурулар көбінесе иммундық жүйенің әлсіреуімен қатар жүреді. Жалбыз,  шәйқурай, жалбызтікен, жолжелкен сияқты өсімдік тектес дәрілер жануарлар ағзасының қорғаныс қабілетін күшейтіп, олардың жұқпалы және жұқпалы емес аурулармен күресу қабілетін айтарлықтай жақсарта алады.
	3. Қабынуға қарсы және антисептикалық әсер: өгейшөп, андыз, түймедақ, дәрілік жалбызтікен, жолжелкен, киікоты, шегіргүл, көкшегүл  тәрізді көптеген өсімдіктер айқын қабынуға қарсы және антисептикалық қасиеттерге ие. Бұл тыныс алу жолдарындағы қабыну үдерістерін азайтуға көмектеседі және патогенді инфекциялармен күресуге көмектеседі.
	4. Тәуелділіктің төмен болу қаупі: кейбір синтетикалық препараттардан айырмашылығы, фитотерапия әдісі тәуелділікті тудырмайды және бұл ұзақ уақыт қолданғанда маңызды болып табылады.
	5. Кешенді түрде қолдану мүмкіндігі: фитотерапия әдісімен емдеуді дәстүрлі ветеринарлық емдеу әдістермен біріктіруге мүмкіндік береді. Аурудың белгілерін (жөтел, Т0) жеңілдету үшін дәрілік өсімдіктерді қосымша зат ретінде қолдану кешенді тәсілмен тиімді бола  алады.
	6. Созылмалы ауруларды емдеудегі тиімділігі: бронхит немесе демікпе сияқты созылмалы респираторлық аурулар кезінде фитотерапия демеуші ем ретінде пайдалы болуы мүмкін. Кейбір өсімдіктер қақырық түсіретін әсерге ие және тыныс алу жолдарын шырыштан тазартуға көмектеседі.
	Өсімдіктер адамдар мен жануарлар үшін азық пен энергияның негізгі көзі болып табылады. Олардың құрамында эволюциялық дамыған табиғи протеиндер, эфир майлары, микроэлементтер, дәрумендер кешені болады. Сондықтан олардың биологиялық белсенді заттары ағзаның мүшелері мен функционалды жүйелеріне айқын фармакологиялық әсерге ие [152]. 
Осыған байланысты фитопрепараттарды алу үшін өсімдіктерді қайта өңдеу әдістері айқын дәстүрлі түрде бәрін сақтауға бағытталған өсімдіктердің қарапайым және табиғи формаларға жақын белсенді заттар кешені. Осылайша, фитопрепараттар - бұл биологиялық белсенді заттардың көп компонентті кешендері болып табылатын тірі ағзаға терапевтік әсер етудің ерекше құралдары. Осының нәтижесінде фитопрепараттар синтетикалық препараттармен ғана емес, сонымен қатар кеңірек белсенді заттармен салыстырғанда әсер ету спектрі жан-жақты және үйлесімді болады. Сонымен қатар, көптеген өсімдіктер құрамындағы химиялық заттар түрлі патологиялық үдерістерге бағытталады. Айталық, бір дәрілік өсімдік, мүмкін, бірнеше синтетикалық заттарды алмастыра алады және мүшелер  мен жүйелердің негізгі және қатар жүретін әртүрлі ауруларын емдеуде қолдануға болады. Осылайша, іс-әрекеттің дифференциалды бағыты поликомпонентті фитопрепараттардың артықшылығы болып табылады [153]. 
	Өсімдіктер мен жануарлар биологиялық және химиялық тұрғыдан бір-біріне жақын, сондықтан фитопрепараттар жануарлардың биохимиялық үдерістеріне оңай еніп кетеді. Фитопрепараттардың синтетикалық препараттардан айырмашылығы – ағзаға жұмсақ әсер етеді, олар біртіндеп, бірақ тұрақты емдік әсері қалыптасады, қарсы әсерлері аз немесе мүлдем болмайды және оларды қолданған кезде жанама әсерлер, төзімсіздік жағдайлары салыстырмалы түрде сирек кездеседі [154].
	Фитопрепараттар салыстырмалы түрде төмен уыттылыққа ие. Осы қасиеттерінің арқасында табиғи препараттар салыстырмалы түрде қауіпсіз болып табылады. Сонымен қатар, олар жоғары тиімділікке ие, өйткені олардың биологиялық белсенділігі біршама жоғары болады [155].
Фитопрепараттардың синтетикалық дәрі-дәрмектерден айырмашылығы тәуелділікті тудырмайды, өсімдік заттарының адам және жануарлар ағзасына туыстығына байланысты олар жоғары биожетімділікке ие болады. Әр түрлі өсімдіктер тектес препараттары бір-бірімен жақсы үйлеседі (біржақты синергизм құбылысы) Өсімдік тектес препараттардың артықшылықтары дайындалу технологиясының қарапайымдылығы, табиғи шикізаттың арзандығы мен қол жетімділігі болып табылатындығы [156].
	Соңғы жылдары фитотерапияның танымалдығы, синтетикалық дәрі-дәрмектерді жасаудағы үлкен жетістіктеріне қарамастан, артып келеді. Бүгінгі таңда дәрілік өсімдіктер медицинасы өз құзыретінің шеңбері аясында айтарлықтай кеңейіп келеді. Мысалы, созылмалы ауыр және онкологиялық ауруларда, ауруларды тудыратын факторларларында (иммунитеттің бұзылуы, аллергия, қабыну) фитопрепараттарды қолданады [157].
	Заманауи аналитикалық технологияларды дамыту олардың әсер ету механизмдерін түсінуге негіз болатын фитопрепараттардың химиялық компоненттері туралы жасушалық деңгейде мәліметтер алуға мүмкіндік береді. өсімдік тектес препараттардың негізгі компоненттері алкалоидтар, гликозидтер, антрахинондар, каротиноидтар, флавоноидтар, фенилпропаноидтардың фенолды қосылыстары, экдистероидтар, эфир майлары ж.б. болып саналады [158].
Зерттеулер өсімдіктердің құрамында тек жануарлар ағзасы үшін тән биологиялық белсенді қосылыстар бар екендігі анықталды. Бұл қосылыстар негізінен орталық жүйке жүйесінің медиаторлары, гормондар және ферменттер, сондай-ақ метаболизмді реттегіштер: адреналин, ацетилхолин, гистамин, серотонин, пепсин және басқалар жатады. Бұл заттардың барлығы дерлік жануарлар ағзасы үшін маңыздылығы өте жақсы зерттелінген [159].
	Бірқатар дәрілік өсімдіктер адаптогендік, ноотропты, анксиолитикалық, иммуномодуляциялық, гепатопротекторлық, антиоксидантты, қуаттандырғыш,  антидепрессантты препараттар ретінде ретінде қызығушылық тудыратыны айтылған. Бұл препараттар тобы ағзаның функционалды жағдайлардың тиімді реттегіштері болып табылады [160].
	Қазіргі емдік тәжірибеде фитопрепараттарға көбінесе олардың көптеген жағымды қасиеттері тиесілі. Мұндай қасиеттердің ішінде ең басты маңыздылығы төмен уыттылығы, фармакотерапевтік әрекеттің кең спектрлігі, күрделі органопротекторлық әсері, үйлесімді әсермен ағзаның барлық мүшелері мен жүйелеріне әсер етуі, ең аз жанама әсерлері, синтетикалық препараттармен салыстырғанда өзіндік құнының арзандығы, дайындау технологиясының қарапайымдылығы болып табылады. Дер кезінде тағайындалған фитопрепараттар ағзаның биологиялық ритмдерін физиологиялық тез арада қалпына келтіре алады. 
Ауылшаруашылық жануарларының тыныстану, ас қорыту жүйелері және басқа да ауруларын емдеу және алдын-алу үшін өсімдік тектес препараттары жан-жақты қолданылады, себебі олардың құрамында болатын биологиялық белсенді заттар кешенінің болуына байланысты жануарлар ағзасына жан-жақты  әсер ете алатындығы дәлелденген [161-163].
 	Дәрілік өсімдіктер ағзаға әртүрлі табиғи дәрумендерді, микро-, макроэлементтерді, басқа да химиялық элементтерді жеткізеді және қамтамасыз етеді. Бұл заттар ағзадағы зат алмасу үдерістерін физиологиялық қалыпқа келтіреді, резистенттілігін арттырады, жүйке жүйесіне тиімді әсер етеді, қан түзілуін жақсартады, зиянды заттарды бейтараптандырып және олардың ағзадан шығарылуына ықпал етеді [164, 165]. 
	Дәрілік өсімдіктер жануарлар ағзасына кең ауқымда әсер ете алады және оларды қолжетімді формаға ауыстырған кезде жоғары профилактикалық және емдік тиімділікке қол жеткізуге мүмкіндік болады. Мысалы, қайың жапырақтары мен бүршіктерінің құрамында биологиялық белсенді түрде әсер ететін полифенолды және терпеноидты қосылыстарының әр түрлі жиынтықтары болады. Қайыңның жапырақтарынан алынған экстрактілердің Staphilococcus aureus-209-Р, Staphilococcus aureus, Staphilococcus albus, Bacillus subtillis-L-2, Bacillus antracoides-96, Bacillus antracoides-1, Pseudomonas aeroginosa  тәрізді патогенді штамм бактерияларына және патогенді саңырауқұлақтарға қарсы айқын антимикробты қасиетке ие болатындығы анықталды [166].
	Терек ағашы бүршіктерінен алынған фитопрепараттардың микробқа қарсы белсенділігі негізінен флавоноидтарға (пиноцембрин және т.б.), ал көктерек қабығынан алынған фитопрепараттың қабынуға қарсы белсенділігі қарапайым фенолдарға, атап айтқанда салицил туындыларына байланысты екендігі тәжірибе жүргізу жұмыстары негізінде анықталған [168].
	Жолжелкен жапырақтарын кешенді өңдеу арқылы әртүрлі фармакологиялық белсенді әсері болатын фитопрепараттарды алу және практика жүзінде қолдану нәтижесінде патогенді микробтарға қарсы, қабыну үдерістеріне қарсы, гиполипидемиялық әсер, жарақаттарға қарсы фармакотерапевтик тиімділігі зерттеулерде анықталған [169, 170].
	Емдік қасиеті болатын дәрілік өсімдіктер тек патогенді микроб штамдарына ғана қарсы әсер етіп қоймай, сонымен қатар иммундық жүйені де қуаттандырып әсер ететін қасиетке ие бола алады. Мұндай әсерге өсімдіктердің құрамында болатын табиғи флавоноидтар: кверцетин мен рутинді алуға болады, олар ағзадағы торшалық және гуморальдық иммундық жауаптардың қарқындылығына қуаттандырып әсер етеді [171].
	Жусанның құрамындағы эфир майлары грам - позитивті Stapylococcus aureus және Bacillus subtilis бактерияларына қарсы айқын бактерицидті қасиеттерге ие бола алатындығы анықталған. Оның әсері 10%-ды жақпа дәрілік форма түрінде жараларды емдейтін әсерінен көрініс табады. Бұл жағдайда ұлпаның түйіршіктеу массасы артады, бұл репаративті-шектеу үдерістеріне қуаттандырып әсер етеді [172, 173]. 
	Шегіргүл өсімдігінен (Viola hirta L.) дайындалған тұнбаның құрамында жеткілікті мөлшерде салицил қышқылының болуына байланысты патологиялық үдерістерінің экссудативті және пролиферативті құбылыстарының тежелу сатысына, сондай-ақ капиллярлардың өткізгіштігін төмендетуге байланысты қабынуға қарсы қасиетке ие болатындығы мәліметтер зерттеулер жүргізу барысында алынған [174].
	М.И. Рабинович [175], Н.А.Заманбеков [176] жүргізген зерттеулер көрсеткендей, кәдімгі мыңжапырақ, жылқы қымыздығы, андыз, жолжелкен, түймедақ, қызыл мия, жалбызтікен дәрілік өсімдіктерінен алынған фитопрепараттарының әсерінен жануарларда гематологиялық көрсеткіштердің оң динамикасы байқалды: эритроциттер, лейкоциттер, гемоглобин, жалпы ақуыз және оның фракциялары, сондай-ақ кальций мөлшері, фосфор және трансферриндер жоғарылайтындығы белгілі болды.
	Қазіргі кезде практика жүзінде жануарлардың тыныстану жүйесі ауруларын емдеу және алдын алу үшін өсімдіктердің құрамындағы биологиялық белсенді заттары секрецияны күшейтетін, қақырықты сұйылтатын, бронхолитикалық, қақырық түсіретін, антисептикалық, анальгетикалық және антипиретикалық әсері болатын шипалық қасиеті бар дәрілік өсімдік тектес фитопрепараттар қолданылады [177-180].  
	Адамдар және ауылшаруашылығы жануарларында жиі кездесетін трахеиттер мен бронхиттерде жөтел рефлексін басу үшін батпақты қазанақ, бурда шырмауығы, қара ақжелкен, қара бүлдірген, жалбыз, қарағай, кәдімгі шырша, кәдімгі аскөк, кәдімгі тимьян,  эвкалипт, үлкен сүйелшөп, итмұрын, қызыл мия, үлкен жолжелкен, далалық қырықбуын, кәдімгі анис және тағы басқа да дәрілік өсімдіктер практика жүзінде тұнба, тұнбаша, қайнатпа,  экстрактілер түрінде кеңінен қолданылады [181,182].
	Түкті мақсыр өсімдігінің кептірілген жапырақтары негізінде дайындалған биоинфузин фитопрепараты дене салмағының 0,75 мг/кг дозасында 5 күн ішінде бұзауларға көктамыр ішіне енгізгенде айтарлықтай емдік тиімділікке ие болатындығы анықталған. Бұл жағдайда қан сарысуы құрамындағы жалпы ақуыздың, гамма-глобулин фракциясының құрамы, сондай-ақ оның бактерицидті және нейтрофилдердің функционалдық белсенділігі 1,5 есе артатындығы анықталып, жас жануарлардың сақталуы көрсеткіші 43% - ға жоғарылайтындығы белгілі болды [183]. 
	Б.М.Авакаянцтың [184] мәліметтері бойынша төлдердің респираторлық ауруларын емдеудің және алдын-алудың тиімді әдістерінің бірі - дәрілік өсімдіктерден қайнатпалар мен тұнбалар дайындап, қолдану болып табылады. Ең жиі таралған қайнатпа: 2 бөліктен тұратын андыз, көктемгі примула, 1 бөліктен өгейшөп және қызыл мия, жолжелкен, дала қырықбуыны бір басқа 100-150 мл тұнбасы кеңінен қолданылады.
	М.И.Рабинович [185] жіті және созылмалы бронхиттер, бронхопневмониялар кезінде дәрілік өсімдіктерден мынадай арақатынаста дайындалған тұнбаларды қолдану тиімді екендігін дәлелдеді: 4 бөлік жалбызтікен тамыры, 2,5 бөлік қызыл мия тамыры, 2 бөлік өгейшөп және 1,5 бөлік фенхел жемісі; 1 бөлік өгейшөп, 2 бөлік жолжелкен, 3 бөлік далалық қырықбуыны күніне 3-5 рет 250-300 мл мөлшерінде. Жөтел, трахеобронхит, құрғақ бронхиттер кезінде мынадай арақатынаста бері керектігін анықтады: 2 бөліктен тұратын өгейшөп пен жолжелкен, 3 бөліктен қырықбуын және 4 бөліктен тұратын аюқұлақ гүлдері; 1,5 бөлік қызыл мия тамыры, өгейшөп, анис жемістері, жалбыз шөптері, примула шөптері; 1 бөлік дәрілік түймедақ гүлдері мен жолжелкен жапырақтарынан дайындалған тұнбаларды бұзауға 300 мл мөлшерінде, күніне 3-4 рет тағайындау керектігін айтады.
	Сонымен, дәрілік өсімдіктерде микробқа, қабынуға, саңырауқұлаққа, жараға қарсы (антиульцерагенді), иммундық жүйені қуаттандырғыш және гиполипидемиялық әсерлер тән, сондай-ақ регенеративті үдерістерді қуаттандыратын белсенді заттардың жеткілікті жиынтығы болады. Олар әртүрлі дәрілік формаларда көптеген жануарлар ауруларын емдеу үшін және алдын-алуда кеңінен қолданылады.
	Ауыл шаруашылығы жануарлары төлдерінің тыныс алу жүйесі ауруларын емдеу және алдын алу үшін дәрілік өсімдіктерге негізделген препараттарды қолдану ветеринариялық практикада перспективалық және қауіпсіз бағыт болып табылады. Көптеген өсімдіктердің қабынуға қарсы, антисептикалық, иммуномодуляциялық және қақырық түсіретін қасиеттері респираторлық инфекциялармен тиімді күресуге, қалпына келтіруді тездетуге және асқынулардың дамуын болдырмауға мүмкіндік береді. Дегенмен, максималды тиімділік пен қауіпсіздікке қол жеткізу үшін фитопрепараттардың дайындау технологиясын және дозалау ерекшеліктерін ескеру маңызды болып табылады.
	Әдебиетке шолу бөлімін қорытындылай келе, ауылшаруашылығы төлдерінің респираторлық аурулары туралы сипаттамалар берілді. Атап айтқанда, аурулардың таралуы, этиологиясы, патогенезі, клиникалық белгілері, емдеу және алдын алу жолдары тәрізді деректер қамтылды.
	Респираторлық аурулардың алдын алу мен емдеуде ең маңыздысы  жануарлардың төзімділігін және олардың имуннобиологиялық реактивтілігін арттыратын заттарды, сондай-ақ кең спектрлі микробқа қарсы әсері бар күрделі антибактериалды заттарды қолдану жатады, олар микроорганизмдердің тұрақты штамдарының пайда болуына жол бермейді.

		




















		2 НЕГІЗГІ БӨЛІМ

	2.1 Зерттеу материалдары мен әдістері
	Диссертациялық  жұмыста қойылған мақсат пен міндеттерге сәйкес эксперименттік ғылыми-тәжірибе жұмыстары 2021-2024 жж. аралығында Алматы облысына қарасты Жамбыл және Еңбекшіқазақ ауданының жеке шаруа қожалықтарында жүргізілді. 
	Клиникалық ғылыми-зерттеу жұмыстары бронхит ауруына шалдыққан қозыларға жүргізілді. Қозылар тұратын жерлерге үнемі ветеринариялық-санитариялық шаралар жүргізіліп отырды, сондай-ақ температуралық режим, ауаның ылғалдылығы, аммиактың және күкіртті сутектің деңгейлері мұқият қадағаланып, тексеріліп отырылды.
	Қозылардың азықтандыру рационы. Шаруашылықтардағы қозылар енесін 4 ай емеді. Осы мерзімдегі олардың азықтандыру ерекшелігін үш кезеңге бөлуге болады. Өмірінің алғашқы екі аптасында қозылар тек ене сүтімен қоректенеді. Содан кейінгі 3-ші, 4-ші апталарында басқа азықтарға үйретіледі. 5-ші, 8-ші апталарда ене сүтінен басқа азықтарды көбірек жейді. Тоғызыншы аптадан бастап оларды болашақта өнімділігіне сәйкес азықтандыра бастайды. Содан кейінгі кезеңдерде ене сүтімен қатар жеңіл қорытылатын, диеталық азықтармен қосымша азықтандырады. 	Қосымша азықтандыруды қабығынан тазартылып, ұнтақталған сұлы дәнінен бастайды. Содан кейін оны бидай кебегі және зығыр күнжарасымен араластырып береді. Жем бере бастаған кезден бастап қозыларды ұсақ та майда бұршақ – астық тұқымдастар пішеніне үйретеді. Бірінші айда оны жегенінше, екінші айда әр басқа тәулігіне 100-200 г, үшінші айда 200-250, 4-ші айда 350- 400 г жейді. Екінші айынан бастап қозыны жақсы сүрлем, туралған тамыр жемістілерге үйретуге болады. Көктемде жақсы жайылым шөбіне жаяды. Ене сүтіне тойып, қосымша азықтарға бейімделген қозылар тәулігіне 200-300 грамға дейін салмақ қосып, тез өсіп, жақсы жетіледі. Жетілген қозыларды 3-4 айлығында, қой сауатын отарларда 2,5-3 айлығында енесінен айырады.
	Жас жануарларды азықтандыру нормалары олардың жынысына, жасына, өсу қарқындылығына, өнімділік және тұқымдық ерекшеліктеріне байланысты бойынша тағайындалады. 4 айға дейін қозыларды азықтандыру және күтіп-баптау. Туылғаннан кейін қозылардың дамуы аналықтардың азықтандыру жағдайына және олардың сүтіне байланысты болады. Жаңа туылған қозылар алғашқы 2-3 аптада тек бір сүтпен ғана қоректенеді және оны тәулігіне 1,5-1,2 литрге дейін тұтынады. Осы кезеңде қозылардың жеткілікті азықтануының көрсеткіші олардың тірі салмағы болып табылады. Биязды және биязды-ет тұқымдарының қозылары туылғаннан кейін 2 апта ішінде тірі салмағын 2 есе арттырады, ал орташа тәуліктік өсім әдетте 200 г немесе одан да көп болады. Қозылардың алдын-ала қарыншаларының, әсіресе ұлтабардың дамуын ынталандыру үшін оларды ертерек өсімдік тағамдарына бейімдеу керек. Ол үшін 7-10 тәуліктік жастан бастап арнайы бөлінген жерлерде жоңышқа пішенінің шоқтары ілінеді, оны аз мөлшерде тұтыну ас қорыту жолдарының дамуын ынталандырады және болашақта жемді көбірек жеуге ықпал етеді. 10-15 тәуліктік жастан бастап қозыларға концентрацияланған жем беру керек. Жақсы тамақтандыру-бұл бидай кебегімен, сондай-ақ құрама жеммен араласқан сұлы немесе сұлы ботқасы бидай кебегімен. ҒЗИ емізік кезеңінде құрамында 1 азықтық бірліктегі 120-125 г қорытылатын ақуыз бар құрама жемді пайдалануды ұсынады.
 	Жалпы алғанда, қозыларды өсіру кезеңінде оларды мынадай мөлшерде концентраттармен азықтандыру керек: бірінші айда- тәулігіне 50 г, екінші айда - 100 г, үшінші айда - 150 г және төртінші айда - 250 г. 
	Жас жануарлардың өсуі мен дамуы көбінесе оны өсіру әдісімен анықталады. Ең жақсысы – қора-базалық әдіс. Оның мәні мынада: күндізгі уақытта аналық бастар базада ұсталады және азықтандырылады, ал қозылар жеке торшаларда қалады. Алғашқы тәуліктерде аналықтар 3 сағаттан кейін, ал 20-25 тәуліктен кейін 4 сағаттан кейін қозыларды емізу үшін жіберіледі. Бұл әдіс қозылар ғана емес, сонымен қатар аналықтар үшін де тиімді.
	Жайылымға шыққан кезде (сәуір-мамыр) концентрацияланған азықтандыру азаяды. Себебі жайылымда қозылар шырынды жасыл шөпті жеу арқылы жеткілікті қоректік заттарды тұтынады. Мұндай жағдайларда қозыларды емізік кезеңінде 12-13 кг концентрат беру арқылы тірі салмағын кемінде 25-27 кг жеткізу жеткілікті және 4 айлық кезеңінде емізік кезеңінен айыруға қолайлы. Берілетін жемде фосфордың, ал кейбір жағдайларда күкірт пен кальцийдің жетіспеушілігі болғандықтан, осы элементтер үшін рационды теңестіруге ерекше назар аудару керек. ҒЗИ қозыларға арналған мынадай минералды қоспаларды ұсынады: 4 айға дейін қозыларды осындай минералды қоспаның 3-5 грамын, ал ересектері үшін 5-10 грамм беру қажет (кесте 1).

Кесте 1 - Минералдық қоспалардың ұсынылатын құрамы, %
	Минералдық заттар
	Рецептер

	
	I
	II
	III

	Ас тұзы
	60
	50
	49

	Диаммоний фосфаты
	29,8
	-
	-

	Сүйек ұны
	-
	39,9
	-

	Фосфорсыздандырылған фосфат
	-
	-
	40,9

	Күкірт қышқылды магний
	5
	5
	5

	Күкірт қышқылды натрий
	5
	5
	5

	Күкірт қышқылды мырыш
	0,04
	0,04
	0,04

	Күкірт қышқылды марганец
	0,04
	0,04
	0,04

	Хлорлы кобальт
	0,012
	0,012
	0,012


	Фитопрепараттардың антимикробты белсенділігін зерттеу сұйық қоректік ортада сериялық сұйылту әдісімен патогендерге қатысты жүргізілді [190]. Дәрілік өсімдіктердің жіті, куммулятивті, созылмалы уыттылылық көрсеткіштерін зерттеу  арнайы әдістемелік нұсқаулар негізінде жүргізілді [191-193].  

	2.1.1 Дәрілік өсімдіктердер шикізатынан фитопрепараттар дайындау технологиясы 
	Фитопрепаратты дайындау үшін біз келесі дәрілік өсімдіктерді қолдандық: 1 бөліктен тұратын шайқурай және жалбыз өсімдіктерінің жапырақтары мен гүлдері, 2 бөліктен тұратын  андыз және алтей тамыры мен тамырсабағын. Аталған өсімдіктердің химиялық құрамы әртүрлі биологиялық белсенді заттарға өте бай болып келеді және олар адамдар мен жануарлардың әртүрлі тыныстану жүйесі ауруларында айқын емдік-профилактикалық және иммунды қуаттандырғыш қасиеттерге ие (сурет 1-4).
	Дәрілік өсімдіктерден алынған препараттар экстракция арқылы алынды, ол ҚР Мемлекеттік фармакопеясына (МФ) сәйкес 70% этил спиртін қолдана отырып жүргізілді. Дәрілік өсімдіктер кофе тартқышта ұсақталып, шыны банкаларға салынып және 1:10 мөлшерінде этил спирті қосылды. Экстракция бөлме температурасында 7 тәулік бойы жүргізілді. Содан кейін оларды мұқият сығып, сүзгіден өткізіп, +60°C температурада су моншасында буланып, ұнтақ күйіне дейін ұнтақталды. Сығынды зертханалық таразыда өлшеніп, қараңғы, тығыз жабылған бөтелкелерде тоңазытқышта +2-4°C температурада сақталады.
	Дәрілік өсімдіктерден препараттарды алу үшін біздің модификациямызда ҚР МФ сәйкес стандартты әдіс қолданылды, ол келесі 3 кезеңдерден тұрды:
	 I- шикізатты дайындау, кептіру, сақтау және дайындау кезеңі;
	II- кезең экстракция;
	III- дайындық кезеңі.
	Бірінші кезең. Дәрілік шикізат қолайлы мезгілде, құрғақ ауа-райында, күндізгі уақытта жиналады. Жиналған өсімдіктер мұқият сұрыпталып, бөгде қоспалар, өлі және шіріген бөліктер алынып тасталды.  Шәйқурай және жыланқияқ өсімдіктерінің  жапырақтары жаздың бірінші жартысында (мамыр - маусым) және гүлдеу кезінде (маусым-тамыздың бірінші жартысы) жиналды. Андыз  және алтей тамыры мен тамырсабағын  жинау жер үсті бөліктерінің құрғап, өсімдіктердің тыныштық кезеңіне (тамыз - қыркүйек) жүргізілді.
	Тамыры мен тамырсабақтарын кептіруге қойғанға дейін ағынды суда мұқият шайылады. Шикізатты кептіру көлеңкелі жерде, шатырдың астында 30-40°C температурада жүргізілді. Кептірілген шикізат жеңіл, жапырақтары ұнтаққа оңай ұнтақталып, тамырлары мен сабақтары сықырлап жарылып кетсе кептіру үдерісі сәтті аяқталды деп есептеуге болады. Шикізатқа қатысты құрғақ шикізаттың шығымдылығы (%): шәйқурай мен жыланқияқ өсімдіктерінен- 20-25%, андыз және жалбызтікен  (алтей) өсімдіктерінен  -30-35% болды. Дайын дәрілік шикізат құрғақ, салқын, жақсы желдетілетін бөлмеде, қараңғы жерде сақталады. Экстракция алдында кептірілген өсімдіктер ұнтақтағышпен немесе гомогенизаторда біркелкі консистенцияға дейін ұнтақталады.

	[image: C:\Documents and Settings\Admin\Мои документы\Downloads\zveroboi23.jpg]
1.Шайқурай (Зверобой- Hypericum)
	Емдік мақсатта жапырағын пайдаланады. Химиялық құрамында 13% илік заттар, 1% флавоноидтар (гиперозид, рутин, кверцитрин, мирицетин, лейкоантоциан), сапониндер, эфир майы (0,2-0,3%), шайыр заттар (17%), каротин, аскорбин қышқылы (140 мг), витамин РР (никотин қышқылы) болады.

	[image: C:\Documents and Settings\Admin\Мои документы\Downloads\shalfey-v-narodnoii-medicine47.jpg]
2. Жыланқияқ (Шалфей –Salvia)
	Гүлдері мен жапырақтарының құрамында 2,5% эфир майы, линалол, сірке қышқылы, хош иісті шайырлар, пинен, құмырсқа қышқылы, флавоноидтар, илік заттар болады.
Антисептикалық, қабынуға қарсы, тұтқырлағыш әсері бар. 


	[image: C:\Documents and Settings\Admin\Мои документы\Downloads\devyasil_sostav_675.jpg]
3. Андыз (Девясил –Inula L.)
	Тамырлары мен тамырсабағының құрамында инулин (44% дейін), полисахаридтер, шайырлар,  алкалоидтардың іздері, сапониндер, эфир майы (4,3% дейін),  аскорбин қышқылы, ащы заттар, флавоноидтар болады. Антисептикалық, қабынуға қарсы, қақырық түсіргіш әсері.

	[image: C:\Documents and Settings\Admin\Мои документы\Downloads\Althaea_officinalis_001.JPG]
4. Алтей (жалбызтікен) тамырсабағы (Корни алтея rad. Althaeae )
	Өсімдіктің тамырында крахмал (37% дейін), шырышты заттар (35% дейін), пектин (11-16 %), қант (8%), каротин, лецитин, фитостерол, минералды тұздар мен май қышқылдары (1-1,5%), аминқышқылдары (2-ден 19,8% - ға дейін аспарагин және 4% бетаин), эфир майы, аскорбин қышқылы, каротин болады. (мед. Мукалтин  препараты).  Қабынуға қарсы, қақырық түсіргіш, бүркемелегіш әсерге ие. 


Сурет 1-4 - Қолданылған дәрілік өсімдіктердің химиялық құрамы және қолданылуы.

	Екінші кезең. Экстракция 70%-ды этил спиртін (675 г  95%-ды этил спирті және 325 мл дистилденген су) пайдалану арқылы жүргізілді. Алдыменен ұнтақталған шикізат шыны банкаларға салынады, оған  1/10  қатынасында этил спирті құйылады және бөлме температурасында 14 тәулік бойы қойылады. Содан кейін шикізат мұқият сығылып, сүзіліп, +60°C температурада су моншасында немесе термостатта құрғақ сығындыға дейін (5%-ға дейін ылғалдылығы бар) буландырып, ұнтақ күйіне дейін жеткізеді. 
	Кешенді фитопрепаратты алу үшін әр дәрілік өсімдіктен ұсақталған шикізат бірдей пропорцияда бір шыны ыдысқа құйылып, содан кейін осы схема бойынша орындалады. Экстракті  зертханалық таразыларда өлшеніп, қараңғы тығыз жабылған бөтелкелерде тоңазытқышта +2-4°С температурада сақталды. Құрғақ заттың шығымы пайызбен немесе граммен есептелді: шайқурайдікі - 15,3±0,09, жыланқияқтікі - 17,5±0,08, андыз тамырынан-20,2±0,05, жалбызтікен тамырынан - 16,3±0,06 % болды.
	Үшінші кезең. Препараттарды стерильді бокста өсімдіктердің құрғақ экстрактісін қажетті концентрацияға дейін стерилденген су қосу арқылы сұйылтылады, сонан кейін стерильді шыны бөтелкелерге құйылады да, алюминий қақпақтармен бекітіліп, тоңазытқышта +2-4°C температурада қолданғанға дейін сақталады.
	Осылайша, экстрактілер жасау технологиясы 3 кезеңнен тұрады және құрғақ заттың жеткілікті жоғары деңгейде шығуын қамтамасыз етеді.
	Тұнбалар мен қайнатпалардың дайындалу технологиясы. Тұнбалар мен қайнатпалар өсімдіктердің құрамында болатын биологиялық белсенді заттарын су арқылы тұндыру немесе қайнату арқылы алынатын сұйық дәрілік зат формасы болып табылады. Тұнбаларды өсімдіктердің жұмсақ бөліктерінен (гүлдері, жапырақтары, бүрлері ж.б.) дайындалса, ал қайнатпалар өсімдіктердің қатты бөліктерінен (қабығы, тамыры, бұтағы т.б.) дайындайды.
	Тұнбалар мен қайнатпалар ұзақ сақтауға төзімсіз болып келеді, сол себепті оларды қолданар алдында немесе 2-3 күн ғана пайдалануға жарамды.
	Бұл аталған сұйық дәрілік зат формаларын дайындау үшін алдын-ала мұқият кептірілген, ұсақталған немесе ұнтақталған өсімдік бөліктерін пайдаланады, оны дрога деп атайды. Тұнбаларды өсімдіктердің жұмсақ бөліктерін ыстық суда немесе су моншасында 15 минут аралығында тұндыру немесе қайнату  жағдайында жүргізіледі, сонан кейін бөлме температурасында 40 минут суытылып, дәке немесе қағаз фильтрі арқылы сүзіліп алынады, алынған сұйықтық коллатура деп аталынады. 
	Тұрмыстық жағдайда өсімдік бөліктеріне қайнаған ыстық су құйылып, материалмен қымтап, бөлме температурасында 4 сағат қойылып, суытылып, сонан кейін сүзіліп алынады.
	Қайнатпалардың да дайындалу технологиясы тұнбаларға ұқсас болып келеді. Бұларды дайындау үшін өсімдік бөліктеріне суық су құйылып, 30 минут бойы қайнатылады. Ыстық су құюға болмайды. Қайнағаннан кейін эфир майлары ұшып кетпес үшін бірден сүзіп алу керек.
МФ бойынша тұнбалар мен қайнатпалардың 3 түрлі концентрациялары қарастырылған: 1:10-жәй әсер ететін; 1:30-жүрек және қан тамырлары жүйесіне әсер ететін; 1:400-күшті немесе улы дәрілік өсімдіктер үшін.


	3. ЗЕРТТЕУЛЕР  НӘТИЖЕЛЕРІ

	3.1 Поликомпонентті фитопрепараттың жіті, кумулятивті және созылмалы уыттылылық көрсеткіштерін зерттеу

	3.1.1 Әр түрлі енгізу жолдарына байланысты поликомпонентті фитопрепараттың жекелеген компоненттерінің жіті уыттылығын анықтау
 	Жаңадан әзірленетін препараттармен қауіпсіз жұмыс істеу үшін, ең алдымен, олардың уыттылығы, мүмкін болатын улану жолдары және басқа қасиеттері туралы толықққанды ақпарат болуы қажет. Жаңадан практика жүзінде енгізілетін препараттардың негізгі критерийі - олардың жылықанды жануарлардың ағзасына уытты әсерін анықтау болып табылады.
	Қарастырылып отырған поликомпонентті фитопрепарат жыланқияқ  өсімдігі гүлдерінің (folium Salvia), андыз өсімдігі тамырының (Radix Inula), шайқурай өсімдігі жапырақтарының (herbae Hypericum), жалбызтікен өсімдігі тамырының (Radix Althaeae) қышқылды гидролиз өнімдерінің жиынтығы екенін ескере отырып, клиникаға дейінгі зерттеулердің бірінші кезеңінде біз әрбір компоненттің жіті уыттылығының параметрлерін жеке-жеке зерттедік.
	Ақ тышқандарға фитопрепараттардың жалпы уытты әсерін анықтау бойынша бірқатар тәжірибелер әдістемелік нұсқауларға сәйкес жүргізілді және ол практикалық қолдануды ескере отырып, жаңадан әзірленген препараттар үшін фармакологиялық препараттарды енгізудің ұсынылған жолдарын пайдалануды да қарастырады.
	Тәжірибелердің бірінші сериясында поликомпонентті фитопрепарат компоненттерінің бұлшықет ішіне енгізу және per os (ауыз қуысы) қолдану кезіндегі жіті уыттылық көрсеткіші анықталды. Осы мақсатта бастапқы дене салмағы 18-22 гр болатын интакті, тұқымсыз ақ тышқандар қолданылды, олар виварий жағдайында екі апталық карантинге орналастырылды.
	Барлығы 50 тышқан пайдаланылды, олардың әрқайсысы 5 бастан тұратын 5 топқа бөлінді: 1-ші тәжірибелік топқа жыланқияқ өсімдігі гүлдерінен алынған экстракті, 2-ші тәжірибелік топқа шайқурай өсімдігі жапырақтарынан дайындалған экстракті, 3-ші тәжірибелік топқа андыз өсімдігі тамырынан  дайындалған экстракті, 4-ші тәжірибелік топқа поликомпонентті (кешенді) фитопрепарат қолданылды, 5-ші бақылау тобына физиологиялық ерітінді берілді. Тәжірибе жүргізу схемасы төмендегі 2-ші кестеде келтірілген.
	Поликомпонентті фитопрепарат компоненттерінің зертханалық тышқандардың ағзасына биологиялық әсерін бағалау олардың клиникалық жағдайын және кейінгі реакцияларын ескере отырып жүргізілді. Тәжірибенің ұзақтығы 14 күнді құрады, содан кейін ішкі ағзалардың жағдайын бағалау үшін эфирлік анестезиямен эвтаназия жүргізілді.

Кесте 2 – Поликомпонентті фитопрепараттың және оның жекеленген компоненттерінің жіті уыттылығын анықтаудың тәжірибе қою схемасы (n=50)

	Топтар
	Компоненттер
	Жануарлар саны
	Енгізілу жолдары
	Дозасы мл

	1 –ші тәжірибелік топ
	Жыланқияқ гүлдерінің экстрактісі
	5
	Per os
	1,0

	
	
	5
	Б/е
	0,5

	2 –ші тәжірибелік топ
	Шайқурай жапырағының экстрактісі
	5
	Per os
	1,0

	
	
	5
	Б/е
	0,5

	3 –ші тәжірибелік топ
	Андыз тамырының экстрактісі
	5
	Per os
	1,0

	
	
	5
	Б/е
	0,5

	4 –ші тәжірибелік топ
	Поликомпонентті фитопрепарат
	5
	Per os
	1,0

	
	
	5
	Б/е
	0,5

	Бақылау
	Физиологиялық ерітінді
	5
	Per os
	1,0

	
	
	5
	Б/е
	0,5



	Зерттеу нәтижелері бойынша алынған мәліметтер поликомпонентті фитопрепараттың және оның жекеленген компоненттерінің ешқайсысының бұлшық ет және ауыз қуысы арқылы енгізген кезде сынақ тобындағы жануарларының өліміне әкелмелмегендігі анықталды (кесте 3). 

Кесте 3 - Поликомпонентті фитопрепараттың және оның компоненттерінің жіті уыттылығын анықтаудың ақ тышқандарға тәжірибе жүргізу схемасы (n=50)

	Топтар
	Компоненттер
	Жануарлардың саны
	Өлгені
	Интоксикация клиникасы

	
	
	Еркек
	Ұрғашы
	
	

	1- тәжірибелік

	Жалбыз экстрактісі 
	5
	5
	0
	Жалпы реакция 

	2- тәжірибелік
	Шәйқурай экстрактісі 
	5
	5
	0
	Жалпы реакция

	3- тәжірибелік
	Андыз экстрактісі
	5
	5
	0
	Жалпы реакция

	4 -тәжірибелік
	Поликомпонентті фитопрепарат
	5
	5
	0
	Жалпы реакция

	Бақылау
	Физиологиялық ерітінді
	5
	5
	0
	Жалпы реакция


	
	Дегенімен, тышқандардың енгізілген компоненттерге қарсы реакциясы бастапқы шикізаттың шығу тегі мен дайындау әдісіне байланысты әртүрлі болғанын атап өткен жөн. Өсімдіктер экстрактілерін енгізгеннен кейін жануарларда реакциялар бірден пайда болады және қысқа мерзімді мазасыздық түрінде жалпы реакцияларды көрсетті. Әлсіз интоксикацияның клиникалық белгілері 5-7 минутқа созылып, сонан кейін толығымен тоқтады.
	Өсімдіктерден алынған экстрактілерді бір рет қолданғаннан кейін тыныс алу мүшелерінің функциясы мен қозғалыс белсенділігінің қалпына келуі эксперименттік кезеңнің 15-20 минутында біртіндеп қалыптасты. Жануарлардың келесі тәуліктегі жалпы клиникалық жағдайын, сондай-ақ бүкіл тәжірибе кезеңінде (14 күн) олардың мінез-құлқында және жем-суға қатысты ешқандай ауытқулар анықталмады. Тышқандардың жалпы физиологиялық жағдайы жақсарды, олар белсенділік таныта бастады, азықтық заттарға рефлекстері қалпына келді. Зерттеулердің соңында тышқандардағы патологиялық көріністі зерттеу үшін эфирлік анестезиямен сойып-зерттелінді. Препарат компоненттерінің метатоксикалық әсерінің ықтимал салдарын зерттеу үшін сойып-зерттеу кезінде ішкі ағзаларда айқын патологиялық ауытқулар анықталмады. Салыстырылған топтардағы патологиялық көрініс бір типті болды және ерекше белгілері айқындалмады. Мүшелердің орналасуы, мөлшері, түсі, консистенциясы барлық сынақ топтарындағы жануарларда салыстырмалы түрде бірдей болатындығы белгілі болды.
	Зерттеу мақсатында мойын венасынан алынған қан антикоагулянты бар пробиркаларға құйылды. Әр тышқаннан алынған қан мөлшері 0,4-0,6 мл болды, бұл жалпы қабылданған морфологиялық көрсеткіштерді зерттеу үшін жеткілікті болады. Сондықтан біз келесі кезеңде эритроциттердің, лейкоциттердің, гемоглобиннің санын және эритроциттердің шөгу жылдамдығын анықтай отырып, қанның морфологиялық құрамын зерттедік. Айта кету керек, қанды зерттеу өз кезегінде фармакологиялық заттарды қолдану кезінде ағзаның жалпы жағдайы туралы қосымша және объективті ақпарат бере алады.
	Қанның морфологиялық құрамын талдау кезінде өсімдіктерден алынған экстрактілерді қолдану зерттелінетін көрсеткіштерге белгілі бір деңгейде қуаттандырып әсер ететіндігі анықталды (кесте 3).
	Поликомпонентті фитопрепаратты ауыз қуысы арқылы қолдану кезінде эритроциттердің, гемоглобиннің, лейкоциттердің және ЭШЖ-ның концентрациялары бақылау тобының деректеріне қатысты тиісінше 8,4; 10,5; 11,5; 11,1%-ға жоғарылады, ал бұлшықет арқылы енгізгенде көрсеткіштердің жоғарылау дәрежесі тиісінше - 9,4; 9,5; 11,1 және 9,8%-ды құрады 
	1-3-ші тәжірибелік топтардағы ақ тышқандардың гематологиялық көрсеткіштері мынадай болды: эритроциттердің, лейкоциттердің, гемоглобиннің және эритроциттердің шөгу жылдамдығының құрамдық мөлшері шамамен бірдей болды. Зерттеу жүргізу барысында алынған мәліметтер негізінде айта кету керек, зерттелінген морфологиялық көрсеткіштер физиологиялық нормадан айтарлықтай ауытқыған жоқ.
	4-ші кестеде өсімдік экстрактілерінің ақ тышқандар қанының морфологиялық көрсеткіштерінің құрамына әсер етуі көрсетілген. 

Кесте 4 - Дәрілік өсімдіктерден алынған экстрактілердің ақ тышқандар қанының морфологиялық көрсеткіштерінің құрамына әсері 

	Топтар
	Енгізілу жолы
	Дозасы, мл
	Эритроциттер, х 1012/л
	Гемоглобин, г/л
	Лейкоциттер, х 109 /л
	ЭШЖ, мм/сағ.

	1 -ТТ
	Per os
	1,0
	8,46±0,51х
	139,2±6,52х
	8,79±0,43х
	1,20±0,19

	
	Б/е
	0,5
	8,64±0,49х
	140,4±7,45
	8,85±0,34
	1,23±0,16

	2-ТТ
	Per os
	1,0
	8,49±0,56
	138,5±8,36
	8,85±0,56
	1,15±0,20х

	
	Б/е
	0,5
	8,56±0,68
	141,6±8,62
	8,92±0,65
	1,19±0,21

	3-ТТ
	Per os
	1,0
	8,56±0,54
	138,2±8,16х
	8,76±0,61х
	1,17±0,19

	
	Б/е
	0,5
	8,68±0,56
	141,2±9,86
	8,84±0,63
	1,18±0,14

	 4-ТТ
(пкф)
	Per os
	1,0
	8,87±0,63х
	146,5±6,87
	9,28±0,72
	1,20±0,15

	
	Б/е
	0,5
	8,98±0,62
	149,3±5,49
	9,31±0,57
	1,23±0,12

	БТ (физ. ерітінді)
	Per os
	1,0
	8,18±0,71х
	132,6±6,24
	8,32±0,60
	1,08±0,18х

	
	Б/е
	0,5
	8,21±0,46х
	136,4±7,18
	8,38±0,34
	1,12±0,16

	Ескерту: хр≤0,05- бақылау тобымен салыстырғандағы айырмашылықтың сенімділік деңгейі. ТТ-тәжірибелік топ, БТ-бақылау тобы, ПКФ-поликомпонентті фитопрепарат



	Сонымен, фармакопейлік жіктелулерге сәйкес, зерттеу жүргізу барысында алынған нәтижелер негізінде дәрілік өсімдіктерден дайындалған экстрактілердің уыттылық қасиеттерінің жоқтығын көрсетеді. Тыныс алу мүшелері тарапынан байқалған функционалдық өзгерістер мен тышқандардың қозғалыс функциялары шектелген мінез-құлық реакцияларындағы ауытқулар препараттың рұқсат етілген ең жоғары дозасын пайдалану кезінде жануарлардың өліміне душар еткізбейді, бұл оны МемСт 12.1.007 – 76 сәйкес қауіптіліктің 4-сыныбына жатқызуға мүмкіндік береді (қауіптілігі төмен заттар). 

	3.1.2 Поликомпонентті фитопрепараттың субхроникалық уыттылығын (кумулятивті қасиеттері) зерттеу
 	Жаңадан әзірленген дәрілік заттарды токсикологиялық тұрғыдан зерттеудің ажырамас бөлігі - олардың кумулятивтік қасиеттерін анықтау болып табылады. Жіті тәжірибелерде белгіленген жаңадан әзірленген фармакологиялық заттарды бастапқы токсикологиялық бағалау олардың барлық ықтимал жанама әсерлерін толық ашуға мүмкіндік бермейді және ветеринария мамандары пайдаланған кезде жануарлар ағзасына теріс әсер етуі мүмкін. 
	Егер сыналатын препаратты қабылдау жылдамдығы оны қайта қабылдағаннан кейін оның ағзаның шығарылу жылдамдығынан асып кетсе, онда препарат ағзаға жинақталып, материалдық кумуляция нәтижесінде интоксикация құбылысына ұшыратуы мүмкін. Басқа жағдайларда функционалды кумуляция туындауы мүмкін, егер токсикант ағзадан тез арада шығарылса, бірақ мүшелердің қызметі физиологиялық қалыпқа келмесе және оны қайта қабылдаған кезде өзгерген функцияның улануы күшейе түседі.    
	Осыны ескере отырып біз поликомпонентті фитопрепараттың токсикалық әсерін объективті бағалау мақсатында кумулятивті қасиеттерін зерттедік. Зерттеулер бастапқы салмағы 18-22 гр болатын ақ тышқандарда жүргізілді. Тәжірибелердің осы сериясында аналогтар принципі бойынша 2 топқа бөлінген 10 тышқан қолданылды (кесте 5).

Кесте 5 - Поликомпонентті фитопрепараттың тышқандарға кумулятивтік қасиеттерін зерттеу (n=10)

	Енгізілу күндері
	Күнсайын енгізілетін дозасы, мл
	4 тәулік ішінде енгізілген дозаның жиынтығы, мл/кг
	Әр кезең бойынша енгізілген дозаның жиынтығы, мл/кг
	Өлімге душар болғаны

	1-4
	0,3
	1,2
	1,2
	0

	5-8
	0,5
	2,0
	3,2
	0

	9-12
	1,0
	4,0
	6,0
	0

	13-16
	1,3
	5,2
	9,2
	0

	17-20
	1,5
	6,0
	11,2
	0

	21-24
	1,8
	7,2
	13,2
	0

	25-28
	2,0
	8,0
	15,2
	0



	Тәжірибелік топқа поликомпонентті фитопрепарат ең төменгі дозасынан бастап максималды мөлшеріне дейін бұлшықет ішіне енгізілді. Бақылау тобындағы тышқандарға стерильді физиологиялық ерітінді енгізілді. Фитопрепараттың дозасы тәжірибе жүргізудің әр 4 күнінен кейін біртіндеп ұлғайтылып отырылды. Тәжірибеге енгізер алдында тышқандар екі апталық карантинде болды, содан кейін олар өлшеніп, топтарға бөлінді. Тәжірибе жүргізу барысында тышқандардың жалпы клиникалық жағдайы, мінез-құлық реакцияларындағы мүмкін болатын ауытқулар, азықтық заттар мен суға қатынасы ескерілді. Сыналатын препараттың соңғы инъекциясынан кейінгі келесі күні жануарларды қайта өлшеу жүргізілді, содан кейін патологиялық зерттеу үшін әр топтан 3 тышқан эфирлік анестезиямен эвтанизацияланды. 	Зерттеулер көрсеткендей, фитопрепараттың бұлшықет ішіне біртіндеп ұлғайтылған дозаларда енгізілген инъекциясы әсерінен сынақ тобындағы жануарларының өліміне душар еткізбеді. Тәжірибенің ұзақтығы 28 күн болды. Эксперимент барысында әрбір жануар жалпы алғанда 15,2 мл сынақ препаратын алды. Бұлшықет ішіне инъекция түрінде және физиологиялық ерітіндіге жалпы реакцияларды зерттей отырып, инъекциядан кейінгі алғашқы бірнеше минут ішінде сынақ тобындағы тышқандарының айқын мазасыздығы байқалды. Қозғалыс белсенділігінің төмендеуі, жем мен суды қабылдамауы тәрізді белгілер пайда болды. Бұл реакциялар негізінен тәжірибенің алғашқы 8-10 күнінде байқалды. Кейінгі кезеңдерде (11-20 күн) жануарлар инъекцияға салыстырмалы түрде мазасыз жауап берді, бұл біздің ойымызша, күнделікті бұлшықет ішіне енгізілетін инъекцияға бейімделіп кетуіне байланысты деп тұжырымдауға болады. 17-ші күннен бастап, енгізілген сұйықтық көлемі 1,5 мл-ге дейін ұлғайған кезде, эксперименттік топтың тышқандары бақылау тобындағы аналогтарына қарағанда жалпы депрессияға ұшырайтындығы анықталды. Тәжірибенің соңғы кезеңінде және ол аяқталғаннан кейін өлімге ұшыраған жануарлардың саны тіркелмеді.
	Тәжірибенің соңында тышқандарды өлшеу көрсеткендей, тәжірибелік топтың тышқандары дене салмағын +21,9% - ға арттырды, ал бұл көрсеткіш бақылауға қатысты 15,8%-ға жоғары болды, (кесте 6).

Кесте 6 - Сынақ топтарындағы ақ тышқандардың дене салмағының көрсеткіштері, гр (M±m; n=20)

	
Топтар
	
    Препарат
	
Дене массасы, грамм
	28 күн ішіндегі дене массасының өсуі, %

	
	
	Бастапқы салмағы, гр
	Тәжірибенің
соңында, гр
	

	Тәжірибе
	Поликомпонентті фитопрепарат
	19,2±0,29х
	23,4±0,52ххх

	+21,9

	Бақылау
	Физиологиялық
ерітінді
	19,6±0,35х
	20,2±2,05хх
	+3,1


	Примечание: хр≤0,05-айырмашылықтың сенімділік деңгейі 



	Эвтаназияға ұшыраған жануарларды патологиялық-анатомиялық зерттеу кезінде ағзалардың топографиясында топтар арасында айтарлықтар айырмашылықтар анықталмады.

	3.1.3 Поликомпонентті фитопрепараттың созылмалы (хроникалық) уыттылығын зерттеу
	Клиникаға дейінгі зерттеулердің маңызды құрамдас бөлігі фармакологиялық заттардың ұзақ уақыт енгізілуі нәтижесінде туындайтын зиянды әсер ету дәрежесін анықтау болып табылады, бұл ағзаның ең сезімтал мүшелері мен жүйелерінің зақымдану сипаты мен олардағы өзгерістер дәрежесін анықтауға мүмкіндік береді.
	Созылмалы уыттылықты зерттеу бойынша тәжірибелер бастапқы салмағы 18,0-22,0 гр болатын ақ тышқандарда жүргізілді. Бұл эксперименттер сериясы 4 тәжірибелік топқа, 1 бақылау тобына бөлінген 30 интакті тышқандарға қойылды. Топтардың әрқайсысында 5 тышқаннан болды. Осы тәжірибеде қолданылатын дозаларды анықтау кезінде біз әдістемелік ұсыныстарға негізделе отырып, оған сәйкес енгізілетін заттың көлемі жіті тәжірибеде қолданылған максималды доза негізінде белгіленді.
	Тәжірибелік топтағы тышқандардың жіті тәжірибеде өлімінің болмауына байланысты фитопрепараттың созылмалы уыттылығын анықтау үшін келесідей дозалары қолданылды: 1-ші тәжірибелік топқа– 0,3 мл, 2-ші тәжірибелік топқа– 0,5 мл, 3-ші тәжірибелік топқа - 1,0 мл. Фитопрепарат бұлшықет ішіне аптасына 5 күн, 30 күн бойы қолданылды. Бақылау тобындағы тышқандарға 1,0 мл дозасында физиологиялық ерітіндісі енгізілді, ал интакті жануарларға ештеңе қолданылмады. Тәжірибе барысында жануарларды бақыланып отырылды, олардың жалпы клиникалық жағдайы, тәбеті және физиологиялық функцияларды орындау ескерілді. Тышқандар тәжірибенің басында және соңында өлшенді, содан кейін тышқандардың бір бөлігі морфологиялық және биохимиялық зерттеулер үшін қан алу кезінде эфирлік анестезиямен өлтірілді. Барлық жануарларды күтіп-баптау және азықтандыру бірдей жағдайда болды.
	Біздің бақылауларымыз көрсеткендей, барлық сынақ топтарының тышқандарында препараттар енгізілген инъекция аймағында ауырсыну реакциясы байқалды. Жануарлар мазасыздана бастады, тыныс алу және жүрек соғысы жиілеп, зақымдалған табанын көтеріп, бір жерге үймелейді. Бірақ та бұл реакциялар қысқа мерзімді қамтып, тез басылады. Кейінгі кезеңдерде жануарлар манипуляцияларға бейімделіп және бұл реакциялар аз байқалды. Жалпы клиникалық жағдайды зерттеу кезінде инъекциядан кейінгі алғашқы 5-10 минутта барлық топтағы жануарлардың әлсіреуі байқалды. 1-ші аптаның соңына таман жануарлар әрекеттерге дағдылана отырып, азықтық заттарға рефлекстері қалпына келеді. Сонымен қатар, жануарларға фитопрепараттарды ұзақ уақыт қолдану олардың өліміне әкелмегенін атап өткен жөн. 
Салмақ көрсеткіштерінің өсуін зерттеу кезінде дене салмағының дозаға тәуелді өзгерістері байқалды (кесте 7).

Кесте 7 - Созылмалы тәжірибе қою кезіндегі ақ тышқандардың дене салмағының көрсеткіштері (M±m; n=30 )
	Топтар
	Күнсайын енгізілетін дозасы,мл
	Дене массасы, грамм
	30 тәулік ішін-де орташа тәу-ліктік өсімі, гр
	30 тәулік ішінде абсолюттік салмақ өсімі %

	
	
	Бастапқы салмағы, гр
	Тәжірибенің
соңында, гр
	
	

	1-тәжірибе
	0,3
	18,2 ± 0,13х
	20,5 ± 0,32х
	+2,3
	+12,6

	2-тәжірибе
	0,5
	18,4 ± 0,09
	19,2 ± 0,26х
	+0,8
	+4,3

	3-тәжірибе
	0,8
	18,9 ± 0,15
	17,2 ± 0,35
	-1,7
	-9,9

	4-тәжірибе
	1,0
	18,6 ± 0,15
	16,8 ± 0,29
	-1,8
	-10,7

	Бақылау
	0,5
	18,3 ± 0,18х
	18,6 ± 0,31
	+0,3
	+1,6

	Интакті
	-
	18,6 ± 0,12х
	18,7 ± 0,28х
	+0,1
	+0,5

	Ескерту: -  бастапқы мәндерге қатысты


Кестеде келтірілген деректерді талдау көрсеткендей, препаратты жоғары дозада бірнеше рет енгізу сынақ топтарындағы тышқандардың дене салмағының төмендеуіне әкеледі. Әсіресе бұл көрсеткіш фитопрепаратты күн сайын 30 тәулік ішінде 1,0 мл дозада енгізген 4-ші тәжірибелік топтың жануарларында төмен болатындығы анықталды, эксперименттік кезеңнің соңында сынақ тобындағы тышқандарының дене салмағының абсолютті өсуі фондық мәндерден 10,7% - ға төмен болды, ал бақылау және интакті топтардың көрсеткіштерімен салыстырғанда оның сенімді төмендеуі байқалды, орта есеппен 8,9%-ға дейін.
	Орташа тәуліктік өсім бақылау тобымен салыстырғанда 10,7% - ға төмен болды. 3-ші тәжірибелік топта фондық көрсеткіштермен және бақылау тобының деректерімен салыстырғанда тірідей салмақтың орташа тәуліктік және абсолютті өсуінің төмендеуі байқалды. 
	2-ші тәжірибелік топта 5 тышқанға 0,5 мл көлемінде фитопрепаратты ұзақ уақыт пайдаланған кезде токсикалық әсер абсолютті өсудің шамалы өсуімен қатар жүрді, оның мәні бастапқы дерекпен салыстырғанда 4,3% - ға жоғары болды, ал бақылауға қатысты көрсеткіш 3,2% - ға жоғары болды, дене салмағының тәуліктік өсуі орта есеппен 0,8 граммды құрады.
	Фитопрепарат қолданылған барлық жануарлардың ішінде ең үлкен абсолютті өсім 1-ші топта болатындығы анықталды, олар күн сайын 30 күн ішінде біз көрсеткен дозалардың ең аз мөлшерін бұлшықет ішіне енгізді. Бұл ретте тірідей салмақтың орташа тәуліктік өсімі 2,3 г, абсолютті өсім – 12,6% құрады. Ешқандай препарат қолданылмаған интакті топта абсолютті өсу фондық мәндерге қатысты 0,5%, ал орташа тәуліктік 0,1 г құрады. 
	Келесі зерттеу жұмыстары поликомпонентті фитопрепарат қолданылғаннан кейін қанның морфологиялық көрсеткіштерінің өзгерістерін тексеру болып табылды (кесте 8).
	Кестеден көріп отырғанымыздай, қан элементтерінің сандық құрамы қолданылған дозаға байланысты болатындығы анықталды. Барлық топтардың ішінде эритроциттердің ең аз саны 3-ші тәжірибелік топта анықталды, онда фитопрепарат бұлшықет ішіне 1,0 мл дозада енгізілгенде эритроциттердің саны интакті аналогтардан 27,7% - ға төмен болды. 2-ші тәжірибелік топта да эритроциттердің 12,1% - ға төмендеді. Ең аз дозада енгізілген 1-ші тәжірибелік топта интакті және бақылау топтарының көрсеткіштеріне қатысты эритроциттер концентрациясының тиісінше 12,1және 10,8% - ға артуы байқалды.
	Тышқандарға фитопрепараттың жоғары дозалары ұзақ уақыт енгізілген 2-ші және 3-ші топтардағы эритроциттер санының төмендеуі өз кезегінде гемоглобин деңгейінің төмендеуіне әкелді. Осы тәжірибелік топтарында гемоглобиннің ең төменгі концентрациясы анықталды, олардың деңгейі интакті топпен салыстырғанда сәйкесінше 9,1 және 10,4%-ға төмен болатындығы белгілі болды. 1-ші тәжірибелік топта, керісінше, бақылау және интакті топтарға қатысты гемоглобин концентрациясының тиісінше 7,8 және 6,7% - ға сенімді өсуі анықталды 

Кесте 8 - Поликомпонентті фитопрепаратты бірнеше рет енгізген кезде тышқандар қанының морфологиялық құрамы (M±m; n=25)

	Көрсеткіштер
	Топтар

	
	1-тәжірибе
0,5 мл
	2- тәжірибе
0,8 мл
	3- тәжірибе
1,0 мл
	Бақылау
	Интакті

	Эритроцит, 1012/л
	7,98±0,31
	6,62±0,16х
	5,52±0,37
	7,20±0,19х
	7,05±0,47

	Лейкоцит, 109/л
	9,83±0,28х
	10,61±0,34хх
	10,79±0,45
	9,65±0,46ххх
	9,37±0,22

	Гемоглобин, г/л
	119,3±1,67х
	102,5±3,07х
	101,3±3,07
	110,7±3,7
	111,8±2,01хх

	ЭШЖ, мм/сағ
	2,48±0,36
	2,67±0,34
	2,92±0,28хх
	2,42±0,30
	2,40±0,28х

	Лейкоциттік формула, %

	Базофилдер
	0
	0
	0
	0
	0

	Эозинофилдер
	2,19±0,47х
	2,67±0,23
	2,72±0,44
	2,27±0,34хх
	2,21±0,54

	Нейтрофилдер:

	- балғын
	0
	0,37±0,34хх
	0,59±0,27
	0,12±0,13х
	0

	- таяқшалы
ядрошықты
	1,66±0,15х
	1,83±0,17
	1,89±0,16
	1,61±0,22
	1,62±0,13х

	-сегментті
ядрошықты
	21,6±0,91х
	23,1±1,06
	25,3±0,82
	21,8±0,89
	21,6±0,86ххх

	Лимфоциттер
	75,8±1,21х
	66,2±1,32
	64,0±1,36
	70,3±1,74хх
	70,5±2,09

	Моноциттер
	2,45±0,97
	2,03±0,78
	1,87±0,87
	2,17±0,72
	2,19±0,78хх

	Ескерту: - айырмашылықтың сенімділік деңгейі. 
                   ЭШЖ-эритроциттердің шөгу жылдамдығы.



	Тәжірибелік топтардың тышқандарына фитопрепаратты бірнеше рет енгізу лейкоциттердің жалпы санының өсуімен қатар жүрді. Лейкоциттердің сенімді өсуі байқалды, интакті топтың көрсеткішімен салыстырғанда олар тиісінше 4,9; 13,2; 15,2%-ға жоғарылады. ЭШЖ-н бағалау кезінде кезінде интакті топпен салыстырғанда 2-ші және 3-ші сынақ топтарында оның мәнінің сәйкесінше 11,3 және 21,7 - ге сенімді жоғарылауы байқалды. 1-ші тәжірибе тобында өзгерістер шамалы болды.
	Лейкоциттік қан формуласын талдау кезінде бірқатар өзгерістер тіркелді. Жалпы, гемограмма нейтрофилдердің жетілмеген түрлерінің болуымен сипатталды. Қанда балғын нейтрофилдердің пайда болуымен туындайтын миелоидты гемопоэз өскіні 2-ші, 3-ші тәжірибе және бақылау топтарында байқалды, ал олар интакті жануарларда және 1-ші тәжірибе тобында анықталмады. Метамиелоциттердің көбеюімен бір мезгілде таяқшалы ядрошықты мен сегментті ядрошықты нейтрофилдердің жоғарылауы байқалды. Қандағы лейкоциттердің жалпы санының ұлғаюы аясында таяқшалы ядрошықты және сегментті ядрошықты нейтрофилдер құрамының ұлғаюымен, сондай-ақ балғын нейтрофилдердің пайда болуымен көрініс тапты. Осыған байланысты нейтрофилия солға қарай регенеративті ядролық ығысуды көрсететін сенімді белгі болып табылады 
Біздің ойымызша, гемопоэз мүшелері тарапынан байқалған функционалдық өзгерістер сыналатын препаратты және оның фармакологиялық белсенді компоненттерін ине арқылы инъекциялау кезінде бұлшық еттердің ұзақ уақыт жарақаттануынан туындауы да мүмкін. Топтар арасында эозинофилдер сияқты гранулоциттердің қалыпты, сенімді айырмашылығы болмайтын жоғарылауы да байқалды. Барлық сынақ топтарындағы гранулоциттер қатарының жасушалары интакті және 1-ші тәжірибелік топтан басқа топтарда жоғарылайды.
	Лимфоциттер мен моноциттердің құрамы бойынша олардың ең аз мөлшері 2-ші және 3-ші тәжірибелік топтарда байқалды, олардың саны интакті топпен салыстырғанда тиісінше 6,5; 10,2; 7,9;17,1% төмен болды. Моноциттік-макрофагтық жүйенің жай-күйін бағалау кезінде 1-ші тәжірибелік топта интакті жануарлармен салыстырғанда лимфоциттер мен моноциттер концентрациясының тиісінше 7,5 және 11,9% - ға жоғарылауы анықталды.
Экзогендік факторлардың, соның ішінде фармакологиялық препараттың әсерін объективті бағалау үшін қанның биохимиялық құрамын зерттеу маңызды болып табылады, сондықтан препаратты әртүрлі дозаларда ұзақ уақыт қолданған кезде қан жүйесіндегі мүмкін болатын өзгерістерді тереңірек талдау үшін бірқатар биохимиялық көрсеткіштердің құрамы қатар зерттелінді. 
	Зерттеу жүргізу барысында алынған деректер 9-шы кестеде көрсетілген. 

Кесте 9 - Әртүрлі дозаларда поликомпонентті фитопрепаратты енгізген кезде тышқандардың қан сарысуының биохимиялық құрамы (M±m; n=25)

	Көрсеткіштер
	Топтар

	
	1-тәжірибе
0,5 мл
	2- тәжірибе
0,8 мл
	3- тәжірибе
1,0 мл
	Бақылау
	Интакті

	АЛТ, бірлік/л.
	51,3±3,05х
	57,4±4,41
	59,6±1,63
	53,3±3,49
	50,6±2,74ххх

	АСТ, бірлік/л.
	104,3±10,9х
	130,0±20,1
	135,2±6,48хх
	105,7±2,68
	102,7±8,44х

	Жалпы билирубин, г/л.
	2,29±0,24х
	2,31±0,38
	2,27±0,23
	2,33±0,22хх
	2,27±0,28

	Глюкоза, ммоль/л.
	5,59±0,27
	5,65±0,32
	5,73±0,33
	5,61±0,51
	5,68±0,62х

	Креатинин, ммоль/л.
	48,7±0,82х
	48,7±0,82
	49,1±2,16
	49,0±1,41х
	47,7±1,48

	Несепнәрі, ммоль/л.
	4,41±0,71
	4,43±0,57х
	4,48±0,88
	4,39±1,22
	4,38±0,73хх

	Жалпы ақуыз, г/л.
	67,9±2,45х
	62,0±1,87х
	62,7±2,16хх
	64,0±3,74
	69,3±4,32х

	Ескерту: - 0,001- айырмашылықтың сенімділік деңгейі



	Кестеде көрсетілген деректер, поликомпонентті фитопрепаратты жоғары дозада (0,8-1,0 мл) ұзақ уақыт қолдану аланинаминтрансфераза (АЛТ) деңгейінің сенімді өсуіне әкелді, оның мәні интакті аналогтарға қарағанда 2-ші және 3-ші тәжірибелік топтарда тиісінше 13,4 және 17,8% жоғары болды. Интакті топпен салыстырғанда бұл көрсеткіш бақылау тобында да өсті, бірақ айырмашылық сенімді болмады. Оның деңгейі бойынша басқа топтарда айтарлықтай өзгерістер анықталған жоқ. 
	Трансаминазалар тобындағы АСТ ферменті де жануарларда фитопрепаратты жоғары дозада ұзақ уақыт қолданған кезде ең жоғары сандық мәндерге ие болатындығы анықталды. Оның деңгейі 2-ші және 3-ші сынақ топтарында интакті топ көрсеткішінің мәндерінен тиісінше 26,6 және 31,6% - ға асып түсті. Бұл ферменттің салыстырмалы түрде төмен белсенділігі фитопрепаратты 0,5 мл дозада инъекциялау нәтижесінде жүзеге асырылған 1-ші тәжірибелік топтағы тышқандардың қан сарысуында анықталды, бірақ бұл мән интакті топқа қарағанда біршама жоғары болды 
	Билирубин, глюкоза, креатинин, несепнәрі және жалпы ақуыздың құрамы бойынша топтар арасында айтарлықтай айырмашылықтар байқалмады. Сонымен қатар, бақылау, 1-ші және 2-ші эксперименттік топтардың жануарларының қан сарысуы құрамындағы жалпы ақуыздың мөлшерлері интакті топқа қарағанда біршама төмен болатындығы анықталды.
	Қорытындылай келе, ұзақ уақыт қолданылған поликомпонентті фитопрепараттың зертханалық тышқандардың ағзасына кері әсер етпейтіндігі анықталды. Фитопрепарат оңтайландырылған дозада тышқандардың дене массасына, ағзаның морфологиялық және биохимиялық көрсеткіштеріне айтарлықтай қуаттандырып әсер ететіндігі анықталды.

	3.1.4 Поликомпонентті фитопрепараттың жергілікті тітіркендіргіш көрсеткіштерін зерттеу
	Жергілікті тітіркендіргіш әсері әрекеті бірнеше әдістерді қолдану арқылы анықталды. Тәжірибелердің бірінші сериясында поликомпонентті фитопрепараттың жергілікті тітіркендіргіш әсерін бағалау үшін тәжірибелер екі топқа бөлінген 10 ақ тышқанға жүргізілді. Жануарлардың 1-ші тобы-тәжірибелік, оларға өсімдік шикізатынан алынған препаратты интрагастральді түрде асқазанға енгізілді, ал 2-ші бақылау тобына физиологиялық ерітінді енгізілді. Фитопрепарат таңертең аш қарынға, 24 сағаттық азықтанудан кейін енгізілді. Тышқандардың бір бөлігі омыртқалы жануарларға этикалық қатысты ережелерді сақтай отырып, препаратты енгізгеннен кейін бес сағаттан соң эвтаназияға ұшырады, ал қалған жануарлар тәжірибе басталғаннан кейін 24 сағаттан кейін эвтанизацияланды. 
	Тітіркендіргіш қасиеттерді анықтау үшін асқазанның кілегейлі қабығының жағдайы бағаланды. Зертханалық жануарлар іштің ақ сызығы бойымен сойылып, асқазан кесіліп алынды, содан кейін асқазанның құрамындағы заттар шығарылып тасталынды, асқазанның ішін Рингер сұйықтығымен мұқият жуып-шайып алып, кілегейлі қабығын Петри табақшасында тексерілді. Тексеру барысында фитопрепаратты интрагастральды енгізгеннен кейін 5 және 24 сағаттан кейін асқазанның кілегейлі қабығында гиперемия, ісіну немесе жарақаттар анықталмады.
	Тері аппликациясы әдісімен поликомпонентті фитопрепараттың жергілікті тітіркендіргіш қасиеттерін анықтау 4 ақ қоянға жүргізілді. Тәжірибеден бір күн бұрын қояндар омыртқа бойындағы екі жағындағы жүні 5х5 см көлемінде қырып тасталады. Қырылған жерлердің бір жағына сыналатын препарат ерітіндісі, ал қарама – қарсы жағына тазартылған су қолданылды. Тәжірибеде де, бақылауда да тиісті ерітінділерге малынған тампондар қолданылды, олар 5 сағат бойы терінің түксіз аймағына бекітілді, содан кейін тампондар алынып тасталды және терінің жай-күйі бағаланды. Тітіркендіргіш қасиеттер визуалды тексеру арқылы және аспаптық әдіспен тампондарды алып тастағаннан кейін бірден, 24 сағаттан кейін және динамикада 14 күн ішінде штангенциркульдің көмегімен тері қатпарының қалыңдығын өлшеу арқылы бағаланды. Зерттеулер көрсеткендей, аппликация орнында тампонды алып тастағаннан кейін де, кейінгі бақылау кезінде де  ешқандай өзгерістер болған жоқ. Тексеру кезінде тері құрғақ болды, гиперемия, ісіну және жаралар байқалмады.
	Конъюнктивалық сынақ қою арқылы фитопрепараттың қояндардағы жергілікті тітіркендіргіш қасиеттерді зерттеу. Тәжірибе 4 бас бастапқы дене салмағы 2,5 – 3 кг болатын ақ қояндарға қойылды. Олардың оң жақтағы көздің конъюнктивалық қапшығына фитопрепараттың бір тамшысы, ал қарама-қарсы сол көзге инъекцияға арналған дистилденген судың мөлшері енгізілді. Осыдан кейін, саусақ арқылы аздап көзжас-мұрын каналының аймағындағы көз алмасын бір минут қысып, басады. Сонан соң саусақпен конъюнктиваның күйі бағаланды. Тексеру кілегейлі қабықпен байланысқаннан кейінгі алғашқы минуттарда, 5 сағаттан кейін, ал келесі кезеңдерде күніне бір рет 14 күн қатарынан жүргізілді. Зерттеулерді қорытындылай келе, біз көздің конъюнктивалық қапшығында тітіркендіргіш әсерге тән өзгергерістерді байқамадық.
	Қояндарға кешенді фитопрепараттың аллергиялық әсерін зерттеу. Поликомпонентті фитопрепараттың аллергиялық қасиеттері бастапқы дене салмағы 2,5 – 3,0 кг болатын 6 бас ақ қоянға зерттелінді. Қояндар әрқайсысында 3 бастан тұратын 2 топқа бөлінді: бақылау және тәжірибе. Тәжірибеден бір күн бұрын жануарлардың арқа жағында жалпы ауданы 25 см2 болатын жүндері қырқылып тасталынды. Тәжірибелік топтың жануарларына фитопрепаратты 0,5 мл дозада қолдану арқылы сенсибилизацияланды, препарат күн сайын, күніне бір рет, 15 күн бойы терінің түксіз аймағына краниалды-каудалды бағытта жағылып отырылды. Бақылау тобындағы жануарларға физиологиялық ерітінді қолданылды. Иммундық реакциялардың максималды деңгейіне жеткенде (15-ші тәулік) сыналатын препараттың рұқсат етілген дозасы қолданылды, ол 1,0 мл құрады. Дереу типтегі аллергиялық реакцияны анықтау үшін реакциялар айқындау алғашқы 2 сағат ішінде жүргізілді, бірақ 6 сағаттан кешіктірілмеді, ал баяулатылған типтегі аллергиялық реакцияны рұқсат етілген дозада препаратты қолданғаннан кейін 24-48 сағаттан кейін анықталды. Бұл кездері ағзаның барлық мүмкін болатын жалпы реакциялары: асфиксия, терінің реактивтілік өзгерістері, соның ішінде ісіну мен некроз тәрізді көріністер ескерілді.
	Тәжірибе жүргізу барысында айтарлықтай жалпы және жергілікті анафилаксия реакциясына тән функционалдық және реактивтілік өзгерістер фитопрепаратты рұқсат етілген дозада 15 тәулік қолданғаннан кейін анықталмады. Фитопрепаратты қолдану аймағында назарға алынған параметрлердің ауытқуларын визуалды, сондай-ақ аспаптық зерттеу әдістерімен анықталған жоқ. Зерттеу нысанын қолданғаннан кейінгі алғашқы сағаттарда тері таза болды, жаралар, инфильтрация және ісіну, сондай-ақ некроз құбылыстары тәжірибеде де, бақылауда да байқалмады. Препаратты соңғы қолданғаннан кейін 24-48 сағаттан кейін реакцияларды есепке алу да ештеңе көрсетпеді. Жоғарыда айтылғандардан фитопрепараттың аллергиялық қасиеттері жоқ екендігі белгілі болды.
	
	3.2 Дәрілік өсімдіктерден дайындалған фитопрепараттардың антимикробты қасиеттерін зерттеу	
	Бронхиттің клиникалық белгілері бар 20 бас қозылардағы тыныс алу аурулары кезіндегі микрофлораны зерттеу үшін стерильді мақта тампондарымен мұрын қуысы шырышының ағу үлгілері алынды. Тампондар стерилденген ағаш таяқшаға бекітіліп, автоклавта 120°C температурада 30 минут зарарсыздандырылды. Зерттелетін материалды бастапқы себу жылқының 5-10% дефибринирленген қаны бар ЕПА-да жүргізілді. Культуралар термостатта, аэробты және анаэробты жағдайда 37°C температурада 24-72 сағат бойы инкубацияланды.
	Микробқа қарсы белсенділікті зерттеу сұйық қоректік ортада сериялық сұйылту әдісімен патогендерге қатысты жүргізілді. Қатардағы бірінші пробиркада барлық кейінгі пробиркаларға қарағанда екі есе көп қоректік орта бар. Дәрілік өсімдіктерден дайындалған экстрактілерге 1:40 есебімен қосылды. Содан кейін ерітінділерді дәйекті сұйылту арқылы осы сығындының бірқатар төмендейтін концентрациясы алынады. Препараттар 1:40-1:320 сұйылтуларында сыналды. Қоректік ортасы бар соңғы пробиркаға қосылмады, ол бақылау ретінде саналды. Осылайша, бірінші пробиркаға 4 мл қоректік орта және 0,2 мл зерттелетін өсімдік экстрактісі құйылды; кейінгілеріне 2 мл-ден қоректік орта қосылады. Бірінші пробиркадан 2 мл кейінгі пробиркаға ауыстырылады және соңғысынан 2 мл алынады. Осыдан кейін әр пробиркаға 0,2 мл-ден бактерия культурасы құйылады, бұлыңғырлығы бір миллиард стандартқа тең және 10 есе сұйылтылған. Сынақ культурасы ретінде оң грамды бактериялардың штамдары (Staphylococcus aureus) және теріс-грамды бактериялардың штамдары (E. coli) қолданылды. Тәжірибелік препараттарды бақылау сыналатын препараттары жоқ қоректік ортаға бірдей микроорганизмдердің культуралары болды. Тәжірибелік және бақылау культуралары термостатта бір күн бойы 370С температурада ұсталды, содан кейін эксперименттердің нәтижелері ескерілді.
	Фитопрепараттардың тиімділігі бастапқы микроорганизмдер колонияларының өсуінің болуымен және граммен боялған жағындылардың микроскопиясының нәтижесі бойынша бағаланды. Олардың өсуін көз арқылы шамамен бағалайды, оны крест белгісімен белгілейді. Бағалаудың бұл әдісі, оның қарпайымдылығына қарамастан, көп жағдайда өте дәл, өйткені тәжірибелердегі өсуді бағалау кезінде маңызды айырмашылықтар ғана беріледі; мысалы, өсу бар; өсу жоқ; өсу - әрең байқалады т.б.
	Зерттеу жұмыстары қозылардың респираторлық аурулары кезінде айқын емдік-профилактикалық әсері бар дәрілік өсімдіктер таңдалынып алынып, олардың патогендік микробтарға қатысты белсенділік қасиеттері зерттелінді.
	Микробқа қарсы қасиеттерді анықтау үшін біз келесі дәрілік өсімдіктерден: folium Salvia (жыланқияқ гүлдері), radix Inula (андыз тамыры), herbae Hypericum (шайқұрай жапырақтары), radix Althaeae (жалбызтікен тамыры) концентрацияланған спиртті экстрактілер дайындадық.
	Биологиялық белсенді және дәрілік заттардың жұқпалы аурулардың қоздырғыш микробтарына әсеріне қатысты негізгі фактор – ол зерттелінетін заттың әсерінен микроб жасушасындағы зат алмасу үдерістерін өзгерту туралы мәселе болып табылады. Микроб метаболизмінің негізгі реакциялары жағынан өзгерістердің болуы дәрілік заттың белсенді әсер ету мүмкіндігін көрсетеді. Әдетте, бактерияларға қарсы әрекеттің 2 түрі болады: бактерияларды өлтіретін  бактерицидтік әрекет және бактериялардың өміршеңдігін сақтай отырып, олардың өсуі мен көбеюін тоқтатуда көрінетін бактериостатикалық әрекет.
	Жоғары сырқаттанушылықтың себептерін анықтау мақсатында клиникалық сау және жіті респираторлық аурулары бар қозылардың спецификалық емес төзімділік және иммунологиялық реактивтілік деңгейі зерттелінді. Осы мақсатта 2 топ құрылды: 1-ші топ тәжірибелік - клиникалық сау қозылар (10 бас), 2- ші тәжірибелік топ - жіті бронхиттің айқын белгілері бар қозылар (10 бас).
Зертханада дәрілік өсімдіктерден экстрактілер дайындалды. Жүргізілген зерттеулер шайқурай өсімдігі жапырақтарынан алынған экстрактілердің 1:40 - 1:80 сұйылтуында неғұрлым айқын бактерицидтік қасиеттері бар екендігі анықтады; ал бактерицидтік қасиет жалбызтікен тамыры сығындысында – 1:80 - 1:160;  жыланқияқ гүлдері және андыз тамыры мен тамырсабақтары экстрактілерінде 1:40-1:160 сұйылтуларында байқалды. Шайқұрай жапырағынан алынған экстрактілердің бактериостатикалық қасиеттері 1:80 - 1:160; жыланқияқ гүлдері мен андыз тамырсабақтарында - 1:80-1:320, ал жалбызтікен тамырынан дайындалған экстрактілерде 1:160-1:320 сұйылтуыларында көрініс тапты.
	Төменде көрсетілген 10-шы кестеде аталған дәрілік өсімдіктерден алынған экстрактілердің микробқа қарсы белсенділігін анықтау нәтижелері келтірілген.
	 	
Кесте 10 – Дәрілік өсімдіктерден дайындалған  экстрактілердің микробтарға қарсы белсенділігі 

	

№


	
Дәрілік өсімдіктерден дайындалған экстрактілер
	Патогенді қоздырғыштар

	
	
	Str.pyogenes
	St.aureus
	E.coli

	
	
	Б/цид.
әсері
	Б/стат
әсері
	Б/цид.
әсері
	Б/стат.
әсері
	Б/цид.
әсері
	Б/стат
әсері

	1
	folium Salvia
(жыланқияқ гүлдері)
	1:160
	1:320
	1:80
	1:320
	1:40
	1:80


	2
	radix Inula (андыз тамыры) 
	1:160
	1:320
	1:80
	1:160
	1:40
	1:80


	3
	herba Hypericum-шайқұрай жапырағы
	1:80
	1:160
	1:80
	1:160
	1:40
	1:80


	4
	rad. Althaeae
(жалбызтікен тамыры)
	1:80
	1:320
	1:80
	1:160
	1:80
	1:160


	Ескерту: Б/цид. – бактериоцидтік қасиет; Б/стат. – бактериостатикалық әсер



	Демек, алынған дәрілік өсімдіктердің айқын бактериоцидтік және бактериостатикалық қасиеттері осы өсімдіктердің химиялық құрамындағы әртүрлі компоненттердің, атап айтқанда, фитонцидтердің, эфир майларының, гликозидтердің, алколоидтардың, таниндердің және аскорбин қышқылының болуына байланысты екенін атап өткен жөн.
	
	3.3 Жіті бронхит ауруына шалдыққан қозыларға поликомпонентті фитопрепараттардың оңтайландырылған дозаларын және қолданылу жиілігін анықтау  
	Дәрілік заттардың оңтайландырылған дозаларын анықтау тиімді және қауіпсіз емдеуге қол жеткізудің кілті болып табылады. Мұның маңызды болуының бірнеше факторлары бар:
	1. Емдеудің тиімділігі: оңтайлы доза ең тиімді емдік әсерге қол жеткізуге мүмкіндік береді. Дәрі-дәрмектің ағзаға тиімді әсер етуі үшін тым төмен доза жеткіліксіз болуы мүмкін, ал өте жоғары дозада улы әсерлерге әкелуі мүмкін. 
	2. Жануарлар үшін қауіпсіздігі: дұрыс дозаны анықтау жанама әсерлер мен улану қаупін азайтуға көмектеседі. Дұрыс таңдалмаған доза жағымсыз реакцияларды, соның ішінде аллергиялық реакцияларды, улануларды немесе басқа асқынулар мен қабыну үдерістерін тудыруы мүмкін. 
	3. Жеке емдеу: оңтайлы дозалар ауыру малдың жекеленген физиологиялық ерекшеліктеріне, мысалы, жасына, салмағына, жынысына, денсаулық жағдайына, басқа аурулардың болуына немесе басқа препараттарды қолдануға байланысты өзгеруі мүмкін. Бұл ең жақсы емдік нәтижеге қол жеткізу үшін емдеуді әрбір ауру жануарға бейімдеуге мүмкіндік береді. 
	4. Дәрілік заттардың өзара әрекеттесуін азайту: дозаны дұрыс анықтау арқылы препараттар арасындағы ықтимал өзара әрекеттесулер ескеріледі, бұл әртүрлі препараттардың комбинациясымен байланысты жағымсыз немесе қауіпті әсерлерді болдыртпауға мүмкіндік береді. 
	5. Препараттарға қарсы төзімділіктің  қалыптасуының алдын алу: кейбір жағдайларда, мысалы, жұқпалы ауруларды емдеуде дұрыс дозаларды тағайындау микроорганизмдердің дәрі-дәрмектерге қарсы төзімділігінің дамуына жол бермейді. 
	6. Экономикалық тиімділік: дұрыс дозалау максималды емдік әсерге қол жеткізуге ғана емес, сонымен қатар емдеу шығындарын азайтуға мүмкіндік береді. Тым үлкен дозалар дәрі-дәрмектерді шамадан тыс тұтынуға және емдеу құнының жоғарылауына әкелуі мүмкін, ал жеткіліксіз дозалар емдеудің қайталама курстарын қажет етеді.
	Осы аталған факторларға байланысты біз дәрілік өсімдіктер жиынтығынан дайындалған дәрілік формалардың (поликомпонентті микстура және экстракті) қозылардың жіті бронхитіне қарсы оңтайландырылған дозаларын және қолданылу жиілігін анықтауды мақсат тұттық.
	Зерттеу жүргізу барысында алынған көрсеткіштер 12-ші кестеде көрсетілген. Ғылыми-зерттеу жұмыстары жіті бронхит ауруына шалдыққан қозыларға жүргізілді. Жіті бронхит ауруына шалдыққан қозыларға клиникалық көрсеткіштері бойынша балау қойылғаннан кейін поликомпонентті фитопрепараттарды қолдану арқылы олардың оптималды дозалары анықталды. 
	Ауырған қозыларды кешенді фитопрепараттармен емдеу жұмысы екі түрлі бағытта жүргізілді. Бірінші бағытта ауырған қозыларға әр түрлі дозаларда поликомпонентті микстура (тұнба мен қайнатпа), екінші бағытта – поликомпонентті (кешенді) экстракті ішкізілді.
	Поликомпонентті фитопрепараттардың оңтайлы дозалары мен қолданылу жиілігін анықтау  үшін мынадай көрсеткіштер ескерілді:  аурудан жазылғаны, өлімге ұшырағаны, емдеудің ұзақтығы, емдік тиімділігі, ауырудың созылмалы түрге айналуы, аурудың қайталануы және орташа тәуліктік  салмақ қосуы. 
	
	
Кесте  12 - Қозылардың жіті бронхитіне қарсы дәрілік өсімдіктерден дайындалған поликомпонентті фитопрепараттардың оңтайландырылған дозаларын және қолданылу жиілігін 

	
Дозасы, мл
1 кг салмаққа шаққанда
	
 Қолдану жиілігі 
	

Бас
	
	Көрсеткіштер

	
	
	
	Аурудан жазылды
	%
	Өлімге
ұшырады
	%
	Емдеудің ұзақтығы, тәулік
	Емдік тиімділігі, %
	Созыл-малы түрге айналды
	Аурудың қайталануы
(рецидив)
	Орташа тәуліктік  салмақ қосуы, гр

	
	                                                              Поликомпонентті микстура 

	2,0
	3 рет
	10
	7
	70
	2
	10
	9-10
	50
	2
	1
	192,5±5,6


	3,0
	3 рет
	10
	7
	70
	1
	10
	8-9
	60
	2
	1
	196,6±7,8


	4,0
	3 рет
	10
	8
	80
	1
	10
	8-9
	70
	1
	1
	204,2±6,6


	5,0
	3 рет
	10
	10
	100
	-
	-
	6-7
	100
	-
	-
	219,8±7,3


	6,0
	3 рет
	10
	9
	90
	1
	10
	6-7
	80
	1
	-
	210,2±7,3


	Поликомпонентті экстракт

	1,0
	3 рет
	10
	7
	70
	1
	10
	8-9
	60
	2
	1
	196,2±7,1


	1,5
	3 рет
	10
	7
	70
	1
	10
	7-8
	70
	1
	1
	198,4±6,9


	2,0
	3 рет
	10
	8
	80
	1
	10
	7-8
	80
	1
	-
	208,2±8,5


	2,5
	3 рет
	10
	10
	100
	-
	-
	5-6
	100
	-
	-
	225,8±9,3


	3,0
	3 рет
	10
	9
	90
	-
	-
	6-7
	90
	-
	1
	216,7±7,2




	Поликомпонентті микстураның оңтайлы дозасын анықтау мақсатында тәжірибе тобындағы ауырған қозылар әрқайсысында 10 бас қозыдан тұратын 5 топқа бөлінді. 
	Поликомпонентті микстура қозыларға 1/10 қатынасында дистилденген сумен немесе сүтпен араластырып емізік арқылы, дозасын 1 кг тірідей салмаққа есептеліп, тәулігіне 3 рет ішкізілді: 1-ші топтағы қозыларға 1 кг салмаққа 2,0 мл; 2-ші топқа - 3,0 мл; 3-ші топқа - 4,0 мл; 4-ші топқа - 5,0 мл; 5-ші топқа - 6,0 мл мөлшерінде.
	Алынған көрсеткіштер поликомпонентті микстураның төменгі дозаларында (2,0-4,0 мл/кг) нәтижелер біршама төмен болатындығы анықталды.  Мысалы, 2,0 мл/кг дозада аурудан айығу көрсеткіші небәрі 70%, 2 бас өлімге ұшырады, емдеудің ұзақтығы 9-10 тәулікке дейін, 2 бас аурудың созылмалы формасына ауысты, 1 қозыда аурудың қайталануы (рецидив) тіркелді, емдік тиімділік 50% құрады, орташа тәуліктік  салмақ қосуы 192,5±5,6 гр ғана болды. Осыған ұқсас мәліметтер микстураның 3,0- 4,0 мл/кг дозаларында да байқалды.
	Айтарлықтай жоғарғы көрсеткіштер 5,0 мл/кг дозада тіркелді, бұл дозадан қозылардың аурудан айығу көрсеткіші мен емдік тиімділігі 100% болып, емдеу мерзімі ұзақтығы 6 тәулікті қамтыды, өлген, аурудың қайталану жағдайлары, созылмалы формаға айналуы тіркелмеді және орташа тәуліктік  салмақ қосуы 1-2-ші топтармен салыстырғанда тиісінше 14,2 және 11,8% жоғары болды. Айта кету керек, фитопрепаратты жоғары дозада қолдану да жоғары тиімділікке қол жеткізе бермейтіндігі анықталды. Мысалы, фитопрепаратты 6,0 мл/кг дозада қолданғанда аурудан айығу көрсеткіші 90%, ал емдік тиімділік 80% болса, орташа тәуліктік  салмақ қосуы 5-ші топпен салыстырғанда 4,6% төмен болды.
	Салыстырмалы неғұрлым жоғары көрсеткіштер поликомпонентті экстрактілер қолданылған топтарда анықталды. Бұл жерде кешенді экстракті қозыларға 1/10 қатынасында дистилденген сумен немесе сүтпен араластырып емізік арқылы, дозасын 1 кг тірідей салмаққа есептеліп, тәулігіне 3 рет ішкізілді: 1-ші топтағы қозыларға 1 кг салмаққа 1,0 мл; 2-ші топқа – 1,5 мл; 3-ші топқа - 2,0 мл; 4-ші топқа - 2,5 мл; 5-ші топқа - 3,0 мл мөлшерінде.
Бұл жерде де зерттеу жүргізу барысында алынған мәліметтер кешенді экстрактінің төменгі дозаларында (1,0-1,5 мл/кг) нәтижелер төмен болатындығы анықталды.  Кешенді экстрактіні 1,0 мл/кг дозада қолданғанда аурудан айығу көрсеткіші 70% ғана болып, 1 бас өлімге ұшырады, емдеудің ұзақтығы 8-9 тәулікті құрады, 2 бас қозы аурудың созылмалы түріне айналса, 1 қозыда аурудың рецидиві тіркелді, емдік тиімділік 60% құрады, орташа тәуліктік  салмақ қосуы 196,2±7,1 гр ғана болды. Осыған ұқсас мәліметтер экстрактіні 1,5 және 2,0 мл/кг дозаларында қолданғанда да көрініс тапты.
	Салыстырмалы түрде жоғары көрсеткіштер поликомпонентті экстрактінің 2,5 мл/кг дозада қолданғанда тіркелді, бұл дозадан қозылардың аурудан айығу көрсеткіші мен емдік тиімділігі 100% болып, емдеу мерзімінің ұзақтығы 5-6 тәулікті қамтыды, өлген, аурудың қайталану жағдайлары, аурудың созылмалы түрге айналуы тіркелмеді және орташа тәуліктік  салмақ қосуы 1-3-ші топтармен салыстырғанда тиісінше 15,1; 13,8 және 8,5% дейін жоғары болатындығы анықталды. Сондай-ақ фитоэкстрактіні жоғары дозада қолдану да абсолютті тиімділікке қол жеткізе бермейтіндігі анықталды. Поликомпонентті экстрактіні 3,0 мл/кг дозада қолданғанда аурудан айығу көрсеткіші мен емдік тиімділік 90% болса, орташа тәуліктік  салмақ қосуы 5-ші топпен салыстырғанда 4,2% төмен болды.
	Сонымен жүргізілген 2 тәжірибе қорытындысы негізінде поликомпонентті  микстураның (кешенді тұнба мен қайнатпа) жіті бронхит ауруына шалдыққан қозыларға қарсы оңтайландырылған дозасы 5,0 мл/кг болса,  ал поликомпонентті фитоэкстрактінікі 2,5 мл/кг мөлшерінде болатындығы анықталды. Осылайша, дәрілік заттардың оңтайлы дозаларын анықтау емдеуде жақсы нәтижелерге қол жеткізуге және ауру жануардың денсаулығына қауіп-қатерді азайтуға негіз бола алады.

	3.4 Жіті бронхитпен ауырған қозылардың телімсіз резистенттілігінің иммунологиялық көрсеткіштерін анықтау
Клиникалық сау және жіті бронхитпен ауыратын қозылардың телімсіз резистенттілігінің иммунологиялық көрсеткіштерін анықтау үшін қанның құрамындағы лейкоциттердің абсолютті саны, лимфоциттердің және олардың негізгі популяцияларының (Т-және В - лимфоциттер) салыстырмалы және абсолютті саны, нейтрофилдердің фагоцитарлық белсенділігі (НФБ), IgG, IgМ, лизоцимдік, бактерицидтік белсенділік  деңгейлері анықталды. 
Клиникалық сау және ауру қозылардың телімсіз резистенттілігінің  иммундық көрсеткіштерін зерттеу бойынша алынған нәтижелер төменде көрсетілген 13-кестеде және 5-7-ші суреттерде келтірілген.
 	
Кесте 13 –Клиникалық сау және жіті бронхитке шалдыққан қозылардың телімсіз резистенттілігінің иммунологиялық көрсеткіштері 
	
    Көрсеткіштер
	Топтар

	
	Клиникалық сау қозылар, n=5
	Ауру қозылар, 
n =5

	Лейкоциттер, 109/л
	7,44± 0,32
	6,52 ± 0,45

	Лимфоциттер, %
	52,8 ± 2,21
	44,3 ± 2,30

	Лимфоциттер, 109/л
	5,28 ± 0,36х
	4,47 ± 0,29

	Т-лимфоциттер, %
	28,2 ± 0,54ххх
	19,1 ± 0,42

	Т-лимфоциттер, 10 9/л
	1,6 ± 0,1х
	1,2 ± 0,1

	В-лимфоциттер, %
	8,19 ± 0,3ххх
	6,48 ± 0,4

	В-лимфоциттер, 10 /л
	0,56 ± 0,02ххх
	0,43 ± 0,03

	НФБ, %
- спонтанды сынама
	
6,84 ± 0,3хх
	
5,55 ± 0,2

	- индукцияланған сынама
	23,1 ± 0,69хх
	15,3 ± 0,62

	       IgG, мг/мл,
	10,2 ± 0,39
	7,8 ± 0,32

	       Ig M, мг/мл
	1,0 ± 0,08
	0,8 ± 0,05

	ҚСЛБ, %
	2,11 ± 0,3
	1,52 ± 0,4

	ҚСББ, %
	84,3 ± 2,7ххх
	61,6 ± 2,3

	Ескерту:  0,001-шынайылық; НФБ-нейтрофилдердің фагоцитарлық белсенділігі; ҚСЛБ-қан сарысуының лизоцимдік белсенділігі; ҚСББ - қан сарысуының бактерицидтік белсенділігі.



	


Сурет 5 - Клиникалық сау және жіті бронхитке шалдыққан қозылардың телімсіз резистенттілігінің иммунологиялық көрсеткіштері




Сурет  6 - Клиникалық сау және жіті бронхитке шалдыққан қозылар қанындағы нейтрофилдердің фагоцитарлық белсенділігі, мг/мл



Сурет 7 - Клиникалық сау және жіті бронхитке шалдыққан қозылар гуморальдік иммунитет көрсеткіштері
	
	Кестеде көрсетілген мәліметтер бойынша жіті бронхитке шалдыққан қозыларда иммундық жағдайының тежелуі белгілі болды, атап айтқанда клиникалық сау қозылармен салыстырғанда лейкоциттердің абсолютті құрамы 14,1%, лимфоциттер 19,2%, Т-лимфоциттердің салыстырмалы және абсолютті құрамы 47,6 және 33,3%, В-лимфоциттер 26,4 және 30,2%-ға, НФБ спонтанды және индукцияланған сынамалар бойынша сәйкесінше 23,2 және 50,9%-ға дейін тежелетіндігі анықталды. 
G және M класындағы иммуноглобулиндердің концентрациясы бақылау тобындағы қозылармен салыстырғанда сәйкесінше 30,1 және 25% төмендеу үдерісіне ие болды. Қан сарысуының құрамындағы лизоцимдік белсенділік 38,8% - ға, ал қан сарысуының бактерицидтік белсенділігі 36,9% - ға төмендегіні байқалды. 
	Алынған зерттеулердің нәтижелеріне сүйене отырып, қозылардың тыныс алу мүшелері аурулары кезінде, оның ішінде жіті бронхиттің пайда болуы мен дамуына шешуші әсер ететін айқын иммундық тапшылығы бар деген қорытынды жасау негіз болады. Осыған байланысты тыныстану жүйесі ауруларымен күресу шараларын жетілдіруде ветеринариялық практикада қолдану үшін тиімділігі жоғары және қолжетімді иммунокоррекциялау әдістерін әзірлеу және қолдану маңызды мәнге ие болады.

	
	3.5 Поликомпонентті фитопрепараттың жіті бронхитпен ауыратын қозылардың клиникалық көрсеткіштеріне әсері
Клиникалық сынақтар жіті катаральды бронхитпен ауыратын қозыларда жүргізілді. Қозылар 10 бастан екі топқа бөлінді: тәжірибелік және бақылау. Тәжірибелік топтың қозыларына резеңке бөтелкенің көмегімен күніне 30-50 мл3, 2 рет, сүтпен араласқан фитопрепарат берілді, ал бақылау тобына антибиотик цефазолин енгізілді. Препараттарды қолданғаннан кейін 5, 10, 10 тәулікке дейін және оған дейінгі клиникалық көрсеткіштерге зерттеулер жүргізілді (кесте 14, сурет 8-10).

Кесте 14 - Дәрілік өсімдіктерден дайындалған поликомпонентті экстрактінің катаральды бронхитпен ауыратын қозылардың клиникалық көрсеткіштеріне әсері,  (M± m, n=20)

	Зерттеу 
мерзімдері
	Температура, 0С
	Пульс, 1 минут ішінде 
	Тыныс алу, 1 минут ішінде

	
	Тәжірибе
	Бақылау
	Тәжірибе
	Бақылау
	Тәжірибе
	Бақылау

	
Фондық көрсеткіш
	41,2
	41,0
	115
	116
	55
	53

	
	40,9
	41,2
	118
	119
	56
	55

	
	40,8
	40,6
	120
	120
	52
	51

	
	41,5
	41,2
	118
	118
	50
	51

	
	41,6
	41,8
	120
	118
	50
	49

	Орташа
	41,2±0,8
	41,2±0,9
	118±5,9
	118±6,2
	53±2,9
	52±3,2

	
Емдеудің 
5-ші тәулігінде
	39,3
	40,0
	110
	112
	42
	46

	
	39,8
	40,2
	108
	113
	41
	47

	
	39,5
	39,8
	110
	111
	42
	45

	
	39,6
	40,1
	108
	115
	42
	46

	
	39,2
	40,8
	110
	114
	43
	47

	Орташа
	39,5±0,6
	40,2±0,9
	109±6,5
	113±5,6
	42±3,1
	46±3,5

	
Емдеудің 
10-шы тәулігінде
	38,5
	39,5
	96
	102
	39
	37

	
	38,5
	39,2
	98
	103
	38
	37

	
	38,3
	38,5
	101
	105
	35
	38

	
	39,2
	39,2
	98
	105
	32
	38

	
	38,3
	38,6
	95
	102
	33
	38

	Орташа
	38,6±0,7
	39,0±0,9
	98±5,2
	103±4,8
	35±2,6
	38±3,8

	
Емдеудің 
15-ші тәулігінде
	38,0
	39,8
	92
	95
	29
	27

	
	39,0
	39,2
	90
	98
	28
	27

	
	38,3
	38,8
	91
	95
	25
	28

	
	38,8
	39,2
	92
	95
	22
	28

	
	38,2
	38,8
	90
	90
	23
	28

	Орташа
	38,5±0,8
	39,2±0,9
	91±5,3
	95±6,8
	25,4±2,6
	27,6±2,2

	Физиологиялық нормасы
	38,5-40,5
	90-100
	17-35



Фитопрепаратты тағайындағанға дейін тәжірибелік және бақылау топтарындағы клиникалық көрсеткіштер физиологиялық нормалардан едәуір асып түсті. Жануарларда тахикардия, жылдам тыныс алу мен жүрек соғысы байқалды. Емдеу басталғаннан бастап 5-ші және 10-шы күндері тәжірибелік тобындағы қозылардың клиникалық көрсеткіштері бақылау тобындағы қозылармен салыстырғанда едәуір жақсырақ тұрақтана бастады. Мысалы, зерттеу мерзімінің 5-ші тәулігінде дене температурасы тәжірибелік топта 39,5±0,600С болса, ал бақылау тобында - 40,2±0,900С, 10-шы тәулікте, тиісінше, 38,6±0,7 және 39,0±0,900С құрады. Жүрек соғысы 5-ші және 10-шы тәуліктерде тәжірибе тобында минутына 109±6,5 және 98±5,2 болса, ал бақылау тобында тиісінше 113±5,6 және 103±4,8 соққы болды. Аурудың алғашқы 5 күнінде қозылардың тыныс алуы тез болды және тыныс алу жиілігі физиологиялық нормадан 2 есе көп болды. Емдеудің 5-ші және 10-шы тәуліктерінде тәжірибелік топта тыныс алу қозғалыстарының саны, сәйкесінше, 42±3,1 және 35±2,6, ал бақылау тобында минутына 46±3,5 және 38±3,8 рет болды. Зерттеу мерзімінің 15-ші күні тәжірибелік топтың барлық қозыларында өкпе мен трахеяда жөтел мен сырыл толығымен жойылды, клиникалық көрсеткіштер физиологиялық норма сай қалпына келді, яғни, қозылардың толық аурудан айығуы қалыптасты. Бақылау тобында  физиологиялық қалпына келуі клиникалық көрсеткіштердің толық емес немесе ұзаққа созылуына байланысты біршама уақытқа кешіктірілді.


Сурет 8 - Поликомпонентті фитопрепараттың жіті бронхитпен ауыратын қозылардың температурасына әсері ету динамикасы, Т0  


Сурет 9 - Поликомпонентті фитопрепараттың жіті бронхитпен ауыратын қозылардың 1 минут ішіндегі  тамыр соғу динамикасына әсері


Сурет 10 - Поликомпонентті фитопрепараттың жіті бронхитпен ауыратын қозылардың 1 минут ішіндегі  тыныс алу қозғалысының динамикасына әсері

Жүргізілген зерттеулердің негізінде дәрілік өсімдіктер жиынтығынан дайындалған поликомпонентті экстрактілерді оңтайландырылған мөлшерлерде қолдану жіті бронхитпен ауырған қозылардың клиникалық көрсеткіштеріне тиімді әсер ете отырып, жануарлардың аурудан айығу үдерісін  айтарлықтай жылдамдатады деп қорытындылауға болады.

	3.6 Поликомпонентті фитопрепараттың жіті бронхитпен ауырған қозылардың морфологиялық  көрсеткіштерінің динамикасына әсері
	Тыныс алу мүшелерінің ауруларын емдеу және алдын-алу үшін қазіргі уақытта тиімділігі жоғары дәрілік өсімдіктердің басым көпшілігі негізінен екі түрлі формада қолданылады: тұнба және қайнатпа. Бұл жағдайда олардың құрамында секрецияны күшейтетін, қақырықты сұйылтатын, бронхиолитикалық, қақырық түсіретін, антисептикалық және антипиретикалық әсері бар биологиялық белсенді заттар болуы қажет.
          Сондықтан оларды басқа да формаларда және әр түрлі препараттармен бірге қолдану мүмкіндігін әрі қарай зерттеу, сондай-ақ олардың жануарлар ағзасына әсер ету тиімділігі мен механизмін арттыру өзекті мәселе болып табылады. Осы тұрғыдан алып қарағанда өсімдіктер жиынтығынан экстрактілер дайындау және бронхит ауруына шалдыққан қозылардың морфологиялық көрсеткіштерінің динамикасына әсерін зерттеу негізгі қойылған міндеттердің бірі болып табылды.
	Дайындалған экстрактілердің жіті бронхитпен ауырған қозылар қанының  морфологиялық көрсеткіштеріне әсерін анықтау үшін әрқайсысы 10 бастан тұратын 2 топ құрылды: бақылау және тәжірибе.  Тәжірибелік топқа  өсімдіктер экстрактісін ауыз қуысы арқылы резеңке бөтелкемен  1 кг тірі салмаққа 2,5 мл экстракті, күніне 2 рет, 10 күн қатарынан. Бақылау тобына шаруашылықта қолданылатын дәрі-дәрмектер берілді.
	Өсімдік шикізатынан экстрактілер алғаннан кейін біз фитопрепараттың бронхитке шалдыққан қозылар қанының морфологиялық көрсеткіштерінің динамикасына әсерін зерттедік. Фитопрепараттың  жіті бронхитпен ауырған қозылар қанының морфологиялық көрсеткіштерінің динамикасына әсері төменде келтірілген 15-ші кестеде және 11, 12-суреттерде көрсетілген.
Тәжірибе қойылғанға дейін тәжірибе және бақылау топтарындағы қозылар қанында гематологиялық көрсеткіштер салыстырмалы түрде бірдей деңгейде болатындығы анықталды. Поликомпонентті фитопрепарат ішкізілген  тәжірибелік топтағы қозылардың қанында зерттеу мерзімдері ішінде эритроциттердің мөлшері зерттеу мерзімінің 5, 10, 15 –тәуліктерінде фондық мәліметпен салыстырғанда 14,4; 22,1 және 20,1% - ға жоғарыласа, ал салыстырмалы бақылау тобында көрсеткіштердің айтарлықтай өзгерістерге ұшырамағандығы анықталды  (10,2±0,52 - 10,8±0,50 аралығында). Аталған мерзімдерде  эритроциттердің жоғарылауы бақылау тобымен салыстырғанда тиісінше 12,2; 17,6; 16,8%-ға жоғары болатындығы белгілі болды (хр<0,05).
Фитопрепараттың әсерінен тәжірибе тобындағы қозылардың қанындағы гемоглобинннің концентрациясы бақылау тобымен салыстырғанда зерттеу мерзімі ішінде 7,6%-дан 13%-ға, ал фондық көрсеткіштен орта есеппен 8,5%-дан 10,2%-ға  дейін артатындығы анықталды 
Лейкоциттердің концентрациясы, керісінше, тәжірибе қояр алдында жіті бронхитпен ауырған қозылар қанында салыстырмалы екі топта да жоғары болғандығы анықталды. 
Фитопрепаратты ішкізгеннен кейінгі 5, 10, 15-ші тәуліктерінде лейкоциттердің концентрациясы фондық мәліметпен салыстырғанда тиісінше 8,9; 14,7; 20,5% - ға дейін төмендейтіндігі тіркелді, ал бақылау тобында лейкоциттердің деңгейі айтарлықтай төмендемейтіндігі белгілі болды (9,42±0,38-8,93±0,38 аралығында). Аталған мерзімдерде  лейкоциттердің төмендеуі бақылау тобымен салыстырғанда тиісінше 10,3; 18,8; 16,6%-ға төмен болатындығы анықталды 
	Эритроциттердің шөгу жылдамдығы (ЭШЖ) да тәжірибе тобындағы қозыларда едеуір жоғарылайтындығы анықталды. Зерттеу мерзімінің 5, 10 ,15-ші тәуліктерінде ЭШЖ фондық деңгеймен салыстырғанда тиісінше 26,8; 41,5; 51,1 мм/сағ болса, бақылау тобында жоғарылау деңгейі тек 11,9 мм/сағ болатындығы анықталды. Аталған мерзімдерде  ЭШЖ жоғарылауы бақылау тобымен салыстырғанда тиісінше 18,2; 23,4; 31,9%-ға жоғары болатындығы белгілі болды 
	Кестеде келтірілген лейкограммаға сәйкес, зерттеу мерзімдері ішінде таяқшалы ядрошықты нейтрофилдер (ТЯН), эозинофилдердің және лимфоциттердің мөлшері төмендейтіндігі, ал сегментті ядрошықты және моноциттердің концентрациясы жоғарылайтындығы анықталды. 


Кесте 15- Дәрілік өсімдіктер жиынтығынан дайындалған поликомпонентті экстрактінің жіті бронхитпен ауырған қозылар қанының морфологиялық көрсеткіштерінің динамикасына әсері (М±m, п=10)

	
Көрсеткіштер


	Фитопрепаратты бергенге дейін 
(фондық деңгей)

 дейін
	Зерттеу мерзімдері,  тәулік

	
	
	5
	10
	15

	
	Бақылау
	Тәжірибе
	Бақылау
	Тәжірибе
	Бақылау
	Тәжірибе
	Бақылау
	Тәжірибе

	Эритроциттер, 1012/л
	10,2±0,52х
	10,4±0,45х
	10,6±0,54х
	11,9±0,49хх
	10,8±0,50х
	12,7±0,53ххх
	10,7±0,67
	12,5±0,68х

	Гемоглобин, г%
	11,6±0,39х
	11,8±0,36х
	11,9±0,46х
	12,8±0,42ххх
	11,9±0,51
	13,2±0,57ххх
	11,5±0,55х
	13,0±0,51

	Лейкоциты, 109/л
	9,42±0,38
	9,39±0,29х
	9,51 ±0,36х
	8,62±0,62х
	9,73±0,29хх
	8,19±0,67х
	8,93±0,38хх
	7,79±0,53хх

	ЭШЖ, мм/сағ.
	0,42±0,07
	0,41±0,05х
	0,44±0,02
	0,52±0,05хх
	0,47±0,06х
	0,58±0,05ххх
	0,47±0,03
	0,62±0,05хх

	Лейкограмма

	Таяқшалы ядрошықты, %
	4,12±0,05хх
	4,11±0,06
	4,01±0,09х
	3,53±0,07хх
	3,83±0,09х
	2,96±0,24хх
	3,09±0,05х
	2,62±0,05х

	Сегментті ядрошықты, %
	14,3±0,12
	14,5±0,28х
	14,6±0,19
	15,6±0,11х
	14,8±0,17
	15,9±0,18хх
	14,5±0,16
	16,0±0,12

	Эозинофилдер, %
	3,52±0,09х
	3,51±0,07
	3,50±0,05
	3,02±0,05х
	3,15±0,08
	2,13±0,06х
	2,94±0,08
	1,82±0,03хх

	Моноциттер, %
	2,42±0,05
	2,41±0,06х
	2,57±0,06
	2,95±0,05хх
	2,67±0,04
	3,97±0,09хх
	2,79±0,05
	4,01±0,05х

	Лимфоциттер, %
	76,1±1,21х
	76,3±1,90
	74,5±2,12
	70,3±1,52х
	72,3±2,52
	67,5±2,55х
	70,3±1,32х
	63,2±1,54х

	          Ескерту: 0,001 – фондық мәліметпен және бақылау тобымен салыстырғандағы шынайылық.     
      ЭШЖ – эритроциттердің шөгу жылдамдығы. 






Сурет 11 – Поликомпонентті экстрактінің жіті бронхитпен ауырған тәжірибе тобындағы қозылардың гематологиялық көрсеткіштеріне әсер ету динамикасы



Сурет 12 -  Жіті бронхитпен ауырған бақылау тобындағы қозылардың гематологиялық көрсеткіштерінің динамикасы

	Айталық, фитопрепаратты бергеннен кейін тәжірибе тобындағы қозыларда ТЯН тиісінше 16,4; 38,9; 56,8%-ға, эозинофилдер -16,2; 64,8; 92,8%-ға және лимфоциттердің мөлшері – 8,5; 13,0; 20,7%-ға дейін азайса, ал сегментті ядрошықты нейтрофилдер (СЯН) тиісінше 7,6; 9,6; 10,3%-ға, моноциттердің концентрациясы 22,4; 64,7; 66,4%-ға дейін жоғарылайтындығы анықталды.

Бақылау тобымен салыстырғанда ТЯН, эозинофилдер және лимфоциттердің мөлшері зерттеу мерзімінің 5, 10, 15-ші тәуліктерінде тиісінше 13,6; 29,4; 17,9%-ға, эозинофилдер – 15,9; 47,9; 61,5%-ға, лимфоциттер-6,0; 7,1; 11,2%-ға аз болса, СЯН- 6,8; 7,4; 10,3%-ға, моноциттер 14,8; 48,7; 43,7%-ға көп болатындығы белгілі болды 
	Жоғарыда айтылған деректерді қорытындылай келе, дәрілік өсімдіктер жиынтығынан дайындалған поликомпонентті экстрактілердің айтарлықтай иммундық қуаттандырғыш әсерге ие болатындығы дәлелденді. Фитопрепараттың әсерінен жіті бронхитпен ауырған қозылар қанының морфологиялық көрсеткіштерінің динамикасына оң өзгерістер туындататындығы анықталды. Зерттеу жүргізу мерзімі ішінде эритроциттердің, гемоглобиннің, ЭШЖ,  СЯН және моноциттердің концентрациялары бақылау тобымен және фондық көрсеткішпен салыстырғанда едәуір жоғарыласа, ал, керісінше, лейкоциттердің, ТЯН, эозинофилдер мен лимфоциттердің деңгейі төмендейтіндігі анықталды.

	3.7 Поликомпонентті фитопрепараттың жіті бронхитпен ауырған қозылардың телімсіз резистенттілігінің гуморальдық иммунитет көрсеткіштерінің динамикасына әсері
	Зерттеудің мақсаты дәрілік өсімдіктер жиынтығынан дайындалған поликомпонентті экстрактіні қозылардың жіті бронхиті кезінде ағзаның телімсіз резистенттілігінің гуморалдық көрсеткіштеріне әсер ету динамикасын зерттеу болып табылды. Мақсатқа қол жеткізу үшін шешуге келесі міндеттер қойылды: өсімдіктер жиынтығынан экстрактілер дайындау және олардың жіті бронхит ауруына шалдыққан қозылардың телімсіз резистенттілігінің  гуморальді факторларының динамикасына зерттеу.
	Зерттеу үшін жіті бронхит ауруына шалдыққан 10 қозыдан қан алынып, одан қан сарысуы бөлініп алынды. Зерттелетін көрсеткіштердің сандық көрсеткіштері 4 рет келесі ретпен анықталды: экстрактіні бергенге дейін (фондық деректер) және фитопрепарат берілгеннен кейін 5, 10, 15-ші тәуліктерде. Жіті бронхитпен ауыратын 10 бас қозыны бес бастан екі топқа бөлдік: тәжірибелік және бақылау топтары. Ауыз қуысы арқылы тәжірибе тобының қозыларына күніне емізікпен 20-30мл3  мөлшерде дәрілік өсімдіктердің  экстрактісін  күніне 3 рет, ал бақылау тобындағы қозыларға цефазолин антибиотигі қолданылды.
	Жүргізілген зерттеулердің нәтижелері өсімдік экстрактісін бергенге дейін жіті бронхитпен ауырған қозыларда бастапқы кезде сынақ топтарында айтарлықтай айырмашылықтары болмағанын көрсетті. Алайда, зерттеу мерзімдерінде бақылау тобының қозыларында гуморалдық иммунитеттің көрсеткіштері тәжірибе тобынан айтарлықтай төмен болғанын анықтадық. 
	Тәжірибе жүргізу барысында алынған сандық деректер 16-шы кестеде және 13, 14-ші суреттерде келтірілген.	


Кесте 16- Дәрілік өсімдіктер жиынтығынан дайындалған поликомпонентті экстрактінің жіті бронхитпен ауырған қозылардың телімсіз резистенттілігінің гуморальдық иммунитет көрсеткіштерінің динамикасына әсері (М±m, п=10)

	

Көрсеткіштер
	Емдеуге дейінгі көрсеткіштер (фондық деңгей)
 
	Емдеу мерзімдері,  тәулік

	
	
	5-күні
	10-күні
	15-күні

	

	Бақылау
	Тәжірибе
	Бақылау
	Тәжірибе
	Бақылау
	Тәжірибе
	Бақылау
	Тәжірибе




	Жалпы ақуыз, г/%
	5,26±0,52х
	5,21±0,43х
	5,59±0,50х
	6,18±0,45х
	5,82±0,53х
	6,56±0,47х
	6,12±0,61х
	6,82±0,65х

	Бактерицидті белсенділік, %

	28,2±1,31х
	28,5±1,26х
	30,6±1,54х
	32,7±1,49хх
	31,8±1,50х
	34,9±1,53ххх
	30,7±1,67
	32,9±1,68х

	Лизоцимді
белсенділік, %

	1,81±0,09х
	1,90±0,06х
	2,11±0,06х
	2,82±0,07ххх
	2,50±0,51
	3,42±0,05ххх
	2,81±0,05х
	3,73±0,06

	Комплементті белсенділік, %

	10,2±0,85
	10,3±0,89х
	10,9 ±0,86х
	12,6±0,72х
	11,3±0,82хх
	13,5±0,67х
	12,9±0,98хх
	15,7±0,93хх

	β-лизинді
белсенділік, %

	15,2±1,5
	15,4±1,3х
	15,9±1,2
	19,5±1,5хх
	17,7±1,6х
	23,8±1,9ххх
	20,4±1,8
	25,6±2,1хх

	          
Ескерту: Р- фондық мәліметпен және бақылау тобымен салыстырғандағы шынайылық 







Сурет 13 – Бақылау тобындағы қозылардың гуморальдық иммунитет көрсеткіштерінің динамикасы, %



Сурет 14 - Поликомпонентті экстрактінің тәжірибе тобындағы қозылардың гуморальдік иммунитет көрсеткіштерінің динамикасына әсері

	
	Фитопрепаратты қолдану қан сарысуы құрамындағы жалпы ақуыздың, лизоцимдік, бактерицидтік, комплементтік, β-лизиндік белсенділіктердің көрсеткіштерін айтарлықтай қуаттандырып (ҚСЛБ, ҚСББ, ҚСКБ) әсер ететіндігі анықталды. Тәжірибелік топтағы қозыларға фитопрепаратты ішкізгеннен кейін 5 күннен соң фондық деректермен салыстырғанда жалпы ақуыздың деңгейі 18,6% – ға, 10 күннен кейін - 25,9% - ға, 15 күннен кейін - 30,9% - ға жоғарылады; ал бақылау тобындағы көрсеткіштермен салыстырғанда оның деңгейінің жоғарылауы жоғарыда көрсетілген мерзімдерде тиісінше 10,6; 12,7; 11,4% болды. Салыстырмалы  бақылау тобындағы қозылардың көрсеткіштері айтарлықтай өзгерістерге ұшырамады және 5,26±0,52-ден 6,12±0,61% - ға дейінгі аралықта болды. 
	Қан сарысуының бактерицидтік белсенділігі бұзауларда ағза резистенттілігінің интегралдық көрсеткіші ретінде белгілі. Фондық деңгеймен салыстырғанда бұл көрсеткіштің жоғарылауы тәжірибе тобында 7-күні 14,7%; 10-күні 22,5%; 15-күні-15,4% -ды құрады. Бақылау тобына қатысты оның деңгейінің жоғарылау деңгейі зерттеу мерзім ішінде тиісінше 6,9; 9,7; 7,2% болды. Жоғарыда көрсетілген мерзімдерде бақылау тобындағы бұзауларда осы көрсеткіштің деңгейі аздап жоғарылайтындығы анықталды, дегенімен мәліметтер тәжірибелік топтан айтарлықтай төмен болды. 
	Тәжірибелік топтағы қозыларға поликомпонентті фитопрепаратты ішкізгеннен кейін 5 күннен соң фондық деректермен салыстырғанда лизоцимнің деңгейі 5 күннен кейін 47,3%, 10 күннен кейін 78,9%, 15-күні 94,7%-ға  жоғарылады; ал бақылау тобындағы көрсеткіштермен салыстырғанда оның деңгейінің жоғарылауы жоғарыда көрсетілген мерзімдерде тиісінше 33,3; 36,0; 32% болды. Салыстырмалы  бақылау тобындағы қозылардың көрсеткіштері айтарлықтай өзгерістерге ұшырамады және 1,8 ±0,09-ден 2,8±0,05% - ға дейінгі аралықты қамтыды. 
 	Поликомпонентті өсімдік эктрактісін қолданғаннан кейін қан сарысуының комплементарлық белсенділігінің, әсіресе тәжірибелік топтағы бұзауларда айтарлықтай жоғарылауы байқалды. Фитопрепаратты пайдалану әсерінен оның деңгейі жоғарыда аталған күндері фондық көрсеткішпен салыстырғанда тиісінше 22,9; 31,1; 54,4% - ға ұлғаяды, ал бақылау тобымен салыстырғанда жоғарылау деңгейі: 15,6; 19,5; 21,7% - ды құрады.  Бақылау тобындағы  көрсеткіштер 10,2±0,85 - 12,9±0,98% аралығында өзгереді	.
	Гуморалдық иммунитет қалыптастыруда β-лизинді белсенділік те маңызды рөл атқаратындығы белгілі. Тәжірибе қою барысында бұл көрсеткіштің де фитопрепараттың әсерінен айтарлықтай жоғарылайтындығы белгілі болды. Жоғарыда аталған зерттеу мерзімдері ішінде көрсеткіштің жоғарылауы тәжірибе тобындағы қозыларда емдеуге дейінгі мәліметпен салыстырғанда тиісінше 26,6; 54,5; 66,3%-ға артса, ал бақылау тобымен салыстырғанда 22,6; 34,5; 25,5%-ға жоғары болатындығы анықталды.
	   	Жүргізілген зерттеулер негізінде дәрілік өсімдіктер жиынтығынан дайындалған поликомпонентті экстрактіні жіті бронхит ауруына шалдыққан қозылардың гуморальдық иммунитет көрсеткіштеріне қуаттандырып әсер ететіндігі анықталды. Зерттеу барысында алынған деректер тәжірибе тобындағы қозылардың  көрсеткіштері фондық деңгеймен және бақылау тобымен салыстырғанда айтарлықтай жоғары болатындығы дәлелденді.  Демек, қозы ағзасы иммунитетінің гуморалдық көрсеткіштері деңгейінің артуы төлдің өміршеңділік қабілетінің артуына, сондай-ақ аурудан тезірек айығуына септігін тигізеді деп тұжырымдауға болады. 

	3.8 Поликомпонентті фитопрепараттардың жіті бронхитпен ауырған қозылардың қан сарысуы құрамындағы ақуыздар мен иммуноглобулиндердің динамикасына әсері
 	Зерттеу жұмыстарын жүргізу барысында өсімдіктерден дайындалған тұнбалар мен экстрактілердің жіті бронхитке шалдыққан қозылардың қан сарысуындағы иммуноглобулиндердің динамикасын салыстырмалы түрде  анықтадық.
	Зерттеулердің бірінші кезеңінде жіті бронхитке шалдыққан қозыларға дәрілік өсімдіктерден дайындалған кешенді микстура ішкізілді, дозасы 1 кг тірідей салмағына 5 мл, күнінен 3 рет берілді. Зерттеу жүргізу барысында алынған деректер 17-ші кестеде және 15, 16-шы суреттерде көрсетілген.
Емдеуге дейінгі барлық иммуноглобулиндердің көрсеткіштері (фондық деректер) бақылау және тәжірибелік топ қозыларында шамамен бірдей деңгейде болды. Айтарлықтай өзгерістер поликомпонентті микстураны бергеннен кейінгі зерттеу мерзімдерінде анықталды. IgA концентрациясы кешенді микстураны ішкізгеннен кейінгі 5, 10, 15-ші тәуліктерде фондық дерекпен салыстырғанда тиісінше 9,7; 17,7; 14,5%-ға,  IgM -16,5; 21,9; 18,7%-ға дейін жоғарыласа, ал қорғаныс функциясын атқаратын IgG деңгейі 12,3; 26,6; 25,3%-ға дейін артатындығы анықталды. 
Бақылау тобындағы қозылардың көрсеткіштерімен салыстырғанда да иммуноглобулиндердің деңгейі тәжірибе тобында айтарлықтай жоғары болатындығы белгілі болды. IgA концентрациясы жоғарыда аталған мерзімдерде салыстырмалы түрде тиісінше 7,9; 12,3; 9,2%-ға,  IgM -16,4; 19,4; 17,4%-ға; IgG - 10,5; 21,7; 21,6%-ға дейін жоғарылайтындығы анықталды. Барлық  иммуноглобулиндердің жиынтығы да тәжірибе тобында тиісінше 10,9; 20,9; 20,4%-ға дейін бақылау тобынан жоғары болды.



Кесте 17 – Поликомпонентті микстураның жіті бронхитпен ауырған қозылардың қан сарысуы құрамындағы иммуноглобулиндердің динамикасына әсері, мг/мл 

	Көрсеткіштер
	Емдеуге дейінгі көрсеткіштер (фондық 
деңгей)
	Зерттеу мерзімдері,  тәулік

	
	
	5
	10
	15

	

	Бақылау
	Тәжірибе
	Бақылау
	Тәжірибе
	Бақылау
	Тәжірибе
	Бақылау
	Тәжірибе




	IgA
	0,61±0,02х
	0,62±0,04х
	0,63±0,05х
	0,68±0,05х
	0,65±0,05х
	0,73±0,04х
	0,65±0,06х
	0,71±0,05х


	IgM
	0,88±0,09х
	0,91±0,10х
	0,91±0,08х
	1,06±0,10хх
	0,93±0,08х
	1,11±0,12ххх
	0,92±0,07
	1,08±0,18х

	IgG
	7,82±0,56х
	7,79±0,52х
	7,92±0,62х
	8,75±0,61хх
	8,10±0,52
	9,86±0,61ххх
	8,02±0,55х
	9,76±0,63

	∑Ig
	9,31±0,21
	9,32±0,22х
	9,46 ±0,25х
	10,49±0,25х
	9,68±0,22хх
	11,70±0,26х
	9,59±0,23хх
	11,55±0,29х

	          






Сурет 15 -  Поликомпонентті микстураның M және А иммуноглобулиндердің динамикасына әсері, мг/мл



Сурет 16 - Поликомпонентті микстураның IgG және иммуноглобулиндердің жалпы жиынтығының динамикасына әсері, мг/мл



Кесте 18 - Поликомпонентті экстрактінің жіті бронхитпен ауырған қозылардың қан сарысуы құрамындағы иммуноглобулиндердің динамикасына әсері, мг/мл (М±m, п=10)

	Көрсет-кіштер


	Емдеуге дейінгі көрсеткіштер (фондық деңгей)

	Зерттеу мерзімдері,  тәулік

	
	
	5
	10
	15

	
	Бақылау
	Тәжірибе
	Бақылау
	Тәжірибе
	Бақылау
	Тәжірибе
	Бақылау
	Тәжірибе




	IgA
	0,61±0,02х
	0,62±0,04х
	0,63±0,05х
	0,72±0,06х
	0,66±0,05х
	0,78±0,07х
	0,65±0,06х
	0,75±0,05х

	IgM
	0,88±0,09х
	0,91±0,10х
	0,92±0,08х
	1,12±0,11хх
	0,96±0,08х
	1,15±0,13ххх
	0,95±0,07
	1,13±0,18х

	IgG
	7,82±0,56х
	7,79±0,52х
	7,93±0,66х
	8,81±0,67хх
	8,16±0,51
	9,98±0,65ххх
	8,09±0,65х
	9,82±0,56

	∑Ig
	9,31±0,21
	9,32±0,22х
	9,48 ±0,26х
	10,65±0,28х
	9,78±0,21хх
	11,91±0,28х
	9,69±0,26хх
	11,70±0,31х

	          Ескерту: иммуноглобулиндердің жиынтығы.





	
Сурет 17 – Поликомпонентті экстрактінің M және А иммуноглобулиндердің динамикасына әсері, мг/мл

	

	
Сурет 18 - Поликомпонентті экстрактінің IgG және иммуноглобулиндердің жалпы жиынтығының динамикасына әсері, мг/мл
	




Иммуноглобулиндердің сандық көрсеткіштері поликомпонентті экстракті  ішкізілген бронхитке шалдыққан қозыларда кешенді микстура берілген қозылармен салыстырғанда айтарлықтай жоғары болатындығы анықталды (кесте 18 және 17, 18-ші суреттер). 
Жоғарыда көрсетілген зерттеу мерзімдерінде IgA мөлшері кешенді фитоэкстракті ішкізгеннен кейінгі 5, 10, 15-ші тәуліктерде фондық дерекпен салыстырғанда тиісінше 16,1; 25,8; 20,9%-ға,  IgM -23,1; 26,4; 24,2%-ға IgG - 13,1; 28,1; 26,1%-ға дейін жоғарылайтындығы анықталды. Бақылау тобындағы қозылардың көрсеткіштерімен салыстырғанда да иммуноглобулиндердің концентрациясы тәжірибе тобында айтарлықтай жоғары болды: IgA  жоғарыда аталған мерзімдерде салыстырмалы түрде тиісінше 14,3; 18,2; 15,4%-ға,  IgM -21,7; 19,8; 18,9%-ға; IgG - 11,1; 22,3; 21,4%-ға дейін жоғарылайтындығы анықталды. Иммуноглобулиндердің жиынтық көрсеткіші де тәжірибе тобында бақылау тобынан салыстырғанда тиісінше 14,3; 27,8; 25,5%-ға дейін жоғары болатындығы тәжірибе қою негізінде анықталды 
	Жалпы ақуыздың және оның фракцияларының құрамын зерттеу нәтижелері 19-20-ші кестелерде және 19-20-шы суреттерде келтірілген.  	Поликомпонентті микстураның әсерінен жіті бронхитке шалдыққан қозылардың жалпы ақуызының концентрациясы тәжірибе жүргізудің 5, 10, 15-ші тәуліктерінде  фондық көрсеткішпен салыстырғанда тиісінше 9,7; 19,7; 18,4%-ға жоғарыласа, ал салыстырмалы бақылау тобында тек 3,0- 7,4%-ға дейін ғана артатындығы анықталды. Жалпы ақуыздың деңгейі бақылау тобындағы  көрсеткіштермен салыстырғанда да сенімді түрде жоғарылайтындығы белгілі болды. Жоғарыда көрсетілген мерзімдерде жалпы ақуыздың концентрациясы тәжірибе тобында тиісінше 5,2; 15,1; 10,3%-ға дейін жоғарылайтындығы нақты деректер негізінде анықталды.
	 Поликомпонентті микстураның әсерінен айтарлықтай өзгерістер ақуыз фракцияларынан да оң көрініс тапты. Пластикалық функциясын атқаратын ақуыздардың альбуминдердің концентрациясы тәжірибе тобында жоғарыда көрсетілген мерзімдерде фондық дерекпен салыстырғанда тиісінше 13,6; 34,8; 20,0%-ға, ал бақылау тобымен салыстырғанда 7,2; 21,5; 7,2%-ға дейін жоғарылады. Бақылау тобында альбуминдердің жоғарылауы тек 6,4-12,4%-ға дейінгі аралықты ғана қамтыды.
Глобулиндердің де концентрациясы тәжірибе тобындағы қозыларда айтарлықтай көтерілетіндігі анықталды. Зерттеу мерзімдерінде олардың мөлшері тәжірибе тобында фондық мәліметпен салыстырғанда тиісінше  11,9; 18,1; 20,5%-ға, ал бақылау тобына қатысты  10,8; 12,3; 15,7%-ға дейін жоғарылайтындығы анықталды. Бақылау тобында жоғарылау көрсеткіші 4,5-5,5%-ды ғана аралықты құрады. Ағзада қорғаныс қызметін атқаратын γ-глобулиндер фракциясының жоғарылауы тәжірибе тобындағы қозыларда бақылау тобымен салыстырғанда 17,8-28,9%-ға дейін жоғары болды.
Жалпы ақуыздың және оның фракцияларының құрамына өсімдіктерден дайындалған поликомпонентті экстракті салыстырмалы түрде белсенді әсер ететіндігі белгілі болды.  Поликомпонентті экстракті берілген  қозыларда жалпы ақуыздың деңгейі емдеуге дейінгі көрсеткіштермен салыстырғанда тиісінше 12,7; 25,6; 23,7%-ға жоғарыласа, ал бақылау тобындағы қозылардан тиісінше 9,2; 16,5; 14,9%-ға жоғары болатындығы нақты алынған деректер негізінде белгілі болды.
Айтарлықтай оң өзгерістер  ақуыз фракцияларының динамикасынан да айқын байқалды және салыстырмалы түрде кешенді микстура қолданылған қозылардан жоғары болды. Альбуминдердің концентрациясы кешенді экстракт берілген тәжірибе тобындағы қозыларда зерттеу мерзімдері ішінде   тиісінше 13,6; 34,8; 20,0%, ал  бақылау тобымен салыстырғанда - 7,3% дан 21,5%-ға жоғары болатындығы анықталды. Көрсеткіштер бақылау тобында тәжірибе тобымен салыстырғанда  айтарлықтай төмен  болды.
Зерттеу барысында алынған деректер  кешенді экстрактінің әсерінен  глобулиндер фракциясының концентрациясын едәуір жоғарылайтындығы анықталды. Олардың максималды жоғарылауы зерттеудің 10-шы тәулігінде 18,1%-ды құрады, оның ішінде  γ-глобулиндердің деңгейі фондық дерекпен салыстырғанда 28,9%-ға дейін көтерілетіндігі анықталды, ал бақылау тобындағы қозыларда олардың жоғарылау деңгейі салыстырмалы төмен болатындығы зерттеу барысы кезінде анықталды.
   Осылайша, жүргізілген зерттеулер негізінде поликомпонентті өсімдік препараттарын қолдану жіті бронхитпен ауыратын қозылардың қан сарысуы құрамындағы иммуноглобулиндердің, жалпы ақуыздың және оның фракцияларын айқын қуаттандырып әсер етеді деп айтуға болады. Респираторлық аурулармен ауыратын қозылардың қан сарысуындағы иммуноглобулиндердің, ақуыздардың сандық құрамын анықтау олардың ағзасының табиғи төзімділігінің жағдайын анықтауға мүмкіндік береді.

Кесте  19 - Поликомпонентті микстураның жіті бронхитпен ауырған қозылардың қан сарысуы  құрамындағы  жалпы ақуыз және оның фракцияларына әсер ету динамикасы, г/л  
	Көрсеткіштер
	Емдеуге дейінгі көрсеткіштер (фон)
	Зерттеу мерзімдері,  тәулік

	
	
	5
	10
	15

	

	Бақылау
	Тәжірибе
	Бақылау
	Тәжірибе
	Бақылау
	Тәжірибе
	Бақылау
	Тәжірибе




	Жалпы ақуыз



	52,6±0,90х


	52,8±0,77х
	54,2±1,07х
	57,9±1,05хх
	56,5±1,02х
	63,2±1,21ххх
	56,3±1,11х
	62,5±1,12х



	Ақуыз фракциялары

	Альбуминдер
	23,4±0,36х
	23,5±0,32х
	24,8±0,41х
	26,1±0,39хх
	25,9±0,33
	29,8±0,62ххх
	26,2±0,56х
	28,9±0,55

	Глобулиндер
	29,2±0,54х
	29,3±0,45х
	29,4±0,66х
	31,8±0,66х
	30,6±0,69х
	33,4±0,59х
	30,1±0,55х
	33,6±0,57х

	α-глобулиндер
	7,51±0,14х
	7,53±0,12
	7,72±0,11х
	8,12±0,19хх
	7,90±0,13
	8,41±0,12ххх
	7,95±0,15х
	8,62±0,16хх

	β-глобулиндер
	8,19±0,19х
	8,17±0,16хх
	8,08±0,21х
	8,68±0,21хх
	8,20±0,17
	8,69±0,26ххх
	8,35±0,19хх
	8,78±0,12

	γ-глобулиндер
	13,5±0,21х
	13,6±0,17хх
	13,6±0,24х
	15,0±0,26хх
	14,5±0,29х
	16,3±0,21ххх
	13,8±0,21хх
	16,2±0,29

	А/Г коэфициент
	0,801х
	0,802х
	0,844
	0,821
	0,846х
	0,892хх
	0,870
	0,860х

	          Ескерту: 



Кесте  20 - Поликомпонентті  экстрактінің жіті бронхитпен ауырған қозылардың қан сарысуы  құрамындағы  жалпы ақуыз және оның фракцияларына әсер ету динамикасы, г/л  
[bookmark: _GoBack]
	Көрсеткіштер
	Емдеуге дейінгі көрсеткіштер (фон)
	Зерттеу мерзімдері,  тәулік

	
	
	5
	10
	15

	

	Бақылау
	Тәжірибе
	Бақылау
	Тәжірибе
	Бақылау
	Тәжірибе
	Бақылау
	Тәжірибе




	Жалпы ақуыз



	52,6±0,90х


	52,8±0,77х
	54,5±0,85х
	59,5±1,11хх
	56,9±1,09х
	66,3±1,22ххх
	56,8±1,12х
	65,3±1,28х



	Ақуыз фракциялары

	Альбуминдер
	23,4±0,36х
	23,5±0,32х
	24,9±0,32х
	26,7±0,39хх
	26,1±0,31
	31,7±0,59ххх
	26,3±0,51х
	28,2±0,53

	Глобулиндер
	29,2±0,54х
	29,3±0,45х
	29,6±0,53х
	32,8±0,72х
	30,8±0,78х
	34,6±0,63х
	30,5±0,61х
	35,3±0,75х

	α-глобулиндер
	7,51±0,14х
	7,53±0,12
	7,75±0,13х
	8,16±0,19хх
	7,90±0,28
	8,46±0,17ххх
	8,12±0,19х
	8,58±0,18хх

	β-глобулиндер
	8,19±0,10х
	8,17±0,16хх
	8,15±0,18х
	8,74±0,21хх
	8,20±0,23
	8,74±0,25ххх
	8,48±0,15хх
	8,52±0,18

	γ-глобулиндер
	13,5±0,21х
	13,5±0,17хх
	13,7±0,22х
	15,9±0,32хх
	14,7±0,27х
	17,4±0,21ххх
	13,9±0,27хх
	16,2±0,39

	А/Г коэфициент
	0,801х
	0,802х
	0,841
	0,814
	0,847х
	0,916хх
	0,862
	0,860х





Сурет 19 – Поликомпонентті экстрактінің жалпы ақуыз және ақуыз фракцияларының динамикасына әсері, г/л


Сурет 20 - Поликомпонентті экстрактінің  глобулиндердің динамикасына әсері, г/л

Жүргізілген зерттеу нәтижелері негізінде поликомпонентті фитопрепараттардың әсерінен қан сарысуы құрамындағы жалпы ақуыз және оның фракциялары, класына жататын иммуноглобулиндердің концентрациялары бақылау тобындағы көрсеткіштермен салыстырғанда айтарлықтай жоғарылайтындығы анықталды. Салыстырмалы түрде өсімдік микстураларына қарағанда экстрактілер айтарлықтай белсенді әсер ететіндігі айқындалды. Бақылау тобымен салыстырғанда максималды көрсеткіштер зерттеу мерзімінің 10-шы күндерінде тіркелді.  Фитоэкстрактінің әсерінен тәжірибе тобында жалпы ақуыздың концентрациясы 16,5%, альбуминдер -21,5%, глобулиндер–18,1% жоғары болса, ал IgA-18,2%; IgM-21,7%; IgG-22,3%-ға дейін жоғарылайтындығы анықталды.
        

	3.8 Поликомпонентті фитопрепараттың жіті бронхитпен ауырған қозылардың телімсіз резистенттілігінің торшалық иммунитет көрсеткіштеріне әсері
	Бронхиттің жіті түрімен ауыратын қозылардың тірідей салмағына 2,5 мл мөлшерінде поликомпонентті экстрактіні қолдану қанның иммунологиялық көрсеткіштерін едәуір белсендіріп әсер ететіндігі анықталды. Зерттеу нәтижелері 21-ші кестеде және 21, 22-суреттерде келтірілген.
Зерттеу нәтижелері бойынша тәжірибе тобындағы қозылардың иммунологиялық көрсеткіштер бастапқы деректермен салыстырғанда едәуір жоғары екендігі анықталды. Мысалы, зерттеу жүргізудің 5- және 10-шы күндерінде лейкоциттердің концентрациясы бастапқы көрсеткішке қатысты тиісінше 17,9 және 31,3%-ға артады. Осыған ұқсас жоғарылау тенденциясы лимфоциттерге қатысты да байқалды, мұнда олардың жоғарылауы тиісінше  20,1 және 28,4%-ды құрады. Ең жоғары көрсеткіштер Т-лимфоциттер (38,7 және 54,5%) және В-лимфоциттер (21,8 және 34,4%) тарапынан тіркелді.
 Нейтрофилдердің фагоцитарлық белсенділігіне (НФБ) қатысты да жоғары көрсеткіштер байқалды. Бастапқы деректермен салыстырғанда спонтандық сынама бойынша НФБ деңгейі тиісінше 25,2 және 37,3%– ға, ал индукцияланған сынамада 31,3 және 58,2% - ға артты.
Бақылау тобының деректерімен салыстырмалы аспектіде зерттелінген иммунологиялық көрсеткіштер де жоғарылау үдерісіне ие болды. Тәжірибе тобындағы қозыларда лейкоциттердің саны бақылау тобының көрсеткіштерімен салыстырғанда зерттеудің 7, 14-ші күндеріне сәйкесінше 16,7 және 23,9%-ға; Т–лимфоциттердің концентрациясы-19,7 және 37,2%-ға; В-лимфоциттер-19,7 және 26,6%-ға артты.

 Кесте 21 - Поликомпонентті фитопрепараттың жіті бронхитке шалдыққан қозылардың торшалық иммунитет көрсеткіштеріне әсері 
	

Көрсеткіштер
	Қозылардың топтары

	
	Тәжірибелік
	Бақылау

	
	Зерттеу жүргізілген күндер
	Зерттеу жүргізілген күндер

	
	1
	7
	14
	1
	7
	14

	Лейкоциттер, 109/л
	6,52±0,45х
	7,69±0,50
	8,56±0,52
	6,52±0,45
	6,59±0,59
	6,91±0,52

	Лимфоциттер, %
	44,3±2,30
	53,2±2,18
	56,9±2,29
	44,3±2,30
	45,3±1,62
	48,2±1,39

	Лимфоциттер,109/л
	4,47± 0,29
	5,38±0,35
	5,96±0,28
	4,47±0,29
	4,71±0,49
	4,92±0,48

	Т-лимфоциттер, %
	19,1±0,42
	26,5±0,61
	29,5±0,73
	19,1±0,42
	19,9±0,52
	21,5±0,45

	Т-лимфоцит, 10 9/л
	1,2 ± 0,1x
	1,5 ± 0,1
	1,8±0,1ххх
	1,2 ± 0,1
	1,2 ± 0,1xx
	1,2± 0,1хх

	В-лимфоциттер, %
	6,48±0,49x
	7,89±0,35
	8,71±0,51x
	6,48±0,48
	6,59±0,46
	6,88±0,43

	В-лимфоцит, 10 /л
	0,43±0,03
	0,56±0,03
	0,63±0,03
	0,43±0,03
	0,43±0,01
	0,46± ,01

	НФБ, %
- спонтанды тест
	
5,55± 0,20
	
6,95±0,25xx
	
7,62±0,22
	
5,55±0,28
	
5,69±0,21
	
5,81±0,23

	-индуцкцияланған сынама
	15,3± 0,62
	20,1±0,54
	24,2±0,66
	15,3±0,62
	15,8±0,52
	17,8±0,46

	Ескерту 






Сурет 21 - Поликомпонентті фитопрепараттың Т- және В-лимфоциттердің динамикасына әсері, %



Сурет 22- Поликомпонентті фитопрепараттың нейтрофилдердің фагоцитарлық белсенділігінің динамикасына әсері, %

Поликомпонентті фитопрепараттың әсерінен нейтрофилдердің фагоцитарлық белсенділігінің жоғарылауы байқалды, мұнда олардың жоғарылауы тәжірибе тобында спонтандық сынамада сәйкесінше 22,1 және 31,2%, ал индукцияланған сынамада - 27,2 және 36,0%-ды құрады. 
Зерттеу нәтижелері негізінде қозыларда иммундық жүйенің теңгерімсіздігімен бірге жүретін иммундық тапшылық жағдайы бар екенін көрсетеді. Зерттеу барысында қозылар ағзасының иммунологиялық көрсеткіштерін коррекциялау мақсатында фитопрепараттарды қолданудан оң нәтижелер алынды, ал ол өз кезегінде иммунитетті қорғаудың телімсіз резистенттілігінің гуморальдық және торшалық иммунитет факторларының деңгейінің едәуір артуымен расталды.

3.9 Қозылардың респираторлық ауруларына қарсы поликомпонентті  фитопрепараттардың салыстырмалы емдік және профилактикалық тиімділігі
	Қойылған мақсатты орындау үшін келесі дәрілік өсімдіктер таңдалды: жыланқияқ гүлдері, шайқұрай жапырағы, андыз және жалбызтікен тамыры мен тамырсабағы. Ұсақталған дәрілік өсімдіктерден ҚР МФ талаптарына және әдістемелік ұсыныстарға сәйкес тұнбалар, қайнатпалар және спиртті экстрактілер дайындалды. 
Ғылыми-өндірістік тәжірибелер Алматы облысы Еңбекшіқазақ және Жамбыл аудандарына қарасты тыныс алу аурулары бойынша стационарлық қолайсыз шаруа қожалықтары жағдайында жүргізілді, онда сырқаттанушылық деңгейі 80%, леталді жағдай 17-20% құрайды.
Тәжірибе кезеңінде жануарлардың денсаулығының жай-күйі, олардың азықтық заттарға тәбеті үнемі бақыланып отырды. Зерттеулердің жалпы әдістерін қолдана отырып (пальпация, перкуссия, аускультация, термометрия, тыныс алу, тамыр соғысы, шырышты қабықтардың, лимфа және ас қорыту жүйелерінің) қозылардың жалпы жағдайы зерттелініп отырды. Сонымен қатар терінің, ауыз қуысының, жұтқыншақтың, өңештің жай-күйіне назар аударылды. Клиникалық бақылау кезінде (тыныс алу, мұрыннан шырыш ағып кету, температура), клиникалық қалпына келтіру уақыты, өлген, мәжбүрлі түрде сойылған, салмақ қосу тәрізді көрсеткіштер ескерілді.
Біз өсімдік шикізатынан дайындалған тұнбалар мен қайнатпалардың (22-ші кесте) және экстрактілердің (23-ші кесте) салыстырмалы профилактикалық тиімділігін анықтау мақсатында ғылыми-өндірістік тәжірибелер жүргіздік. 	Дайындалған фитопрепараттардың профилактикалық тиімділігін зерттеу мақсатында біз клиникалық сау тәжірибелік қозылардың 5 тобын және 1 бақылау тобын құрдық. Тәжірибелік топтардың жануарларына азықтандырудан 20-30 минут бұрын 10 күн ішінде күніне 2 рет 5,0 мл/кг  мөлшерінде дәрілік өсімдіктерден дайындалған тұнбалар мен қайнатпалар микстура түрінде ішкізілді. Бақылау тобының қозыларына шаруашылықта қолданылатын препараттар берілді.
22-ші кестеден жыланқияқ өсімдігі (шалфей) гүлдерінің тұнбасын (1-ші тәжірибелік топ) және жалбызтікен (алтей) тамырының қайнатпасын (2-ші тәжірибелік топ) қолданудың профилактикалық тиімділігі 90% құрағанын, ал шайқұрай жапырағы тұнбасы мен андыз тамырының қайнатпасы қолданылған 3 және 4-ші тәжірибелік топтарда тиімділігі 93,3% болатындығы анықталды. Ең жоғары профилактикалық тиімділік поликомпонентті (кешенді) фитопрепаратты (5-ші тәжірибелік топ) қолданудан тіркелді, онда қозылардың сақталуы көрсеткіші 100%, ал тиімділігі 96,7%-ды құрады.
Тәжірибелік кезең ішінде тәжірибелік топтарда барлығы 120 клиникалық сау қозыдан 11 бас (7,33%) респираторлық аурулармен ауырды, сақтандыру көрсеткіші 96,7%, ауыруға шалдыққандардың ішінен 4 қозы (2,67%) өлімге ұшырады, ал 5-ші тәжірибелік топта өлімге душар  болған қозылар тіркелмеді. 30 қозыдан тұратын бақылау тобында 6 бас (20%) ауырып, оның ішінен 4 бас қозы өлімге душар болды (13,3%), 86,7% сақталып, профилактикалық іс-шаралардың тиімділігі 80%-ды құрады.

Кесте 22 - Дәрілік өсімдіктердің тұнбасы мен қайнатпасының қозылардың респираторлық ауруларға қарсы профилактикалық тиімділігі ( 180)

	
Сынақ топтары
	Көрсеткіштер

	
	Қозы саны
	Ауырғаны
	Өлгені
	Сақталуы %
	Тиімділігі %

	
	
	Бас
	%
	Бас
	%
	
	

	1-ші тәжірибелік топ (жыланқияқ гүлінің тұнбасы)
	30
	3
	10,0
	1
	3,3
	96,7
	90,0

	2-ші тәжірибелік топ (шайқурай шөбінің тұнбасы)
	30
	2
	6,7
	1
	3,3
	96,6
	93,3

	3-ші тәжірибелік топ  (андыз тамырының қайнатпасы)
	30
	2
	6,7
	1
	3,3
	96,7
	93,3

	4-ші тәжірибелік топ  (алтей тамырының қайнатпасы)
	30
	3
	10,0
	1
	3,3
	96,7
	90,0

	5-ші тәжірибелік топ (кешенді фитопрепарат)
	30
	1
	3,3
	-
	-
	100
	96,7

	Бақылау тобы
	30
	6
	20,0
	4
	13,3
	86,7
	80,0



23-ші кестеде дәрілік өсімдіктерден алынған спиртті экстрактілердің профилактикалық тиімділігін анықтау мақсатында жүргізілген тәжірибенің нәтижелері келтірілген. Тәжірибені қою схемасы тұнба мен қайнатпаны қолданғанмен ұқсас болды. 

Кесте 23 - Дәрілік өсімдіктерден дайындалған экстрактілердің қозылардың респираторлық ауруларына қарсы профилактикалық тиімділігі (n = 180)

	
Сынақ топтары
	Көрсеткіштер

	
	Қозы саны
	Ауырғаны
	Өлгені
	Сақталуы %
	Тиімділігі %

	
	
	Бас
	%
	Бас
	%
	
	

	1-ші тәжірибелік топ (жыланқияқ гүлінің экстрактісі)
	30
	2
	6,7
	1
	3,3
	96,7
	93,3

	2-ші тәжірибелік топ (шәйқурай жапырағы экстрактісі)
	30
	1
	3,3
	1
	3,3
	96,7
	96,7

	3-ші тәжірибелік топ (андыз тамырының экстрактісі)
	30
	1
	3,3
	1
	3,3
	96,7
	96,7

	4-ші тәжірибелік топ  (алтей тамырының экстрактісі)
	30
	2
	6,7
	1
	3,3
	96,7
	93,3

	5-ші тәжірибелік топ (кешенді фитопрепарат)
	30
	-
	-
	-
	-
	100
	100,0

	Бақылау тобы

	30
	7
	23,3
	5
	16,7
	83,3
	76,7



Тәжірибелік топтардың 1 айдан 3 айға дейінгі клиникалық сау қозыларына азықтандырудан 20-30 минут бұрын дәрілік өсімдіктерден дайындалған спиртті экстрактілері берілді. Қолданар алдында экстрактілер 1:10 қатынасында 10% ерітінді алғанға дейін 370С дейін салқындатылған қайнатылған сумен сұйылтылды.
23-ші кестедегі келтірілген мәліметтерден дәрілік өсімдіктерден алынған экстрактілерді қолданудың профилактикалық тиімділігі тұнба мен қайнатпаны қолданумен салыстырғанда көрсеткіштер едәуір жоғары болатындығын байқауға болады. Дәрілік өсімдіктерден алынған экстрактілерді жеке-жеке қолданудың профилактикалық тиімділігі 93,3% құрады. Абсолюттік профилактикалық тиімділік кешенді фитопрепаратты (5-ші тәжірибелік топ) қолданудан жоғары болатындығы анықталды, мұнда қозылардың сақталу көрсеткіші мен тиімділігі 100%-ды құрады.
Зерттеу жүргізу мерзімі ішінде барлығы 120 клиникалық сау қозыдан 1-4 тәжірибелік топтардан 6 бас қозы (5%) ауырса, оның ішінде 4 ауырған қозы (3,33%) өлімге ұшырап, сақталу көрсеткіші 96,7%-ды көрсеттті. Қозылардың 100% абсолютті профилактикалық тиімділігі мен сақталуы поликомпонентті  фитопрепаратты (5-ші тәжірибелік топ) қолдану нәтижесінде тіркелді. Бақылау тобындағы 30 бас қозының ішінен ауруға шалдыққандардың саны 7 басты құрады (23,3%), оның ішінде 5 қозы (16,67%) көрсетілген емдеу шараларына қарамастан өлімге ұшырады. Мұнда қозылардың сақталу көрсеткіші 83,3% болса, ал профилактикалық тиімділігі тек 76,7%-ды ғана құрады.
Алынған деректер негізінде айта кету керек, өсімдіктерден дайындалған барлық дерлік дәрілік препараттар тәжірибелік топтардың қозыларына профилактикалық тұрғыдан тиімді әсер ете отырып, сондай-ақ ауырған жағдайда олардың жеңіл түрінде өтуін қамтамасыз етті.
	Біздің зерттеулеріміздің келесі кезеңі жергілікті өсімдік шикізаттарынан дайындалған дәрілік препараттардың емдік тиімділігін анықтау болып табылды.
Дайындаған фитопрепараттардың емдік тиімділігін анықтау мақсатында жіті бронхиттің клиникалық белгілері бар 10-30 күндік ауырған қозыларға қарсы ғылыми-өндірістік тәжірибелер жүргізілді (24, 25-ші кестелер). Ғылыми-өндірістік тәжірибелерді қою кезінде клиникалық көрсеткіштер (температура, тамыр соғу жиілігі, тыныс алу қозғалысы, жүрек соғысы), аурушаңдылық, аурудан сауығып кетуі, аурудан өлген қозылардың саны, аурудың қайталануы мен ұзақтығы, терапевтік тиімділігі, тәжірибе жүргізу кезеңіндегі жануарлардың тірідей салмағының орташа тәуліктік және абсолютті салмақ қосу тәрізді көрсеткіштері ескерілді.
Бронхитпен ауыратын қозыларға қарсы емдік тиімділігін анықтау үшін тәжірибелік топтардағы қозыларға азықтандырудан 20-30 минут бұрын дәрілік өсімдіктерден дайындалған спиртті экстрактілері 2,5 мл/кг, ал микстуралар 5,0 мл/кг мөлшерінде 10 күн ішінде күніне 3 рет берілді, Қолданар алдында олар 1:10 қатынасында 10% ерітінді алғанға дейін 370С дейін салқындатылған қайнатылған сумен сұйылтылды. Бақылау тобының қозылар шаруашылықтарда қабылданған дәстүрлі әдістермен емделді.
Тәжірибе жұмыстарын оңтайландыру мақсатында біз ауру жануарлардың 4 тобын құрдық: 3 топ - тәжірибелік және 1 топ - бақылау тобы. Зерттеу нәтижелері 24, 25-ші кестелерде келтірілген.
24-ші кестедегі келтірілген мәліметтерден фитопрепараттардың әсерінен ауру жануарларды емдеудің тиімділігі айтарлықтай жоғары болатындығын байқауға болады. Сонымен, жыланқияқ өсімдігі гүлдерінен дайындалған тұнбаның әсерінен емдік тиімділік (1-ші тәжірибелік топ) 90%-ды құрады, өлімге ұшырағандар саны - 10%, аурудың қайталануы 1-ші қозыда тіркелді (3,33%), ал бақылау тобына қатысты тірідей салмақтың орташа тәуліктік өсуі 11,3%, ал 3 ай мерзімі ішінде абсолютті салмақ қосуы-12,1% болатындығы анықталды, яғни бақылау тобымен салыстырғанда көрсеткіштер тиісінше 21 гр және 1,93 кг жоғары болатындығы тіркелді 

Кесте 24 - Қозылардың жіті бронхитіне қарсы өсімдіктерден дайындалған тұнбалар мен қайнатпаларды қолданудың емдік тиімділігі  n=120)

	
Көрсеткіштер
	Топтар

	
	I-топ (шайқурай тұнбасы)
	II-топ 
(андыздың  қайнатпасы)
	III-топ
(кешенді фитопрепарат)
	Бақылау тобы

	Жануарлар саны, бас
	30
	30
	30
	30

	Аурудан айыққандары, бас
	27
	28
	29
	25

	Өлімге ұшырағаны, бас
	3
	2
	1
	7

	 %
	10
	6,67
	3,33
	23,3

	Аурудың ұзақтығы, күн
	7-9
	7-9
	6-8
	9-12

	Емдік тиімділігі, %
	90
	93,3
	96,7
	76,7

	Аурудың қайталануы (рецидив),  бас
	1
	2
	1
	4

	%
	3,33
	6,67
	3,33
	13,3

	Орташа тәуліктік салмақ қосуы, гр
	207,0±14,5
	206,5±15,3х
	211,0±17,1ххх
	186,0±15,2х

	3 айда абсолютті салмақ қосуы, кг.
	19,04±0,79
	18,0±0,86х
	19,41±0,95хх
	17,11±0,78х

	


Андыз тамырынан дайындалған қайнатпаның емдік тиімділігі (2-ші тәжірибелі топ) бақылау тобына қарағанда салыстырмалы түрде жоғары болды (93,3%), 2 қозыда аурудың қайталануы (рецидив) тіркелді (6,67%), тірідей салмақтың орташа тәуліктік өсуі 206,5±15,3 гр, ал 3 айдағы тірідей салмақтың абсолютті өсуі -19,0±0,85 кг, яғни бақылау тобына қатысты көрсеткіштер тиісінше 20,5 г  және 1,89 кг жоғары болды 
Ең жоғары көрсеткіштер поликомпонентті фитопрепаратты (3-ші тәжірибелі топ) қолдану барысында алынды. Кешенді фитопрепаратты қолданудың терапевтік тиімділігі 96,7%-ды құрады, бұл қозылардың бақылау тобының көрсеткішінен 20%- ға артық. Бақылау тобымен салыстырғанда тірідей салмақтың орташа тәуліктік өсуі 25 граммға (13,4%), ал абсолютті салмақ қосуы 2,30 кг–ға (13,4%) көп болды. Фитопрепараттарды қолданудан болатын аурудың ұзақтығы жануарлардың бақылау тобымен салыстырғанда орташа есеппен 3-4 күнге қысқаратындығы анықталды.
Жүргізілген ғылыми-өндірістік тәжірибелердің нәтижелері дәрілік өсімдіктерден алынған экстрактілердің тұнбалар мен қайнатпаларға қарағанда жекелей де, кешенді фитопрепарат түрінде де жоғары емдік тиімділігін көрсететіндігі анықталды. Алынған мәліметтер 25-ші кестеде келтірілген.

Кесте 25 - Қозылардың жіті бронхитіне қарсы дәрілік өсімдіктерден дайындалған экстрактілерді қолданудың емдік тиімділігі (M±m;  n= 120)
	
Көрсеткіштер
	Топтар

	
	I-топ (шайқурай экстрактісі)
	II-топ 
(андыздың  экстрактісі)
	III-топ
(кешенді фитопрепарат)
	Бақылау тобы

	Жануарлар саны, бас
	30
	30
	30
	30

	Аурудан айыққандары, бас
	28
	28
	30
	24

	Өлімге ұшырағаны, бас
	2
	2
	-
	6

	 %
	6,67
	6,67
	-
	20

	Аурудың ұзақтығы, күн
	6-8
	6-8
	6-7
	9-12

	Емдік тиімділігі, %
	93,3
	93,7
	100
	80

	Аурудың қайталануы,  бас
	1
	1
	-
	5

	%
	3,33
	3,33
	-
	16,7

	Орташа тәуліктік салмақ қосуы, гр
	209,0 ±15,1
	209,5±13,8
	215,5±16,3
	187,0±15,6

	3 айда абсолютті салмақ қосуы, кг.
	19,23±0,79
	19,27±0,91
	19,92±0,94
	17,19±0,79


Алынған зерттеулерден шайқурай экстрактісінің (1-ші тәжірибелік топ) әсерінен терапевтік тиімділік 93,3%, өлімге душар болғандар саны 6,67%, аурудың қайталануы 1-ші қозыда (3,33%) тіркелгендігі анықталды. Тірідей салмақтың орташа тәуліктік өсуі 209,0±14,5 гр құрады, ал 3 айдағы тірідей салмақтың абсолютті өсуі - 19,04±0,79 кг, яғни бақылау тобына қатысты көрсеткіштер сәйкесінше 21 г және 1,93 кг болды. Осыған ұқсас нәтижелер андыз тамырсабағынан дайындалған экстрактіні (2-ші тәжірибелі топ) қолданудан да алынды, мұнда да емдеу тиімділігі біршама жоғары болды және 93,3% құрады. 
Абсолютті 100%-ды терапевтік тиімділік (3-ші тәжірибелік топ) 4 түрлі дәрілік өсімдіктер жиынтығынан жасалған поликомпонентті (кешенді) фитопрепарат экстрактісін қолдану кезінде анықталды. Бұл топта аурудың қайталауы мен өлген жануарлар тіркелмеді. Бақылау тобына қарағанда аурудың ұзақтығы орта есеппен 3-5 күнге қысқарды. Тірідей салмақтың орташа тәуліктік өсімі 15,2% - ға, ал 3 айдағы тірідей салмақтың абсолютті өсімі бақылау тобымен салыстырғанда 15,9% - ға жоғары болатындығы анықталды 
Ғылыми-өндірістік жүргізілген зерттеулер нәтижесінде өсімдік шикізатынан жасалған препараттарды қолдану тыныс алу патологиясы бар қозылардың аурушаңдық қаупінің едәуір төмендеуін, сонымен қатар 100% сақталуымен және бақылау тобымен салыстырғанда жануарлардың тірідей салмағының айтарлықтай жоғарылауын қамтамасыз етеді.  
Тиімді профилактикалық және емдік зат ретінде дәрілік өсімдіктердің 4 түрінен тұратын поликомпонентті фитопрепаратты қолдану ұсынылды. Кешенді фитопрепаратты қолданудың профилактикалық тиімділігі тәжірибе тобында 96,7% болса, ал  салыстырмалы бақылау тобында 80% болатындығы анықталды. Егер су экстракциясымен дайындалған  өсімдік препараттарын (тұнба, қайнатпа) қолданудың емдік тиімділігі 96,7% болса, ал спиртті экстрактілердікі 100% болатындығы анықталды. Тәжірибелік топтағы қозылардың орташа тәуліктік және абсолютті тірідей салмақ қосу көрсеткіші бақылау тобындағы жануарларға қарағанда орта есеппен 15-16%-ға жоғары болатындығы белгілі болды. Демек, фитопрепаратты кешенді түрде қолдану қозылардың иммундық мәртебесін арттыруға ықпал етеді, бұл ауылшаруашылық жануарлары төлдерінің жаппай респираторлық аурулары кезінде профилактикалық және емдік тиімділігінің жоғары болуын қамтамасыз етеді. 
Жүргізілген зерттеу нәтижелері қозылардың тыныс алу аурулары, оның ішінде жіті бронхит кезінде дәстүрлі емдеу-алдын алу шараларының тиімділігін арттыратын зат ретінде пайдалану үшін дәрілік өсімдіктерден алынған жаңа дәрілік препараттарды ұсынуға негіз бола алады.


 	3.11 Фитопрепараттардың экономикалық тиімділіктерін есептеу
Фитопрепараттарды қолдану арқылы экономикалық тиімділікті есептеудің негізі ретінде (Эт) И.Н. Никитин [528] ұсынған формула бойынша есептелінді.
	1. Экстрактілерді қолдану арқылы алынатын емдік тиімділігі:
Эт =  М(Мт – Мб) х (Тб – Тт) х Ц; 
Мұндағы:
М - ауруға шалдыққан қозылардың жалпы саны;
Мт - тәжірибе тобындағы емделіп-жазылған қозылар саны;
Мб - бақылау тобындағы емделіп-жазылған қозылар саны;
Т - 1 кг тірідей салмақтың сатылу бағасы.
	I- топ    Эт = (28 - 24) х (12 - 7) х 2500 = 50000 тг. 
	II- топ  Эт =  (28 - 24) х (12 - 7) х 2500 = 50000 тг.
	III- топ Эт =  (30 - 24) х (12 - 6) х 2500 = 90000 тг.
                                                                 Барлығы: 190000 тг.

	1.1. Ауруды сақтандыру тұрғысынан болатын экономикалық тиімділік:
	У = Тө (Шб + Стө х Та) х Сас; 
	Мұндағы:
	Төт – өлген төл саны;
	Шб – 1 бас қозының шартты бағасы (құны);
	Стө – 1 бас қозының тірідей салмағының орташа тәуліктік өсуі;
	Та – аурудан айығу көреткіші (тәулік); 
	Сас - 1 бас қозының 1 ай ішінде тірідей салмағының орташа абсолюттік 	салмақ қосуы;
		I- топ  У1 =  2 (6000 х 0,3 х 7) х 6,5  = 163800 тг.
		II- топ У2 =  2 (6000 х 0,3 х 8) х 6,5  = 187200 тг.
	III- топ У3 =  1 (6000 х 0,3 х 6) х 6,5 = 702000 тг.
		                                              Барлығы: 421200 тг.
	1.2. Фитопрепараттың өзіндік құны: 
	1 дозасы (20 мл) = 50 тг., күніне 2 рет = 100 тг; 10 күнге -1000 тг.; 100 бас 	қозыға барлық емдеу курсы үшін – 100000 тг. құрайды.
	4. Фитопрепаратты қолданудың жалпы экономикалық тиімділігі:
	Жэт  = (Эт + У) – Вш;
	Жэт  = (190000 + 421200) – 100000 = 521200 тг.
	
Сонымен, фитоэкстрактінің  жалпы экономикалық тиімділігі 521200 тг., 100 бас қозыға 5112 тг құраса, 1 басқа шаққандағы төл басын сақтап қалу тиімділігі 51,1 теңгені құрады. 

 	2. Микстураларды (тұнба+қайнатпа) қолдану арқылы алынатын емдік тиімділігі:
Эт =  М(Мт – Мб) х (Тб – Тт) х Ц; 
Мұндағы:
М - ауруға шалдыққан қозылардың жалпы саны;
Мт - тәжірибе тобындағы емделіп-жазылған қозылар саны;
Мб - бақылау тобындағы емделіп-жазылған қозылар саны;
Т - 1 кг тірідей салмақтың сатылу бағасы.
	I- топ    Эт = (27 - 25) х (12 - 7) х 2500 = 25000 тг. 
	II- топ  Эт =  (28 - 25) х (12 - 7) х 2500 = 37500 тг.
	III- топ Эт =  (29 - 25) х (12 - 6) х 2500 = 60000 тг.
                                                                 Барлығы: 122500 тг.

	2. Ауруды сақтандыру тұрғысынан болатын экономикалық тиімділік:
	У = Тө (Шб + Стө х Та) х Сас; 
	Мұндағы:
	Төт – өлген төл саны;
	Шб – 1 бас қозының шартты бағасы (құны);
	Стө – 1 бас қозының тірідей салмағының орташа тәуліктік өсуі;
	Та – аурудан айығу көреткіші (тәулік); 
	Сас - 1 бас қозының 1 ай ішінде тірідей салмағының орташа абсолюттік салмақ қосуы;
		I- топ  У1 =  3 (6000 х 0,3 х 7) х 6,2 = 234360 тг.
		II- топ У2 =  2 (6000 х 0,3 х 7) х 6,2 = 156240 тг.
	III- топ У3 =  1 (6000 х 0,3 х 6) х 6,2  = 66960 тг.
		                                             Барлығы: 457560 тг.
	3. Фитопрепараттың өзіндік құны: 
	1 дозасы (40 мл) = 75 тг., күніне 2 рет = 150 тг; 10 күнге -1500 тг.; 100 бас қозыға барлық емдеу курсы үшін – 150000 тг. құрайды.
	4. Фитопрепаратты қолданудың жалпы экономикалық тиімділігі:
	Жэт  = (Эт + У) – Вш;
	Жэт  = (122500 + 457560) – 150000 = 430060 тг.
	
Емдік мақсатта қолданылған микстураның жалпы экономикалық тиімділігі 430060 тг., 100 бас қозыға 4300,6 тг құраса, 1 басқа шаққандағы төл басын сақтап қалу тиімділігі 43,6 теңгені құрады. 




4. ЗЕРТТЕУ НӘТИЖЕЛЕРІН ТАЛДАУ
Ақ тышқандарға дайындалған фитопрепараттардың жалпы уытты әсерін анықтау бойынша бірқатар тәжірибелер әдістемелік нұсқауларға сәйкес жүргізілді және ол практикалық қолдануды ескере отырып, жаңадан әзірленген препараттар үшін фармакологиялық препараттарды енгізудің ұсынылған жолдарын пайдалануды да қарастырады.
Тәжірибелердің бірінші сериясында поликомпонентті фитопрепарат компоненттерінің бұлшықет ішіне енгізу және per os (ауыз қуысы) қолдану кезіндегі жіті уыттылық көрсеткіші анықталды. Осы мақсатта бастапқы дене салмағы 18-22 гр болатын интакті, тұқымсыз ақ тышқандар қолданылды, олар виварий жағдайында екі апталық карантинге орналастырылады. Зерттеу нәтижелері бойынша алынған мәліметтер поликомпонентті фитопрепараттың және оның жекеленген компоненттерінің ешқайсысының бұлшық ет және ауыз қуысы арқылы енгізген кезде сынақ тобындағы жануарларының өліміне әкелмелгендігі анықталды. Дегенімен, тышқандардың енгізілген компоненттерге қарсы реакциясы бастапқы шикізаттың шығу тегі мен дайындау әдісіне байланысты әр түрлі болғанын атап өткен жөн. Өсімдіктер экстрактілерін енгізгеннен кейін жануарларда реакциялар бірден пайда болады және қысқа мерзімді мазасыздық түрінде өтті. Әлсіз интоксикацияның клиникалық белгілері 5-7 минутқа созылып, сонан кейін толығымен тоқтады.
Өсімдіктерден алынған экстрактілерді бір рет қолданғаннан кейін тыныс алу мүшелерінің функциясы мен қозғалыс белсенділігінің қалпына келуі эксперименттік кезеңнің 15-20 минутында біртіндеп қалыптасты. Жануарлардың келесі тәуліктегі жалпы клиникалық жағдайын, сондай-ақ бүкіл тәжірибе кезеңінде (14 күн) олардың мінез-құлқында және жем мен суға қатысты ешқандай ауытқулар анықталған жоқ. Тышқандардың жалпы физиологиялық жағдайы жақсарды, олар белсенділік таныта бастады, азықтық заттарға рефлекстері қалпына келді. Зерттеулердің соңында тышқандардағы патологиялық көріністі зерттеу үшін сойып-зерттелінді. Препарат компоненттерінің метатоксикалық әсерінің ықтимал салдарын зерттеу үшін сойып-зерттеу кезінде ішкі ағзаларда айқын патологиялық ауытқулар анықталған жоқ. Салыстырылған топтардағы патологиялық көрініс бір типті болды және ерекше белгілері айқындалмады. Мүшелердің орналасуы, мөлшері, түсі, консистенциясы барлық сынақ топтарындағы жануарларда салыстырмалы түрде бірдей болды.
	Келесі кезеңде эритроциттердің, лейкоциттердің, гемоглобиннің санын және эритроциттердің шөгу жылдамдығын анықтай отырып, қанның морфологиялық құрамы зерттелінді. Айта кету керек, қанды зерттеу өз кезегінде фармакологиялық заттарды қолдану кезінде ағзаның жалпы жағдайы туралы қосымша және объективті ақпарат бере алады.
Қанның морфологиялық құрамын талдау кезінде өсімдіктерден алынған экстрактілерді қолдану зерттелетін көрсеткіштерге белгілі бір деңгейде қуаттандырып әсер ететіндігі анықталды. Поликомпонентті фитопрепаратты ауыз қуысы арқылы қолдану кезінде эритроциттердің, гемоглобиннің, лейкоциттердің және эритроциттердің шөгу жылдамдығының концентрациялары бақылау тобының деректеріне қатысты тиісінше 8,4; 10,5; 11,5 және 11,1%-ға жоғарылады, ал бұлшықет арқылы енгізгенде көрсеткіштердің жоғарылау дәрежесі тиісінше - 9,4; 9,5; 11,1 және 9,8%-ды құрады. Зерттеу жүргізу барысында алынған мәліметтер негізінде айта кету керек, зерттелінген морфологиялық көрсеткіштер физиологиялық нормадан айтарлықтай ауытқыған жоқ.
	Сонымен, фармакопейлік жіктелулерге сәйкес, зерттеу жүргізу барысында алынған нәтижелер негізінде дәрілік өсімдіктерден дайындалған экстрактілердің уыттылық қасиеттерінің жоқтығын көрсетеді. Тыныс алу мүшелері тарапынан байқалған функционалдық өзгерістер мен тышқандардың қозғалыс функциялары шектелген мінез-құлық реакцияларындағы ауытқулар препараттың рұқсат етілген ең жоғары дозасын пайдалану кезінде жануарлардың өліміне душар еткізбейді, бұл оны МемСт 12.1.007-76 сәйкес қауіптіліктің 4-сыныбына жатқызуға мүмкіндік береді (қауіптілігі төмен заттар). 
Жаңадан әзірленген дәрілік заттарды токсикологиялық тұрғыдан зерттеудің ажырамас бөлігі олардың кумулятивтік қасиеттерін анықтау болып табылады. Жіті тәжірибелерде белгіленген жаңадан әзірленген фармакологиялық заттарды бастапқы токсикологиялық бағалау олардың барлық ықтимал жанама әсерлерін толық ашуға мүмкіндік бермейді және оларды ветеринария мамандары пайдаланған кезде жануарлар ағзасына теріс әсер етуі мүмкін. Егер сыналатын препаратты қабылдау жылдамдығы оны қайта қабылдағаннан кейін оның ағзаның шығарылу жылдамдығынан асып кетсе, онда препарат ағзаға жинақталып, материалдық кумуляция нәтижесінде интоксикация құбылысына ұшыратуы мүмкін. Басқа жағдайларда функционалды кумуляция туындауы мүмкін, егер токсикант ағзадан тез арада шығарылса, бірақ мүшелердің қызметі физиологиялық қалыпқа келмесе және оны қайта қабылдаған кезде өзгерген функцияның улануы күшейе түседі.    
Осыны ескере отырып поликомпонентті фитопрепараттың токсикалық (уытты) әсерін объективті бағалау мақсатында кумулятивті қасиеттері зерттелінді. Зерттеулер көрсеткендей, фитопрепараттың бұлшықет ішіне біртіндеп ұлғайтылған дозаларда енгізілген инъекциясы әсерінен сынақ тобындағы жануарларының өліміне душар еткізбеді. Жануарларды патологиялық-анатомиялық тексеру кезінде ағзалардың топографиясында топтар арасында айтарлықтар айырмашылықтар анықталмады.
Клиникаға дейінгі зерттеулердің маңызды құрамдас бөлігі фармакологиялық заттардың ұзақ уақыт енгізілуі нәтижесінде туындайтын зиянды әсер ету дәрежесін анықтау болып табылады, бұл ағзаның ең сезімтал мүшелері мен жүйелерінің зақымдану сипаты мен олардағы өзгерістер дәрежесін анықтауға мүмкіндік береді. Қолданылатын дозаларды анықтау кезінде әдістемелік ұсыныстарға сүйене отырып, оған сәйкес енгізілетін заттың көлемі жіті тәжірибеде қолданылған максималды доза негізінде белгіленді. 
	Бақылаулар көрсеткендей, барлық сынақ топтарының тышқандарында препараттар енгізілген инъекция аймағында ауырсыну реакциясы байқалды. Бірақта бұл реакциялар қысқа мерзімді қамтып, тез басылады. Кейінгі кезеңдерде жануарлар әрекеттерге бейімделіп және бұл реакциялар аз байқалды. Жалпы клиникалық жағдайды зерттеу кезінде инъекциядан кейінгі алғашқы 5-10 минутта барлық топтағы жануарлардың әлсіреуі байқалды. 1-ші аптаның соңына таман олар манипуляцияларға дағдылана отырып, азықтық заттарға рефлекстері қалпына келді. Сонымен қатар, жануарларға фитопрепараттарды ұзақ уақыт қолдану олардың өліміне әкелмегенін атап өткен жөн. 
Салмақ көрсеткіштерінің өсуін зерттеу кезінде дене салмағының дозаға тәуелді өзгерістері байқалды. Алынған  деректерді талдау көрсеткендей, препаратты жоғары дозада бірнеше рет енгізу сынақ топтарындағы тышқандардың дене салмағының төмендеуіне әкеледі. Әсіресе бұл көрсеткіш фитопрепаратты күн сайын 30 тәулік ішінде 1,0 мл дозада енгізген 4-ші тәжірибелік топтың жануарларында төмен болатындығы анықталды, эксперименттік кезеңнің соңында сынақ тобындағы тышқандарының дене салмағының абсолютті өсуі фондық мәндерден 10,7%-ға төмен болды, ал бақылау және интакті топтардың көрсеткіштерімен салыстырғанда оның сенімді төмендеуі байқалды, орта есеппен 8,9%-ға дейін. Орташа тәуліктік өсім бақылау тобымен салыстырғанда 10,7%-ға төмен болды. 3-ші тәжірибелік топта фондық көрсеткіштермен және бақылау тобының деректерімен салыстырғанда тірідей салмақтың орташа тәуліктік және абсолютті өсуінің төмендеуі байқалды. 
Фитопрепарат қолданылған барлық зертханалық жануарлардың ішінде ең үлкен абсолютті өсім 1-ші топта болатындығы анықталды, олар күн сайын 30 күн ішінде біз көрсеткен дозалардың ең аз мөлшерін бұлшықет ішіне енгізді. Бұл ретте тірідей салмақтың орташа тәуліктік өсімі 2,3 г, абсолютті өсуі – 12,6% құрады. Ештеңе қолданылмаған интакті топта абсолютті өсу фондық мәндерге қатысты 0,5%, ал орташа тәуліктік өсуі 0,1 г құрады. 
Келесі зерттеу жұмыстары поликомпонентті фитопрепарат қолданылғаннан кейін қанның морфологиялық көрсеткіштерінің өзгерістерін тексеру болып табылды. Қан элементтерінің сандық құрамы қолданылған дозаға байланысты болатындығы анықталды. Барлық топтардың ішінде эритроциттердің ең аз деңгейі 3-ші тәжірибелік топта анықталды, онда фитопрепарат бұлшықет ішіне 1,0 мл дозада енгізілгенде эритроциттердің саны интакті аналогтардан 27,7% - ға төмен болды. 2-ші тәжірибелік топта 12,1% - ға төмендеді. Фитопрепарат ең аз дозада енгізілген 1-ші тәжірибелік топта интакті және бақылау топтарының көрсеткіштеріне қатысты эритроциттер концентрациясының тиісінше 12,1 және 10,8% - ға артуы байқалды.
Тышқандарға фитопрепараттың жоғары дозалары ұзақ уақыт енгізілген 2-ші және 3-ші топтардағы эритроциттер санының төмендеуі гемоглобин деңгейінің төмендеуіне әкелді. Осы тәжірибелік топтарында гемоглобиннің ең төменгі концентрациясы анықталды, олардың деңгейі интакті топппен салыстырғанда сәйкесінше 9,1 және 10,4%-ға төмен болатындығы белгілі болды. 1-ші тәжірибелік топта, керісінше, бақылау және интакті топтарға қатысты гемоглобиннің тиісінше 7,8 және 6,7% - ға сенімді өсуі анықталды.
Тәжірибелік топтардың тышқандарына фитопрепаратты бірнеше рет енгізу лейкоциттердің жалпы санының өсуімен қатар жүрді. Лейкоциттердің сенімді өсуі байқалды, интакті топтың көрсеткішімен салыстырғанда олар тиісінше 4,9; 13,2; 15,2%-ға жоғарылады. ЭШЖ бағалау кезінде кезінде интакті топпен салыстырғанда 2-ші және 3-ші сынақ топтарында оның мәнінің сәйкесінше 11,3 және 21,7 - ге сенімді жоғарылауы байқалды. 1-ші тәжірибе тобында өзгерістер шамалы болды.
Лейкоциттік қан формуласын талдау кезінде бірқатар өзгерістер тіркелді. Гемограмма нейтрофилдердің жетілмеген түрлерінің болуымен сипатталды. Қанда балғын нейтрофилдердің пайда болуымен туындайтын миелоидты гемопоэз өскіні 2-ші, 3-ші тәжірибе және бақылау топтарында байқалды, ал интакті жануарларда және 1-ші тәжірибе тобында анықталмады. Метамиелоциттердің көбеюімен бір мезгілде таяқша және сегментті ядрошықты нейтрофилдердің жоғарылауы байқалды. Қандағы лейкоциттердің жалпы санының ұлғаюы аясында таяқша және сегментті ядрошықты нейтрофилдер құрамының ұлғаюымен, сондай-ақ балғын нейтрофилдердің пайда болуымен көрініс тапты. Осыған байланысты нейтрофилия солға қарай регенеративті ядролық ығысуды көрсететін сенімді белгі болып табылады.
Біздің ойымызша, гемопоэз мүшелері тарапынан байқалған функционалдық өзгерістер сыналатын препаратты және оның фармакологиялық белсенді компоненттерін ине арқылы инъекциялау кезінде бұлшық еттердің ұзақ уақыт жарақаттануынан туындауы да мүмкін. Топтар арасында эозинофилдер сияқты гранулоциттердің қалыпты, сенімді айырмашылығы жоқ жоғарылауы да байқалды. Барлық сынақ топтарындағы гранулоциттер қатарының торшалары интакті және 1-ші тәжірибелік топтан басқа топтарда жоғарылайды.
Лимфоциттер мен моноциттердің құрамы бойынша олардың ең аз мөлшері 2-ші және 3-ші тәжірибелік топтарда байқалды, олардың саны интакті топпен салыстырғанда тиісінше 6,5; 10,2; 7,9;17,1% төмен болды. Моноциттік-макрофагтық жүйенің жай-күйін бағалау кезінде 1-ші тәжірибелік топта интакті жануарлармен салыстырғанда лимфоциттер мен моноциттер концентрациясының тиісінше 7,5 және 11,9% - ға жоғарылауы анықталды.
Экзогендік факторлардың, соның ішінде фармакологиялық препараттың әсерін объективті бағалау үшін қанның биохимиялық құрамын зерттеу маңызды болып табылады, сондықтан препаратты әртүрлі дозаларда ұзақ уақыт қолданған кезде қан жүйесіндегі мүмкін болатын өзгерістерді тереңірек талдау үшін бірқатар биохимиялық көрсеткіштердің құрамы қатар зерттелінді. 
Алынған деректер, поликомпонентті фитопрепаратты жоғары дозада (0,8-1,0 мл) ұзақ уақыт қолдану аланинаминотрансфераза (АЛТ) деңгейінің сенімді өсуіне әкелді, оның мәні интакті аналогтарға қарағанда 2-ші және 3-ші тәжірибелік топтарда тиісінше 13,4 және 17,8% жоғары болды. Интакті топпен салыстырғанда бұл көрсеткіш бақылау тобында да өсті, бірақ айырмашылық сенімді болмады. Оның деңгейі бойынша басқа топтарда айтарлықтай өзгерістер анықталған жоқ. 
Трансаминазалар тобындағы ферменті де жануарларда фитопрепаратты жоғары дозада ұзақ уақыт қолданған кезде ең жоғары сандық мәндерге ие болатындығы анықталды. Оның деңгейі 2-ші және 3-ші сынақ топтарында интакті топ көрсеткішінің мәндерінен тиісінше 26,6 және 31,6% - ға асып түсті. Бұл ферменттің салыстырмалы түрде төмен белсенділігі фитопрепаратты 0,5 мл дозада инъекциялау нәтижесінде жүзеге асырылған 1-ші тәжірибелік топтағы тышқандардың қан сарысуында анықталды, бірақ бұл мән интакті топқа қарағанда біршама жоғары болды.
Билирубин, глюкоза, креатинин, несепнәрі және жалпы ақуыздың құрамы бойынша топтар арасында айтарлықтай айырмашылықтар байқалмады. Сонымен қатар, бақылау, 1-ші және 2-ші эксперименттік топтардың жануарларының қан сарысуындағы жалпы ақуыздың мөлшерлері интакті топқа қарағанда біршама төмен болатындығы анықталды.
	Қорытындылай келе ұзақ уақыт қолданылған фитопрепараттың зертханалық тышқандардың ағзасына кері әсер етпейтіндігі анықталды. Фитопрепарат оңтайландырылған дозада тышқандардың дене массасына, ағзаның морфологиялық және биохимиялық көрсеткіштеріне айтарлықтай қуаттандырып әсер ететіндігі анықталды.
	Жергілікті тітіркендіргіш әрекеті бірнеше әдістерді қолдану арқылы анықталды. Тәжірибелердің 1-ші сериясында поликомпонентті фитопрепараттың жергілікті тітіркендіргіш әсерін бағалау үшін тәжірибелер екі топқа бөлінген 10 ақ тышқанға жүргізілді. Жануарлардың 1-ші тобы-тәжірибелік, оларға өсімдік шикізатынан алынған препаратты интрагастральді түрде асқазанға енгізілді, ал 2-ші бақылау тобына физиологиялық ерітінді енгізілді. Фитопрепарат таңертең аш қарынға, 24 сағ. азықтанудан кейін енгізілді. Тышқандардың бір бөлігі омыртқалы жануарларға этикалық қатысты ережелерді сақтай отырып, препаратты енгізгеннен кейін 5 сағаттан соң эвтаназияға ұшырады, ал қалған жануарлар тәжірибе басталғаннан кейін 24 сағаттан кейін эвтанизацияланды. 
Тітіркендіргіш қасиеттерді анықтау үшін асқазанның кілегейлі қабығының жағдайы бағаланды. Іштің ақ сызығы бойымен сойылып, асқазан кесіліп алынды, содан кейін оның құрамындағы заттар шығарылып тасталынды, асқазанның ішін Рингер сұйықтығымен мұқият жуып-шайып алып, кілегейлі қабығын Петри табақшасында тексерілді. Тексеру барысында фитопрепаратты интрагастральды енгізгеннен кейін 5 және 24 сағаттан кейін асқазанның кілегейлі қабығында гиперемия, ісіну немесе жарақаттар анықталмады.
	Тері аппликациясы әдісімен поликомпонентті фитопрепараттың жергілікті тітіркендіргіш қасиеттерін анықтау 4 ақ қоянға жүргізілді. Тәжірибеден бір күн бұрын қояндар омыртқа бойындағы екі жағындағы жүні 5х5 см көлемінде қырылып тасталады. Қырылған жерлердің бір жағына сыналатын препарат ерітіндісі, ал қарама – қарсы жағына тазартылған су қолданылды. Тәжірибеде де, бақылауда да тиісті ерітінділерге малынған тампондар қолданылды, олар 5 сағат бойы терінің түксіз аймағына бекітілді, содан кейін тампондар алынып тасталды және терінің жай-күйі бағаланды. Тітіркендіргіш қасиеттер визуалды тексеру арқылы тампондарды алып тастағаннан кейін бірден, 24 сағаттан кейін және динамикада 14 күн ішінде штангенциркульдің көмегімен тері қатпарының қалыңдығын өлшеу арқылы бағаланды. Зерттеулер аппликация орнында тампонды алып тастағаннан кейін де, кейінгі бақылау кезінде де  ешқандай өзгерістер болған жоқ. Тексеру кезінде тері құрғақ болды, гиперемия, ісіну және жаралар байқалмады.
	Конъюнктивалық сынақ қою арқылы фитопрепараттың қояндардағы жергілікті тітіркендіргіш қасиеттерді зерттеу үшін тәжірибе 4 интакті, бастапқы дене салмағы 2,5 – 3 кг болатын ақ қояндарға қойылды. Олардың оң жақтағы көздің конъюнктивалық қапшығына фитопрепараттың бір тамшысы, ал қарама-қарсы сол көзге инъекцияға арналған дистилденген судың мөлшері енгізілді. Осыдан кейін, саусақ арқылы аздап көзжас-мұрын каналының аймағындағы көз алмасын бір минут қысып, басады. Сонан соң саусақпен конъюнктиваның күйі бағаланды. Тексеру кілегейлі қабықпен байланысқаннан кейінгі алғашқы минуттарда, 5 сағаттан кейін, ал келесі кезеңдерде күніне бір рет 14 күн қатарынан жүргізілді. Зерттеулер көздің конъюнктивалық қапшығында тітіркендіргіш әсерге тән өзгергерістер анықталмады.
Поликомпонентті фитопрепараттың аллергиялық қасиеттерін зерттеу бастапқы дене салмағы 2,5 – 3,0 кг болатын 6 ақ қоянға зерттелінді. Қояндар әрқайсысында 3 бастан тұратын 2 топқа бөлінді: бақылау және тәжірибе. Тәжірибеден бір күн бұрын жануарлардың арқа жағында жалпы ауданы 25 см2 болатын жүндері қырқылып тасталынды. Тәжірибелік топтың жануарларына фитопрепаратты 0,5 мл дозада қолдану арқылы сенсибилизацияланды, препарат күн сайын, күніне бір рет, 15 күн бойы терінің түксіз аймағына краниалды-каудалды бағытта жағылып отырылды. Бақылау тобындағы жануарларға физиологиялық ерітінді қолданылды. Иммундық реакциялардың максималды деңгейіне жеткенде (15-ші тәулік) сыналатын препараттың рұқсат етілген дозасы қолданылды, ол 1,0 мл құрады. Дереу типтегі аллергиялық реакцияны анықтау үшін реакцияларды айқындау алғашқы 2 сағат ішінде жүргізілді, бірақ 6 сағаттан кешіктірілмеді, ал баяулатылған типтегі аллергиялық реакцияны рұқсат етілген дозада препаратты қолданғаннан кейін 24-48 сағаттан кейін анықталды. Бұл кездері ағзаның барлық мүмкін болатын жалпы реакциялары: асфиксия, терінің реактивті өзгерістері, соның ішінде ісіну мен некроз тәрізді көріністер ескерілді.
	Тәжірибе жүргізу барысында айтарлықтай жалпы және жергілікті анафилаксия реакциясына тән функционалдық және реактивтілік өзгерістер фитопрепаратты рұқсат ететін дозада 15 тәулік қолданғаннан кейін анықталмады. Фитопрепаратты қолдану аймағында назарға алынған параметрлердің ауытқуларын визуалды, сондай-ақ аспаптық зерттеу әдістерімен анықталған жоқ. Зерттеу нысанын қолданғаннан кейінгі алғашқы сағаттарда тері таза болды, жаралар, инфильтрация және ісіну, сондай-ақ некроз құбылыстары тәжірибеде де, бақылауда да байқалмады. Препаратты соңғы қолданғаннан кейін 24-48 сағаттан кейін реакцияларды есепке алу да ештеңе көрсетпеді. Жоғарыда айтылғандардан фитопрепараттың аллергиялық қасиеттері жоқ екендігі белгілі болды.
	Қорытындылай келе қолданылған поликомпонентті фитопрепараттың зертханалық жануарлардың ағзасына айтарлықтай кері әсер етпейтіндігі анықталды. Фитопрепарат оңтайландырылған дозада олардың дене массасына, ағзаның морфологиялық және биохимиялық көрсеткіштеріне  қуаттандырып әсер ететіндігі анықталды, яғни  зерттеу жүргізу барысында алынған мәліметтер негізінде экстрактілердің уыттылық қасиеттерінің жоқтығын көрсетеді.	
	Біздің дәрілік өсімдіктердің жіті, куммулятивтік және созылмалы уыттылық қасиеттерін зерттеу туралы алынған зерттеу деректеріміз бірқатар зерттеушілердің мәліметтерімен  сәйкес келеді. Олардың зерттеу жүргізу жұмыстары фитопрепаратардың жіті және созылмалы уыттылық көрсеткіштерін анықтауға негізделген және уытты қасиеттері анықталмаған [194-197].
	Қозылардың тыныстану жүйесі аурулары әлемнің барлық елдерінде кең таралған және жануарлардың тірідей салмағы мен өсіп-дамуының төмендеуіне және олардың өлімінің жоғарылауына байланысты мал шаруашылығына үлкен экономикалық зиян келтіреді.  Бұл аурулардың этиопатогенезінде вирустар, микоплазмалар, хламидиоздар және бактериялар жетекші рөл атқарады. Сыртқы ортаның өзгеруімен және дененің тұрақтылығының төмендеуімен шартты түрдегі патогендік микрофлора патогендік түрге ауысып, ал бұл өз кезегінде патологиялық үдерістің дамуына әкелуі мүмкін. Мұның бәрі, сайып келгенде, тиісті ем болмаған жағдайда, жас жануарлардың өліміне немесе өсуі мен дамуының төмендеуіне душар еткізеді.
	Осыған орай зерттеу жұмыстары қозылардың респираторлық аурулары кезінде айқын емдік-профилактикалық әсері бар дәрілік өсімдіктер таңдалынып алынып, олардың патогенді микробтарға қатысты белсенділік қасиеттері зерттелінді. Биологиялық белсенді және дәрілік заттардың жұқпалы аурулардың қоздырғыш микробтарына әсеріне қатысты негізгі фактор – ол зерттелінетін заттың әсерінен микроб жасушасындағы зат алмасу үдерістерін өзгерту туралы мәселе болып табылады. Микроб метаболизмінің негізгі реакциялары жағынан өзгерістердің болуы дәрілік заттың белсенді әсер ету мүмкіндігін көрсетеді. Бактерияларға қарсы әрекеттің 2 түрі болады: бактериялардың өліміне әкелетін бактерицидтік әрекет және бактериялардың өміршеңдігін сақтай отырып, олардың өсуі мен көбеюін тоқтатуда көрінетін бактериостатикалық әрекет.
	Жоғары сырқаттанушылықтың себептерін анықтау мақсатында клиникалық сау және жіті респираторлық аурулары бар қозылардың телімсіз төзімділік және иммунологиялық реактивтілік деңгейі зерттелінді. Осы мақсатта 2 топ құрылды: 1-ші топ тәжірибелі клиникалық сау қозылар, 2–ші тәжірибелік топ- жіті респираторлық аурулардың айқын белгілері бар қозылар.
	Жүргізілген зерттеулер шайқурай өсімдігі жапырақтарынан алынған экстрактілердің 1:40-1:80 сұйылтуында неғұрлым айқын бактерицидтік қасиеттері бар екендігі анықталды; ал бактерицидтік қасиет жалбызтікен тамыры сығындысында – 1:80-1:160;  жыланқияқ гүлдері және андыз тамыры мен тамырсабақтары экстрактілерінде 1:40-1:160 сұйылтуларында байқалды. Шайқұрай жапырағынан алынған экстрактілердің бактериостатикалық қасиеттері 1:80-1:160; жыланқияқ гүлдері мен андыз тамырсабақтарында - 1:80-1:320, ал жалбызтікен тамырынан дайындалған экстрактілерде 1:160-1:320 сұйылтуларында көрініс тапты. 
Біздің жүргізілген дәрілік өсімдіктердің бактериостатикалық және бактериоцидтік антимикробты қасиеттерін зерттеу туралы мәліметтеріміз бірқатар ғалымдар мен зерттеушілердің  ғылыми еңбектерінде алынған  материалдармен расталынады [198-200].
	Өсімдік тұнбасын қолдану барысында жоғарғы көрсеткіштер 5,0 мл/кг дозада тіркелді, бұл дозадан қозылардың аурудан айығу көрсеткіші мен емдік тиімділігі 100% болып, емдеу мерзімі ұзақтығы 6 тәулікті қамтыды, өлген, аурудың қайталану жағдайлары, созылмалы формаға айналуы тіркелмеді және орташа тәуліктік  салмақ қосуы 1-2-ші топтармен салыстырғанда тиісінше 14,2 және 11,8% жоғары болды. Айта кету керек, фитопрепаратты жоғары дозада қолдану да жоғары тиімділікке қол жеткізе бермейтіндігі анықталды. Мысалы, фитопрепаратты 6,0 мл/кг дозада қолданғанда аурудан айығу көрсеткіші 90%, ал емдік тиімділік 80% болса, орташа тәуліктік  салмақ қосуы 5-ші топпен салыстырғанда 4,6% төмен болды.
	Неғұрлым жоғары көрсеткіштер кешенді экстрактілер қолданылған топтарда анықталды. Салыстырмалы түрде жоғары көрсеткіштер экстрактінің 2,5 мл/кг дозада қолданғанда тіркелді, бұл дозадан қозылардың аурудан айығу көрсеткіші мен емдік тиімділігі 100% болып, емдеу мерзімі ұзақтығы 5-6- тәулікті қамтыды, өлген, аурудың қайталану жағдайлары, аурудың созылмалы түрге айналуы тіркелмеді және орташа тәуліктік  салмақ қосуы 1-3-ші топтармен салыстырғанда тиісінше 15,1; 13,8 және 8,5% дейін жоғары болатындығы анықталды. Фитоэкстрактіні жоғары дозада қолдану абсолютті тиімділікке қол жеткізе бермейтіндігі анықталды. Экстрактіні 3,0 мл/кг дозада қолданғанда аурудан айығу көрсеткіші мен емдік тиімділік 90% болса, орташа тәуліктік  салмақ қосуы 5-ші топпен салыстырғанда 4,2% төмен болды.
	Жүргізілген екі тәжірибелердің қорытындысы негізінде тұнба мен қайнатпаның жіті бронхит ауруына шалдыққан қозыларға қарсы оңтайландырылған дозасы 5,0 мл/кг болса,  ал экстрактінікі   2,5 мл/кг мөлшерінде болатындығы анықталды. Осылайша, дәрілік заттардың оңтайлы дозаларын анықтау емдеуде жақсы нәтижелерге қол жеткізуге және ауру жануардың денсаулығына қауіп-қатерді азайтуға негіз бола алады.
	Қолданылатын барлық дерлік дәрілік препараттардың емдік-профилактикалық тиімділігі оңтайландырылған дозаларына тікелей байланысты екендігі бірқатар ғылыми еңбектерде жан-жақты айтылған [201-203].
	Қандай да болмасын өндіріске енгізілетін препараттың әсерін бірінші кезекте клиникалық тексерістер негізінде жүзеге асырылады. Осыған байланысты клиникалық сынақтар жеке шаруа қожалықтары жағдайында жіті катаральды бронхитпен ауыратын қозыларда жүргізілді. Қозылар 10 бастан екі топқа бөлінді: тәжірибелік және бақылау. Тәжірибелік топтың қозыларына резеңке бөтелкенің көмегімен күніне 30-50 мл3, 2 рет, сүтпен араласқан фитопрепарат берілді, ал бақылау тобына антибиотик цефазолин енгізілді. Препараттарды қолданғаннан кейін 5, 10, 10 тәулікке дейін және оған дейінгі клиникалық көрсеткіштерге зерттеулер жүргізілді.
Препараттарды тағайындағанға дейін тәжірибелік және бақылау топтарындағы клиникалық көрсеткіштер физиологиялық нормалардан едәуір асып түсті. Жануарларда тахикардия, жылдам тыныс алу мен жүрек соғысы байқалды. Емдеу басталғаннан бастап 5-ші және 10-шы күндері тәжірибе тобындағы қозылардың клиникалық көрсеткіштері бақылау тобындағы қозылармен салыстырғанда едәуір жақсырақ тұрақтана бастады. Мысалы, зерттеу мерзімінің 5-ші тәулігінде дене температурасы тәжірибелік топта 39,5±0,600С болса, ал бақылау тобында - 40,2±0,900С, 10-шы тәулікте, тиісінше, 38,6±0,7 және 39,0±0,900С құрады. Жүрек соғысы 5-ші және 10-шы тәуліктерде тәжірибе тобында минутына 109±6,5 және 98±5,2 болса, ал бақылауда тиісінше 113±5,6 және 103±4,8 соққы болды. Аурудың алғашқы 5 күнінде қозылардың тыныс алуы тез болды және тыныс алу жиілігі физиологиялық нормадан 2 есе көп болды. Емдеудің 5-ші және 10-шы тәуліктерінде тәжірибелік топтағы тыныс алу қозғалыстарының саны, сәйкесінше, 42±3,1 және 35±2,6, ал бақылау тобында минутына 46±3,5 және 38±3,8 рет болды. Зерттеу мерзімінің 15-ші күні тәжірибелік топтың барлық қозыларында өкпе мен трахеяда жөтел мен сырыл құбылыстары толығымен жойылды, клиникалық көрсеткіштер (температура, тамыр соғу, тыныс алу) физиологиялық қалпына келді, яғни қозылардың толық аурудан айығу үдерісі қалыптасты. Бақылау тобындағы қозылардың физиологиялық қалпына келуі клиникалық көрсеткіштердің толық емес немесе ұзаққа созылуына байланысты біршама уақытқа кешіктірілді.
Жүргізілген зерттеулердің негізінде дәрілік өсімдіктер жиынтығынан дайындалған экстрактілерді оңтайландырылған мөлшерлерде қолдану жіті  бронхитпен ауырған қозылардың клиникалық көрсеткіштеріне тиімді әсер ете отырып, жануарлардың аурудан айығуын  айтарлықтай жылдамдатады деп қорытындылауға болады.
Дәрілік препараттардың әр түрлі жануарлардың клиникалық көрсеткіштеріне фармакологиялық тұрғыдан тиімді әсер етуі туралы мәліметтер  ізденушілердің ғылыми еңбектерінде жан-жақты қамтылған және біздің зерттеу барысында алған деректеріміз осы мәліметтерге негізделген [204, 205].
Клиникалық сау және жіті бронхитпен ауыратын қозылардың телімсіз резистенттілігінің иммунологиялық көрсеткіштерін анықтау үшін қанның құрамындағы лейкоциттердің абсолютті саны, лимфоциттердің және олардың негізгі популяцияларының (Т-және В - лимфоциттер) салыстырмалы және абсолютті саны, нейтрофилдердің фагоцитарлық белсенділігі (НФБ), G және М тобындағы имуноглобулиндер, қан сарысуы құрамындағы лизоцимдік және бактерицидтік белсенділіктердің  деңгейлері анықталды. 
 	Алынған мәліметтер бойынша респираторлық патологияларға шалдыққан қозыларда иммундық жағдайының тежелуі белгілі болды, атап айтқанда клиникалық сау қозылармен салыстырғанда лейкоциттердің абсолютті құрамы 14,1%, лимфоциттер 19,2%, Т-лимфоциттердің салыстырмалы және абсолютті құрамы 47,6 және 33,3%, В-лимфоциттер 26,4 және 30,2%-ға, НФБ белсенділігі спонтанды және индукцияланған сынамалар бойынша сәйкесінше 23,2 және 50,9%-ға дейін тежелетіндігі анықталды. G және M класындағы иммуноглобулиндердің концентрациясы бақылау тобындағы қозылармен салыстырғанда сәйкесінше 30,1 және 25% төмендеу үрдісіне ие болды. Қан сарысуының құрамындағы лизоцимдік белсенділік 38,8% - ға, ал қан сарысуының бактерицидтік белсенділігі 36,9% - ға төмендейтіндігі байқалды.
	Алынған зерттеулердің нәтижелеріне сүйене отырып, қозылардың тыныс алу мүшелері аурулары кезінде аурудың пайда болуы мен дамуына иммундық тапшылығы бар деген қорытынды жасау негіз болды. Осыған байланысты тыныстану жүйесі ауруларымен күресу шараларын жетілдіруде ветеринариялық практикада тиімділігі жоғары және қолжетімді иммунокоррекциялау әдістерін әзірлеу және қолдану маңызды мәнге ие.
	Тыныс алу мүшелерінің ауруларын емдеу және алдын-алу үшін қазіргі уақытта тиімділігі жоғары дәрілік өсімдіктердің басым көпшілігі негізінен екі түрлі формада қолданылады: тұнба және қайнатпа. Бұл жағдайда олардың құрамында секрецияны күшейтетін, қақырықты сұйылтатын, бронхиолитикалық, қақырық түсіретін, антисептикалық және антипиретикалық әсері бар биологиялық белсенді заттар болуы қажет. Сондықтан оларды басқа да формаларда және әр түрлі препараттармен бірге қолдану мүмкіндігін әрі қарай зерттеу, сондай-ақ олардың жануарлар ағзасына әсер ету тиімділігі мен механизмін арттыру өзекті мәселе болып табылады.
	Осы тұрғыдан өсімдіктер жиынтығынан экстрактілер дайындау және бронхит ауруына шалдыққан қозылардың морфологиялық көрсеткіштерінің динамикасына әсерін зерттеу негізгі міндеттердің бірі болып табылды.
	Өсімдік шикізатынан экстрактілер алғаннан кейін фитопрепараттың бронхитке шалдыққан қозылар қанының морфологиялық көрсеткіштерінің динамикасына әсері зерттелінді. Тәжірибе қойылғанға дейін тәжірибе және бақылау топтарындағы қозылар қанында гематологиялық көрсеткіштер салыстырмалы түрде бірдей деңгейде болатындығы анықталды. Поликомпонентті фитопрепарат ішкізілген  тәжірибелік топтағы қозылардың қанында зерттеу мерзімдері ішінде эритроциттердің мөлшері зерттеу мерзімінің 5, 10, 15-ші тәуліктерінде фондық мәліметпен салыстырғанда 14,4; 22,1 және 20,1%-ға жоғарыласа, ал салыстырмалы бақылау тобында көрсеткіштердің айтарлықтай өзгерістерге ұшырамағандығы анықталды  (10,2±0,52 - 10,8±0,50 аралығында). Аталған мерзімдерде  эритроциттердің жоғарылауы бақылау тобымен салыстырғанда тиісінше 12,2; 17,6; 16,8%-ға жоғары болатындығы белгілі болды. Лейкоциттердің концентрациясы, керісінше, тәжірибе қояр алдында жіті бронхитпен ауырған қозылар қанында салыстырмалы екі топта да жоғары болғандығы анықталды. Фитопрепаратты ішкізгеннен кейінгі 5, 10, 15-ші тәуліктерінде лейкоциттердің концентрациясы фондық мәліметпен салыстырғанда тиісінше 8,9; 14,7; 20,5% - ға дейін төмендейтіндігі тіркелді, ал бақылау тобында лейкоциттердің деңгейі айтарлықтай төмендемейтіндігі белгілі болды (9,42±0,38-8,93±0,38 аралығында). Аталған мерзімдерде  лейкоциттердің төмендеуі бақылау тобымен салыстырғанда тиісінше 10,3; 18,8; 16,6%-ға төмен болатындығы анықталды.
	ЭШЖ тәжірибе тобындағы қозыларда едеуір жоғарылайтындығы анықталды. Зерттеу мерзімінің 5, 10, 15-ші тәуліктерінде фондық деңгеймен салыстырғанда тиісінше 26,8; 41,5; 51,1 мм/сағ болса, бақылау тобында жоғарылау деңгейі тек 11,9 мм/сағ болатындығы анықталды. Аталған мерзімдерде  ЭШЖ жоғарылауы бақылау тобымен салыстырғанда тиісінше 18,2; 23,4; 31,9%-ға жоғары болды.
Лейкограммаға сәйкес, зерттеу мерзімдері ішінде таяқшалы ядрошықты нейтрофилдер (ТЯН), эозинофилдердің және лимфоциттердің мөлшері төмендейтіндігі, ал сегментті ядрошықты және моноциттердің концентрациясы жоғарылайтындығы анықталды. Фитопрепаратты бергеннен кейін тәжірибе тобындағы қозыларда ТЯН тиісінше 16,4; 38,9; 56,8%-ға, эозинофилдер -16,2; 64,8; 92,8%-ға және лимфоциттердің мөлшері – 8,5; 13,0; 20,7%-ға дейін азайса, ал СЯН тиісінше 7,6; 9,6; 10,3%-ға, моноциттердің концентрациясы 22,4; 64,7; 66,4%-ға дейін жоғарылайтындығы анықталды.
Бақылау тобымен салыстырғанда ТЯН, эозинофилдер және лимфоциттердің мөлшері зерттеу мерзімінің 5, 10, 15-ші тәуліктерінде тиісінше 13,6; 29,4; 17,9%-ға, эозинофилдер – 15,9; 47,9; 61,5%-ға, лимфоциттер-6,0; 7,1; 11,2%-ға аз болса, СЯН 6,8; 7,4; 10,3; моноциттер 14,8 48,7 43,7%-ға көп болатындығы белгілі болды.
	Осы айтылған деректерді қорытындылай келе, дәрілік өсімдіктер жиынтығынан дайындалған экстрактілердің айтарлықтай иммундық қуаттандырғыш әсерге ие болатындығы дәлелденді. Фитопрепараттың әсерінен жіті бронхитпен ауырған қозылар қанының морфологиялық көрсеткіштерінің динамикасына оң өзгерістер туындататындығы анықталды. Зерттеу жүргізу мерзімі ішінде эритроциттердің, гемоглобиннің, ЭШЖ,  СЯН және моноциттердің деңгейі бақылау тобымен және фондық көрсеткішпен салыстырғанда едәуір жоғарыласа, ал, керісінше, лейкоциттердің, ТЯН, эозинофилдер, лимфоциттер төмендейтіндігі анықталды.
Біздің жүргізген ғылыми-зерттеу жұмыстарымыз бірқатар ғылыми деректермен расталынады. Кейбір зерттеушілердің материалдары бойынша дәрілік өсімдіктерден дайындалған препараттардың қанның гематологиялық көрсеткіштеріне қуаттандырып әсер ететіндігі анықталған  [206- 208].
	Жүргізілген зерттеулердің нәтижелері өсімдік экстрактісін бергенге дейін жіті бронхитпен ауырған қозыларда бастапқы кезде сынақ топтарында айтарлықтай айырмашылықтары болмағанын көрсетті. Алайда, зерттеу мерзімдерінде бақылау тобының қозыларында гуморалдық иммунитеттің көрсеткіштері тәжірибе тобынан айтарлықтай төмен болатындығы анықталды. 
	Фитопрепаратты қолдану қан сарысуы құрамындағы жалпы ақуыздың, лизоцимдік, бактерицидтік, комплементтік, β-лизиндік белсенділіктердің көрсеткіштерін айтарлықтай қуаттандырып әсер ететіндігі анықталды. Тәжірибелік топтағы қозыларға фитопрепаратты ішкізгеннен кейін 5 күннен соң фондық деректермен салыстырғанда жалпы ақуыздың деңгейі 18,6%, 10 күннен кейін 25,9%, 15 күннен кейін 30,9% - ға жоғарылады; ал бақылау тобындағы көрсеткіштермен салыстырғанда оның деңгейінің жоғарылауы жоғарыда көрсетілген мерзімдерде тиісінше 10,6; 12,7; 11,4% болды. Салыстырмалы  бақылау тобындағы қозылардың көрсеткіштері айтарлықтай өзгерістерге ұшырамады және 5,26±0,52-ден 6,12±0,61% - ға дейінгі аралықта болды.
	Қан сарысуының бактерицидтік белсенділігі бұзауларда ағза резистенттілігінің интегралдық көрсеткіші ретінде белгілі. Фондық көрсеткішпен салыстырғанда бұл көрсеткіштің жоғарылауы тәжірибе тобында 7-күні 14,7%; 10-күні 22,5%; 15-күні-15,4% -ды құрады. 	Бақылау тобына қатысты оның деңгейінің жоғарылау деңгейі зерттеу мерзім ішінде тиісінше 6,9; 9,7; 7,2% болды. Жоғарыда көрсетілген мерзімдерде бақылау тобындағы бұзауларда осы көрсеткіштің деңгейі аздап жоғарылайтындығы анықталды, дегенімен мәліметтер тәжірибелік топтан айтарлықтай төмен болды.
	Тәжірибелік топтағы қозыларға фитопрепаратты ішкізгеннен кейін 5 күннен соң фондық деректермен салыстырғанда лизоцимнің деңгейі 5 күннен кейін 47,3%, 10 күннен кейін 78,9%, 15-күні 94,7%-ға  жоғарылады; ал бақылау тобындағы көрсеткіштермен салыстырғанда оның деңгейінің жоғарылауы жоғарыда көрсетілген мерзімдерде тиісінше 33,3; 36,0; 32% болды. Бақылау тобындағы қозылардың көрсеткіштері айтарлықтай өзгерістерге ұшырамады және 1,8±0,09-ден 2,8±0,05% - ға дейінгі аралықта болатындығы анықталды.
 	Өсімдік эктрактісін қолданғаннан кейін қан сарысуының комплементтік белсенділігінің, әсіресе тәжірибелік топтағы бұзауларда айтарлықтай жоғарылауы байқалды. Фитопрепаратты пайдалану әсерінен оның деңгейі жоғарыда аталған күндері фондық көрсеткішпен салыстырғанда тиісінше 22,9; 31,1; 54,4%- ға ұлғаяды, ал бақылау тобымен салыстырғанда жоғарылау деңгейі: 15,6; 19,5; 21,7%-ды құрады.  Бақылау тобындағы  көрсеткіштер 10,2±0,85 - 12,9±0,98% аралығында өзгереді	.
 	Гуморалдық иммунитет қалыптастыруда β-лизинді белсенділік те маңызды рөл атқаратындығы белгілі. Тәжірибе қою барысында бұл көрсеткіштің де фитопрепараттың әсерінен айтарлықтай жоғарылайтындығы белгілі болды. Жоғарыда аталған зерттеу мерзімдері ішінде көрсеткіштің жоғарылауы тәжірибе тобындағы қозыларда емдеуге дейінгі мәліметпен салыстырғанда тиісінше 26,6; 54,5; 66,3%-ға артса, ал бақылау тобымен салыстырғанда 22,6; 34,5; 25,5%-ға жоғары болатындығы анықталды.
	   	Сонымен жүргізілген зерттеулер негізінде дәрілік өсімдіктер жиынтығынан дайындалған экстрактіні жіті бронхит ауруына шалдыққан қозылардың гуморальдық иммунитет көрсеткіштеріне қуаттандырып әсер ететіндігі анықталды. Зерттеу барысында алынған деректер тәжірибе тобындағы қозылардың  көрсеткіштері фондық деңгеймен және бақылау тобымен салыстырғанда айтарлықтай жоғары болатындығы дәлелденді.  Демек, бронхитке шалдыққан қозы ағзасы иммунитетінің гуморалдық көрсеткіштері деңгейінің артуы төлдің өміршеңділік қабілетінің артуына, сондай-ақ аурудан тезірек айығуына септігін тигізеді деп тұжырымдауға болады. 
		Осы тұрғыдан біздің жүргізген зерттеу жұмыстарымыз дәрілік заттардың гуморальдық иммунитет көрсеткіштеріне әсері бойынша  жүргізілген зертеушілердің деректерімен дәлелденеді [209, 210].
	Емдеуге дейінгі барлық иммуноглобулиндердің көрсеткіштері (фондық деректер) бақылау және тәжірибелік топ қозыларында шамамен бірдей деңгейде болды. Айтарлықтай өзгерістер поликомпонентті фитопрепаратты бергеннен кейінгі зерттеу мерзімдерінде анықталды. IgA концентрациясы кешенді тұнбаны ішкізгеннен кейінгі 5, 10, 15-ші тәуліктерде фондық дерекпен салыстырғанда тиісінше 9,7; 17,7; 14,5%-ға,  IgM -16,5; 21,9; 18,7%-ға дейін жоғарыласа, ал қорғаныс функциясын атқаратын IgG деңгейі 12,3; 26,6; 25,3%-ға дейін артатындығы анықталды. Бақылау тобындағы қозылардың көрсеткіштерімен салыстырғанда да иммуноглобулиндердің деңгейі тәжірибе тобында айтарлықтай жоғары болатындығы белгілі болды. IgA концентрациясы жоғарыда аталған мерзімдерде салыстырмалы түрде тиісінше 7,9; 12,3; 9,2%-ға,  IgM -16,4; 19,4; 17,4%-ға; IgG - 10,5; 21,7; 21,6%-ға дейін жоғарылайтындығы анықталды. Барлық  иммуноглобулиндердің жиынтығы да тәжірибе тобында тиісінше 10,9; 20,9; 20,4%-ға дейін бақылау тобынан жоғары болды.
 Иммуноглобулиндердің сандық көрсеткіштері поликомпонентті  экстракті  ішкізілген бронхитке шалдыққан қозыларда кешенді тұнба берілген қозылармен салыстырғанда айтарлықтай жоғары болатындығы анықталды. Жоғарыда көрсетілген зерттеу мерзімдерінде IgA мөлшері кешенді фитоэкстракті ішкізгеннен кейінгі 5, 10, 15-ші тәуліктерде фондық дерекпен салыстырғанда тиісінше 16,1; 25,8; 20,9%-ға,  IgM -23,1; 26,4; 24,2%-ға IgG - 13,1; 28,1; 26,1%-ға дейін жоғарылайтындығы анықталды. Бақылау тобындағы қозылардың көрсеткіштерімен салыстырғанда да иммуноглобулиндердің концентрациясы тәжірибе тобында айтарлықтай жоғары болды: IgA  жоғарыда аталған мерзімдерде салыстырмалы түрде тиісінше 14,3; 18,2; 15,4%-ға,  IgM -21,7; 19,8; 18,9%-ға; IgG - 11,1; 22,3; 21,4%-ға дейін жоғарылайтындығы анықталды. Иммуноглобулиндердің жиынтық көрсеткіші де тәжірибе тобында бақылау тобынан салыстырғанда тиісінше 14,3; 27,8; 25,5%-ға дейін жоғары болатындығы тәжірибе қою негізінде анықталды.
Алынған зерттеу нәтижелері биопрепараттар мен фитопрепараттардың қуаттандырғыш дозасының әсерінен иммуноглобулиндердің деңгейінің жоғарылайтындығы туралы деректермен расталынады [211-213].
	Кешенді өсімдік тұнбасының әсерінен жіті бронхитке шалдыққан қозылардың жалпы ақуызының концентрациясы тәжірибе жүргізудің 5, 10, 15-ші тәуліктерінде  фондық көрсеткішпен салыстырғанда тиісінше 9,7; 19,7; 18,4%-ға жоғарыласа, ал салыстырмалы бақылау тобында тек 3,0- 7,4%-ға дейін ған артатындығы анықталды. Жалпы ақуыздың деңгейі бақылау тобындағы  көрсеткіштермен салыстырғанда да сенімді түрде жоғарылайтындығы белгілі болды. Жоғарыда көрсетілген мерзімдерде жалпы ақуыздың концентрациясы тәжірибе тобында тиісінше 5,2; 15,1; 10,3%-ға дейін жоғарылайтындығы нақты деректер негізінде анықталды. Кешенді тұнбаның әсерінен айтарлықтай өзгерістер ақуыз фракцияларынан да оң көрініс тапты. Пластикалық функциясын атқаратын ақуыздардың альбуминдер концентрациясы тәжірибе тобында жоғарыда көрсетілген мерзімдерде фондық дерекпен салыстырғанда тиісінше 13,6; 34,8; 20,0%-ға, ал бақылау тобымен салыстырғанда 7,2; 21,5; 7,2%-ға дейін жоғарылады. Бақылау тобында альбуминдердің жоғарылауы 6,4-12,4%-ға дейінгі аралықты ғана қамтыды.
Глобулиндердің де концентрациясы тәжірибе тобындағы қозыларда айтарлықтай көтерілетіндігі анықталды. Зерттеу мерзімдерінде олардың мөлшері тәжірибе тобында фондық мәліметпен салыстырғанда тиісінше  11,9; 18,1; 20,5%-ға, ал бақылау тобына қатысты  10,8; 12,3; 15,7%-ға дейін жоғарылайтындығы анықталды. Бақылау тобында жоғарылау көрсеткіші 4,5-5,5%-ды ғана аралықты құрады. Ағзада қорғаныс қызметін атқаратын γ-глобулиндер фракциясының жоғарылауы тәжірибе тобындағы қозыларда бақылау тобымен салыстырғанда 17,8-28,9%-ға дейін жоғары болды.
Жалпы ақуыздың және оның фракцияларының құрамына өсімдіктерден дайындалған экстракті салыстырмалы түрде белсенді әсер ететіндігі белгілі болды.  Кешенді экстракті берілген  қозыларда жалпы ақуыздың деңгейі емдеуге дейінгі көрсеткіштермен салыстырғанда тиісінше 12,7; 25,6; 23,7%-ға жоғарыласа, ал бақылау тобындағы қозылардан тиісінше 9,2; 16,5; 14,9%-ға жоғары болатындығы нақты алынған деректер негізінде белгілі болды.
Айтарлықтай оң өзгерістер  ақуыз фракцияларының динамикасынан да айқын байқалды және салыстырмалы түрде кешенді тұнба қолданылған қозылардын жоғары болды. Альбуминдердің концентрациясы кешенді экстракт берілген тәжірибе тобындағы қозыларда зерттеу мерзімдері ішінде   тиісінше 13,6; 34,8; 20,0%, ал  бақылау тобымен салыстырғанда - 7,3% дан 21,5%-ға жоғары болатындығы анықталды. Көрсеткіштер бақылау тобында тәжірибе тобымен салыстырғанда  айтарлықтай төмен  болды.
Зерттеу барысында алынған деректер  поликомпонентті экстрактінің әсерінен глобулиндер фракциясының концентрациясын едәуір жоғарылайтындығы анықталды. Олардың максималды жоғарылауы зерттеудің 10-шы тәулігінде 18,1%-ды құрады, оның ішінде  γ-глобулиндердің деңгейі 18,1%-ға дейін көтерілетіндігі анықталды, ал бақылау тобындағы қозыларда олардың жоғарылау деңгейі салыстырмалы төмен болатындығы  анықталды.
	Осылайша, жүргізілген зерттеулер негізінде кешенді өсімдік препараттарын қолдану жіті бронхитпен ауыратын қозылардың қан сарысуының құрамындағы иммуноглобулиндердің, жалпы ақуыздың және оның фракцияларын айқын қуаттандырып әсер етеді деп айтуға болады. Респираторлық аурулармен ауыратын қозылардың қан сарысуындағы иммуноглобулиндердің, ақуыздардың сандық құрамын анықтау оларлардың ағзасының табиғи төзімділігінің жағдайын анықтауға мүмкіндік береді.
	Қан сарысуының құрамындағы жалпы ақуыз және оның фракцияларының жоғарылауы туралы деректер бірқатар зерттеушілердің мәліметтерінде аталып өтті [214, 215] және алған деректеріміз осы материалдармен расталады.
	Жүргізілген зерттеу нәтижелері негізінде фитопрепараттардың әсерінен қан сарысуы құрамындағы жалпы ақуыз және оның фракциялары, IgG, IgM, IgА класына жататын иммуноглобулиндердің концентрациялары бақылау тобындағы көрсеткіштермен салыстырғанда айтарлықтай жоғарылайтындығы анықталды. Салыстырмалы түрде өсімдік тұнбаларына қарағанда экстрактілер айтарлықтай белсенді әсер ететіндігі айқындалды. Бақылау тобымен салыстырғанда максималды көрсеткіштер зерттеу мерзімінің 10-шы күндерінде тіркелді.  Фитоэкстрактінің әсерінен тәжірибе тобында жалпы ақуыздың концентрациясы 16,5, альбуминдер -21,5, глобулиндер – 18,1% жоғары болса, ал IgA 18,2%,  IgM -21,7%; IgG - 22,3%-ға дейін жоғарылайтындығы анықталды.
        	Зерттеу нәтижелері бойынша тәжірибе тобындағы қозылардың иммунологиялық көрсеткіштер бастапқы деректермен салыстырғанда едәуір жоғары екендігі анықталды. Мысалы, зерттеу жүргізудің 5- және 10-шы күндерінде лейкоциттердің концентрациясы бастапқы көрсеткішке қатысты тиісінше 17,9 және 31,3%-ға артады. Осыған ұқсас өсу тенденциясы лимфоциттерге қатысты да байқалды, мұнда олардың жоғарылауы тиісінше  20,1 және 28,4%-ды құрады. Ең жоғары көрсеткіштер Т-лимфоциттер (38,7 және 54,5%) және В-лимфоциттер (21,8 және 34,4%) тарапынан тіркелді.
НФБ қатысты да жоғары көрсеткіштер байқалды. Бастапқы деректермен салыстырғанда спонтандық сынама бойынша НФБ деңгейі тиісінше 25,2 және 37,3%- ға, ал индукцияланған сынамада 31,3 және 58,2% - ға артты. Зерттеу нәтижелері поликомпонентті экстрактіні қолдану қозылардың қан сарысуының құрамындағы иммуноглобулиндердің белсенділігін арттыратындығын көрсетті. Мәселен, жоғарыда көрсетілген зерттеу мерзімдерінде бастапқы деректерге қатысты IgG концентрациясы, тиісінше, 36,6 және 51,3% – ға, ал IgM - тиісінше 37,5 және 50,0% - ға артты.
Өсімдік экстрактісінің әсерінен иммунитетті қорғаудың гуморальдық факторлары да айтарлықтай белсендіріледі. Мысалы, қан сарысуы құрамындағы ЛБ-тің деңгейі бастапқы көрсеткішпен салыстырғанда тиісінше 45,4 және 57,2% - ға, ал ББ-тің концентрациясы тиісінше 29,1 және 39,9%-ға артады. Бақылау тобының деректерімен салыстырмалы аспектіде зерттелінген иммунологиялық көрсеткіштер де жоғарылау үрдісіне ие болды. Тәжірибе тобындағы қозыларда лейкоциттер саны бақылау тобының көрсеткіштерімен салыстырғанда зерттеудің 7, 14-ші күндеріне сәйкесінше 16,7 және 23,9%-ға; Т – лимфоциттердің концентрациясы-19,7 және 37,2% – ға; В-лимфоциттер-19,7 және 26,6%-ға артты.
Поликомпонентті фитопрепараттың әсерінен НФБ-нің жоғарылауы байқалды, мұнда олардың жоғарылауы тәжірибе тобында спонтандық сынамада сәйкесінше 22,1 және 31,2%, ал индукцияланған сынамада - 27,2 және 36,0%-ды құрады. Қозылардың тәжірибелік тобында Ig-дің сандық құрамы жағынан айтарлықтай жоғарылауы үрдісі байқалды. Мысалы, қозылардың тәжірибелік тобында IgG концентрациясының артуы бақылау тобындағы көрсеткіштермен салыстырғанда орта есеппен 37,6%, ал IgM 35,4%-ды көрсетті.
 Қозылардың тәжірибелік тобындағы телімсіз резистенттіліктің гуморальдық көрсеткіштері бақылау тобының деректерінен едәуір асып түседі. Егер тәжірибелік топтағы қан сарысуының құрамындағы ЛБ деңгейінің жоғарылау дәрежесі 2,21±0,4 және 2,39±0,42 дейін болса, ал бақылау тобында көрсеткіштер тек 1,62±0,4 және 1,83± 0,41% аралығында ғана болды.
 Зерттеу нәтижелері бронхитпен ауырған қозыларда иммундық жүйенің теңгерімсіздігімен бірге жүретін иммундық тапшылық жағдайы бар екендігін көрсетеді. Зерттеу барысында қозылар ағзасының иммунологиялық көрсеткіштерін түзету мақсатында фитопрепараттарды қолданудан оң нәтижелер алынды, бұл иммунитетті қорғаудың телімсіз резистенттілігі факторларының деңгейінің едәуір артуымен дәлелденді.
	Фитопрепараттардың әсерінен ағзаның гуморальдық және торшалық резистенттілік көрсеткіштерінің жоғарылауы туралы деректер бірқатар зерттеушілердің мәліметтерімен расталынады [216- 220].
Ауыл шаруашылығы жануарлары төлдерінің тыныс алу жүйесі аурулары кең таралуымен, жоғары аурушаңдық көрсеткішімен, өлім-жітіммен және айтарлықтай экономикалық залалмен сипатталады. Тыныс алу мүшелерінің ауруларынан болатын экономикалық залал жануарлардың өлімі, мәжбүрлі сою, ветеринариялық іс-шараларды жүргізуге жұмсалатын шығындар және ауруға шалдыққан жануардың өнімділігінің күрт төмендеуі есебінен қалыптасады. Таралу кеңдігі, өлім-жітім, мәжбүрлі сою, тірідей салмағының өспеуі бойынша респираторлық аурулар басқа аурулармен салыстырғанда басым болады. Бұл ауруларға жас жануарлардың 80-100%-ы бейім болады, ал леталдық көрсеткіші 55%-ға дейін немесе одан да көп болуы мүмкін, ал бұл өз кезегінде саланың экономикалық тиімділігінің 20-30% - ға дейін төмендеуіне әкелуі мүмкін.
Респираторлық ауруларды емдеу үшін көптеген антибактериалды дәрі-дәрмектер кеңінен қолданылады. Олардың басты кемшілігі - ол препараттарды ұзақ уақыт қолдану микроорганизмдердің көптеген төзімді штамдарының пайда болуына әкеледі, сонымен қатар негізсіз қолдану ағзаның иммундық жағдайын төмендетеді, дисбиоздың пайда болуына және микроорганизмдердегі төзімділіктің жоғарылауы мен емдік тиімділігінің төмендеуіне ықпал етеді.
Өсімдік тектес препараттарды қолданудың жағымсыз реакциялары басқа дәрілік заттарды қолданумен салыстырғанда 5 есе аз кездеседі, сонымен қатар олардың уыттылығы салыстырмалы түрде төмен болады. Осы қасиеттердің нәтижесінде емдік өсімдік шикізаттарынан дайындалған дәрі-дәрмектер салыстырмалы түрде қауіпсіз болып келеді. Сонымен қатар олар жоғары фармакотерапевтік тиімділік танытады, өйткені олар жоғары биологиялық белсенділікке ие. Синтетикалық дәрі-дәрмектерден айырмашылығы өсімдік заттарының адам мен жануарлар ағзасына жақындығына байланысты биожетімділігі жоғары. Әр түрлі өсімдіктердің препараттары бір-бірімен жақсы үйлеседі, көбінесе бір-бірінің әсерін күшейтеді (синергизм құбылысы). Сондықтан да олардың поликомпонентті препараттары анағұрлым айқын оң клиникалық-терапевтік әсерге ие болады, сонымен қатар максималды фармакотерапевтік әсерге қол жеткізуге мүмкіндік береді.
Заманауи аналитикалық технологиялардың дамуы олардың жасушалық деңгейде әсер ету механизмдерін түсінуге негіз болатын фитопрепараттардың химиялық компоненттері туралы мәліметтер алуға мүмкіндік береді. Өсімдік тектес дәрі-дәрмектердің негізгі компоненттері алкалоидтар, гликозидтер, антрахинондар, каротиноидтар, флавоноидтар, гликозидтер, эфир майлары, фитонцидтер, микро-, макроэлементтер, әртүрлі дәрумендер ж. б.
	Ғылыми тәжірибелер тыныс алу жүйесі аурулары бойынша стационарлық қолайсыз шаруа қожалықтары жағдайында жүргізілді, онда сырқаттанушылық деңгейі 80%, леталді жағдай 17-20% құрайды.
Өсімдік шикізатынан дайындалған тұнбалардың  және экстрактілердің салыстырмалы профилактикалық тиімділігін анықтау мақсатында ғылыми-өндірістік тәжірибелер жүргізділді. Фитопрепараттардың профилактикалық тиімділігін анықтау үшін алынған зерттеулер нәтижелері дәрілік препараттардың жоғары профилактикалық әсерге ие болатындығы анықталды.
Дайындалған фитопрепараттардың профилактикалық тиімділігін зерттеу мақсатында клиникалық сау тәжірибелік қозылардың 5 тобы және 1 бақылау тобы құрылды. Тәжірибелік топтардың жануарларына азықтандырудан 20-30 минут бұрын 10 күн ішінде күніне 2 рет 5,0 мл/кг  мөлшерінде дәрілік өсімдіктерден дайындалған тұнбалар мен қайнатпалар ішкізілді. Бақылау тобының қозыларына шаруашылықта қолданылатын препараттар берілі.
Зерттеу нәтижелері жыланқияқ гүлдерінің тұнбасын (1-ші тәжірибелік топ) және жалбызтікен (алтей) тамырының қайнатпасын (2-ші тәжірибелік топ) қолданудың профилактикалық тиімділігі 90% құрағанын, ал шайқұрай жапырағы тұнбасы мен андыз тамырының қайнатпасы қолданылған 3- және 4-ші тәжірибелік топтарда тиімділік 93,3% болатындығы анықталды. Ең жоғары профилактикалық тиімділік поликомпонентті (кешенді) фитопрепаратты (5-ші тәжірибелік топ) қолданудан тіркелді, онда қозылардың сақталуы көрсеткіші 100%, ал тиімділігі 96,7% құрайтындығы анықталынды.
Тәжірибелік кезең ішінде тәжірибелік топтарда барлығы 120 клиникалық сау қозыдан 11 бас (7,33%) респираторлық аурулармен ауырды, сақтандыру көрсеткіші 96,7%; ауыруға шалдыққандардың ішінен 4 қозы (2,67%) өлімге ұшырады, ал 5-ші тәжірибелік топта өлімге душар  болған қозылар тіркелмеді. 30 қозыдан тұратын бақылау тобында 6 бас (20%) ауырып, оның ішінен 4 бас қозы өлімге душар болды (13,3%), 86,7% сақталып, профилактикалық іс-шаралардың тиімділігі 80%-ды құрады. 
Сондай-ақ дәрілік өсімдіктерден алынған экстрактілердің профилактикалық тиімділігін анықтау мақсатында жүргізілген тәжірибе қою схемасы тұнба мен қайнатпаны қолданумен ұқсас болды. Тәжірибелік топтардың 1 айдан 3 айға дейінгі клиникалық сау қозыларына азықтандырудан 20-30 минут бұрын дәрілік өсімдіктерден дайындалған спиртті экстрактілері берілді. Қолданар алдында экстрактілер 1:10 қатынасында 10% ерітінді алғанға дейін 370С дейін салқындатылған қайнатылған сумен сұйылтылды.
Келтірілген мәліметтерден дәрілік өсімдіктерден алынған экстрактілерді қолданудың профилактикалық тиімділігі тұнба мен қайнатпаны қолданумен салыстырғанда көрсеткіштер едәуір жоғары болатындығын байқауға болады. Дәрілік өсімдіктерден алынған экстрактілерді жеке-жеке қолданудың профилактикалық тиімділігі 93,3% құрады. Абсолюттік профилактикалық тиімділік поликомпонентті фитопрепаратты қолданудан жоғары болатындығы анықталды, қозылардың сақталу көрсеткіші мен тиімділігі 100%-ды құрады.
Зерттеу жүргізу мерзімі ішінде барлығы 120 клиникалық сау қозыдан 1-4 тәжірибелік топтардан 6 бас қозы (5%) ауырса, оның ішінде 4 ауырған қозы (3,33%) өлімге ұшырап, сақталу көрсеткіші 96,7%-ды көрсеттті. Қозылардың 100% абсолютті профилактикалық тиімділігі мен сақталуы поликомпонентті  фитопрепаратты (5-ші тәжірибелік топ) қолдану нәтижесінде тіркелді. Бақылау тобындағы 30 қозының ішінен ауруға шалдыққандардың саны 7 басты құрады (23,3%), оның ішінде 5 қозы (16,67%) көрсетілген емдеу шараларына қарамастан өлімге ұшырады. Мұнда қозылардың сақталу көрсеткіші 83,3% болса, ал профилактикалық тиімділігі тек 76,7%-ды ғана құрады.
Алынған деректер негізінде айта кету керек, өсімдіктерден дайындалған барлық дерлік дәрілік препараттар тәжірибелік топтардың қозыларына профилактикалық тұрғыдан тиімді әсер ете отырып, сондай-ақ ауырған жағдайда олардың жеңіл түрінде өтуін қамтамасыз ете алды.
	Жүргізілген зерттеулердің келесі кезеңі жергілікті өсімдік шикізаттарынан дайындалған дәрілік фитопрепараттардың емдік тиімділігін анықтау болып табылды. Дайындаған фитопрепараттардың емдік тиімділігін анықтау мақсатында бронхиттің клиникалық белгілері бар 10-30 күндік ауырған қозыларға қарсы ғылыми-өндірістік тәжірибелер жүргізілді. Тәжірибені оңтайландыру мақсатында ауырған қозылардың 4 тобы құрылды: 3 топ тәжірибелік және 1 топ бақылау топтары болып. 
Бронхитпен ауыратын қозыларға қарсы емдік тиімділігін анықтау үшін тәжірибелік топтардағы қозыларға азықтандырудан 20-30 минут бұрын дәрілік өсімдіктерден дайындалған экстрактілері 2,5 мл/кг, ал тұнбалар мен қайнатпалар  5 мл/кг мөлшерінде 10 күн ішінде күніне 3 рет берілді. Қолданар алдында олар 1:10 қатынасында 10% ерітінді алғанға дейін 370С дейін салқындатылған қайнатылған сумен сұйылтылды. Бақылау тобының қозылары дәстүрлі әдістермен емделді.
Тәжірибе кезеңінде жануарлардың денсаулығының жай-күйі, олардың азықтық заттарға тәбеті үнемі бақыланып отырды. Зерттеудің жалпы әдістерін қолдана отырып (пальпация, перкуссия, аускультация, термометрия, тыныс алу, тамыр соғысы, шырышты қабықтардың, лимфа және ас қорыту жүйелерінің) қозылардың жалпы жағдайы зерттелініп отырды. Сонымен қатар терінің, ауыз қуысының, жұтқыншақтың, өңештің күйіне назар аударылды. Клиникалық бақылау кезінде (тыныс алу, мұрыннан шырыш ағып кету, температура), клиникалық қалпына келтіру уақыты, өлген, мәжбүрлі түрде сойылған, салмақ қосу тәрізді көрсеткіштер ескерілді.
Зерттеу жүргізу нәтижесінде алынған мәліметтерден фитопрепараттардың әсерінен бронхитпен ауырған қозыларды емдеуде тиімділігі айтарлықтай жоғары болатындығын байқауға болады. Жыланқияқ өсімдігі гүлдерінен дайындалған тұнбаның әсерінен емдік тиімділік (1-ші тәжірибелік топ) 90%-ды құрады, өлімге ұшырағандар саны - 10%, аурудың қайталануы 1-ші қозыда тіркелді (3,33%), ал бақылау тобына қатысты тірідей салмақтың орташа тәуліктік өсуі 11,3%, ал 3 ай мерзімі ішінде абсолютті салмақ қосуы-12,1% болатындығы анықталды, яғни бақылау тобымен салыстырғанда көрсеткіштер тиісінше 21 гр және 1,93 кг жоғары болатындығы тіркелді.
Андыз тамырынан дайындалған қайнатпаның емдік тиімділігі (2-ші тәжірибелі топ) бақылау тобына қарағанда салыстырмалы түрде жоғары болды (93,3%), 2 қозыда аурудың қайталануы (рецидив) тіркелді (6,67%), тірідей салмақтың орташа тәуліктік өсуі 206,5±15,3 гр, ал 3 айдағы тірідей салмақтың абсолютті өсуі -19,0±0,85 кг, яғни бақылау тобына қатысты көрсеткіштер тиісінше 20,5 г  және 1,89 кг жоғары болды.
Ең жоғары көрсеткіштер поликомпонентті (кешенді) фитопрепаратты (3-ші тәжірибелі топ) қолдану барысында алынды. Поликомпонентті  фитопрепаратты қолданудың терапевтік тиімділігі 96,7%-ды құрады, бұл қозылардың бақылау тобының көрсеткішінен 20%-ға артық. Бақылау тобымен салыстырғанда тірідей салмақтың орташа тәуліктік өсуі 25 граммға (13,4%), ал абсолютті салмақ қосуы 2,30 кг–ға (13,4%) көп болды. Фитопрепараттарды қолданудан болатын аурудың ұзақтығы жануарлардың бақылау тобымен салыстырғанда орташа есеппен 3-4 күнге қысқаратындығы анықталды.
Жүргізілген ғылыми-өндірістік тәжірибелердің нәтижелері дәрілік өсімдіктерден алынған экстрактілердің тұнбалар мен қайнатпаларға қарағанда жекелей де, кешенді фитопрепарат түрінде де жоғары емдік тиімділік көрсететіндігі анықталды. 
Алынған зерттеулерден шайқурай экстрактісінің (1-ші тәжірибелік топ) әсерінен терапевтік тиімділік 93,3%, өлімге душар болғандар саны 6,67%, аурудың қайталануы 1-ші қозыда (3,33%) тіркелгендігі анықталды. Тірідей салмақтың орташа тәуліктік өсуі 209,0±14,5 гр құрады, ал 3 айдағы тірідей салмақтың абсолютті өсуі-19,04±0,79кг, яғни бақылау тобына қатысты көрсеткіштер сәйкесінше 21г және 1,93 кг болды. Осыған ұқсас нәтижелер андыз тамырсабағынан дайындалған қайнатпаны қолданудан да алынды, мұнда да емдеу тиімділігі біршама жоғары болды және 93,3% құрады.
Абсолютті 100%-ды терапевтік тиімділік (3-ші тәжірибелік топ) 4 түрлі дәрілік өсімдіктер жиынтығынан жасалған поликомпонентті (кешенді) фитопрепарат экстрактісін қолдану кезінде анықталды. Бұл топта аурудың қайталануы мен өлген жануарлар тіркелмеді. Бақылау тобына қарағанда аурудың ұзақтығы орта есеппен 3-5 күнге қысқарды. Тірідей салмақтың орташа тәуліктік өсімі 15,2%-ға, ал 3 айдағы тірідей салмақтың абсолютті өсімі бақылау тобымен салыстырғанда 15,9%-ға жоғары болатындығы анықталды.
Ғылыми-өндірістік жүргізілген зерттеулер нәтижесінде өсімдік шикізатынан жасалған препараттарды қолдану тыныс алу патологиясы бар қозылардың аурушаңдық қаупінің едәуір төмендеуін, сонымен қатар 100% сақталуымен және бақылау тобымен салыстырғанда жануарлардың тірідей салмағының айтарлықтай жоғарылауын қамтамасыз ететіндігі анықталды.  
Осыған байланысты тиімді профилактикалық және емдік зат ретінде дәрілік өсімдіктердің 4 түрінен тұратын поликомпонентті (кешенді) фитопрепаратты қолдану ұсынылды. Поликомпонентті фитопрепаратты қолданудың профилактикалық тиімділігі тәжірибе тоында 96,7% болса, ал  салыстырмалы бақылау тобында 80% болатындығы анықталды. Егер су экстракциясымен дайындалған  өсімдік препараттарын (тұнба, қайнатпа) қолданудың емдік тиімділігі 96,7% болса, ал спиртті экстрактілердікі 100% болатындығы анықталды. Тәжірибелік топтағы қозылардың орташа тәуліктік және абсолютті тірідей салмақ қосу көрсеткіші бақылау тобындағы жануарларға қарағанда орта есеппен 15-16%-ға жоғары болатындығы белгілі болды. Демек, фитопрепаратты кешенді түрде қолдану қозылардың иммундық мәртебесін арттыруға ықпал етеді, бұл ауылшаруашылық жануарлары төлдерінің жаппай респираторлық аурулары кезінде профилактикалық және емдік тиімділігінің жоғары болуын қамтамасыз етеді. 
Жүргізілген зерттеу нәтижелері қозылардың тыныс алу мүшелері аурулары кезінде дәстүрлі емдеу-алдын алу шараларының тиімділігін арттыратын зат ретінде пайдалану үшін дәрілік өсімдіктерден алынған жаңа дәрілік препараттарды ұсынуға негіз бола алады.
Алынған мәліметтер әр түрлі өсімдік тектес препараттардың жануарлардың тыныстану жүйесі ауруларына қарсы емдік-профилактикалық тиімділігі туралы зерттеу жұмыстары туралы деректерімен расталынды. Yousif A. et all. [221], Сисягина Е.П. [222],  Бирюков И.В. [223],   Яруллина Э.С. [224], Туржигитова  Ш.Б.,  Заманбеков  Н.А. т.б. [225],  Сатан М.Е., Туржигитова Ш.Б., Заманбеков Н.А. [226],   Гугушвили В.М. [227]   өздерінің жүргізген ғылыми жұмыстары нәтижесінде өсімдіктерден алынған препараттардың ауыл шаруашылығы жануарларының тыныстану жүйесі ауруларына қарсы жоғары фармакотерапевтік тиімділік көрсететіндігін дәлелдеді.

















ҚОРЫТЫНДЫ

	1. Арнайы технологиялар бойынша жергілікті дәрілік өсімдіктер шикізатынан поликомпонентті фитопрепараттар әзірленді және олардың фармако-токсикологиялық, микробиологиялық қасиеттері мен оңтайландырылған дозалары анықталды; фитопрепараттар уыттылық дәрежесі бойынша қауіптіліктің IV класына жатады (қауіптілігі төмен заттар); зертханалық жануарларға фитопрепараттарды максималды дозада енгізу жіті, куммулятивті, созылмалы интоксикацияны тудырмайтындығы; ұзақ уақыт қолдану ішкі мүшелер мен ұлпаларға, қанның морфологиялық және биохимиялық құрамына теріс әсер етпейтіндігі және жергілікті тітіркендіргіш, аллергиялық әсерлері болмайтындығы; St. aureus (1/80) және E. coli (1/40) патогенді бактерияларға қарсы айқын антимикробты әсер ететіндігі дәлелденді; поликомпонентті экстракті үшін оңтайландырылған доза 2,5 мл/кг, кешенді микстура үшін - 5,0 мл/кг болатындығы анықталды.
2. Жүргізілген зерттеулердің нәтижесінде бронхитке шалдыққан қозыларда иммундық тапшылығы жағдайы тіркелді: Т-, В-лимфоциттер 30,2-33,3%; НФБ- 23,2-50,9%; IgG-30,1%, ЛБ–38,8; ББ–36,9%-ға дейін тежелетіндігі анықталды; поликомпонентті препараттар оңтайлы дозаларда бронхитпен ауырған қозылардың клиникалық көрсеткіштерін (температура, тамыр соғуы, тыныс алуы) бақылау тобымен салыстырғанда 5-6 тәулікке дейін ерте физиологиялық деңгейге қалыптастыратындығы белгілі болды; олар салыстырмалы түрде гуморальдық иммунитет көрсеткіштеріне қуаттандырып әсер етеді: лизоцимдік, бактерицидтік, комплементтік, β-лизиндік белсенділіктердің деңгейлері бақылау тобымен салыстырғанда орташа есеппен 22,5-36,0%; иммуноглобулиндер–25,5-27,8%; жалпы ақуыз–14,9-16,5%; альбуминдер-21,5%; γ-глобулиндер–28,9%; эритроциттер-17,6%; лейкоциттер-18,8%; ЭШЖ-23,4%; СЯН–10,3%; моноциттер-43,7%-ға дейін жоғарылайтындығы нақты деректер негізінде анықталды.
3.Зерттеулер жүргізу бойынша алынған деректер негізінде поликомпонентті фитопрепараттардың бронхитпен ауырған қозылар ағзасы телімсіз резистенттілігінің торшалық иммунитет көрсеткіштеріне қуаттандырып әсер етеді: бақылау тобымен салыстырғанда Т- және В-лимфоциттер, тиісінше, 37,2; 26,6%; НФБ спонтандық тест бойынша-31,2%, индукцияланған сынақта-36,0%; лейкоциттер-23,9%-ға артса, ал фондық деңгеймен салыстырғанда көрсеткіштер едәуір жоғарылайтындығы белгілі болды: Т- және В-лимфоциттер, тиісінше, 54,5; 34,4%; НФБ спонтандық тест бойынша-37,3%, индукцияланған тесте-58,2%; лейкоциттер -31,3%-ға дейінгі концентрацияларда жоғарылайтындығы анықталды. 

4. Поликомпонентті фитопрепараттар қозылардың респираторлық ауруларына қарсы емдік және профилактикалық тұрғыдан тиімді әсер ететіндігі дәлелденді: кешенді микстураны қолданудан аурудан сақтандыру көрсеткіші 96,7%, поликомпонентті экстрактіден - 100% болатындығы, ал бақылау тобында көрсеткіш тек 80,0% болды; қайнатпалар мен тұнбаларды қолданудан емдік тиімділік 96,7%, ал салыстырмалы бақылау тобында 76,7% ғана болды, аурудың ұзақтығын 3-4 тәулікке қысқартады; орташа тәуліктік және абсолюттік салмақ қосу көрсеткіштері салыстырмалы түрде, тиісінше 25 гр және 2,3 кг артық болды; поликомпонентті экстракті айқын емдік әсерге ие болатындығы анықталды: емдік тиімділігі 100%, бақылау тобында 80%; емдеу мерзімін 3-5 тәулікке дейін қысқартады; орташа тәуліктік және абсолюттік салмақ қосу көрсеткіштері бақылау тобымен салыстырғанда, тиісінше, 28,5 гр және 2,73 кг көп болды; поликомпонентті фитопрепараттарды қолдану экономикалық тұрғыдан тиімді болатындығы есептелінді.


























	1. Ауылшаруашылығы төлдерінің респираторлық ауруларын емдеу және алдын алу мақсатында жергілікті дәрілік өсімдіктер шикізаты өнімдерінен әзірленген поликомпонентті фитопрепараттарды (экстрактілер, тұнбалар, қайнатпалар) оңтайландырылған дозаларда қолданылу ұсынылады (Қозылардағы бронхитті емдеуге арналған өсімдік сығындысы. Пайдалы моделге алынған патент №978; 06.14.2024 ж.).

	2. Диссертациялық жұмыс бойынша алынған ғылыми-зерттеу материалдарын ветеринария білім беру бағдарламасы бойынша оқитын студенттер, магистранттар және докторанттар үшін фармакология,  токсикология, клиникалық балау және жұқпалы емес ішкі аурулар, ветеринариялық фармацияны ұйымдастыру,  клиникалық гематология, ветеринариялық фармацияның өзекті мәселелері пәндері бойынша оқу үдерісіне енгізуге және ветеринария саласындағы мамандардың біліктілігін жетілдіру курстарында жан-жақты пайдалануларына болады.

	3. Ғылыми-зерттеу жұмыстарының нәтижелерін отандық фармацевтика саласында еңбек ететін зерттеушілер мен өндірушілер үшін жергілікті дәрілік өсімдіктер шикізат өнімдерінен төлдердің респираторлық ауруларын емдеу мақсатында экологиялық таза, биологиялық қауіпсіз және экономикалық тұрғыдан арзан.

Диссертациялық жұмыс материалдары бойынша алынған сертификаттар мен дипломдар





















Қосымша В
Ғылыми тағылымдамадан өткені туралы сертификат






































Қосымша Г
Ғылыми-зерттеу жұмыстары бойынша жасалған фотосуреттер

Клиникалық сау қозылар	Лейкоциттер, г/л	Лимфоциттер, г/л	Т-лимфоциттер, г/л	В-лимфоциттер, г/л 	7.44	5.28	1.6	8.19	Ауру қозылар	Лейкоциттер, г/л	Лимфоциттер, г/л	Т-лимфоциттер, г/л	В-лимфоциттер, г/л 	6.52	4.4700000000000024	1.2	6.48	Ряд 3	Лейкоциттер, г/л	Лимфоциттер, г/л	Т-лимфоциттер, г/л	В-лимфоциттер, г/л 	


Клиникалық сау қозылар	НФБ спонтанды тест, %	НФБ, индукцияланған тест, % 	6.84	23.1	Ауру қозылар	НФБ спонтанды тест, %	НФБ, индукцияланған тест, % 	5.55	15.3	Столбец1	НФБ спонтанды тест, %	НФБ, индукцияланған тест, % 	


Клиникалық сау қозылар	IgG, мг/мл	IgM, мг/мл 	ҚСЛБ, %	ҚСББ, %	10.200000000000001	1	2.11	84.3	Ауру қозылар	IgG, мг/мл	IgM, мг/мл 	ҚСЛБ, %	ҚСББ, %	7.8	0.8	1.52	61.6	Столбец1	IgG, мг/мл	IgM, мг/мл 	ҚСЛБ, %	ҚСББ, %	


Тәжірибе тобы	
Фондық көрсеткіш	5-ші тәулікте	10-шы тәулікте	15-ші тәулікте	41.2	39.5	38.6	38.5	Бақылау тобы	
Фондық көрсеткіш	5-ші тәулікте	10-шы тәулікте	15-ші тәулікте	41.2	40.200000000000003	39	39.200000000000003	Столбец1	Фондық көрсеткіш	5-ші тәулікте	10-шы тәулікте	15-ші тәулікте	

Тәжірибе тобы	
Фондық көрсеткіш	5-ші тәулікте	10-шы тәулікте	15-ші тәулікте	118	109	98	91	Бақылау тобы	
Фондық көрсеткіш	5-ші тәулікте	10-шы тәулікте	15-ші тәулікте	118	113	103	95	Столбец1	Фондық көрсеткіш	5-ші тәулікте	10-шы тәулікте	15-ші тәулікте	

Тәжірибе тобы	
Фондық көрсеткіш	5-ші тәулікте	10-шы тәулікте	15-ші тәулікте	53	42	35	25	Бақылау тобы	
Фондық көрсеткіш	5-ші тәулікте	10-шы тәулікте	15-ші тәулікте	52	46	38	28	Столбец1	Фондық көрсеткіш	5-ші тәулікте	10-шы тәулікте	15-ші тәулікте	

фон	
эритроциттер, /л	лейкоциттер, /л	гемоглобин, г%	ЭШЖ, мм/сағ.	10.4	9.39	11.8	0.41000000000000031	5-күні	
эритроциттер, /л	лейкоциттер, /л	гемоглобин, г%	ЭШЖ, мм/сағ.	11.9	8.620000000000001	12.8	0.52	10-күні	
эритроциттер, /л	лейкоциттер, /л	гемоглобин, г%	ЭШЖ, мм/сағ.	12.7	8.19	13.2	0.5800000000000004	15-күні	
эритроциттер, /л	лейкоциттер, /л	гемоглобин, г%	ЭШЖ, мм/сағ.	12.5	7.79	13	0.62000000000000965	


фон	
эритроциттер, /л	лейкоциттер, /л	гемоглобин, г%	ЭШЖ, мм/сағ.	10.200000000000001	9.42	11.6	0.42000000000000032	5-күні	
эритроциттер, /л	лейкоциттер, /л	гемоглобин, г%	ЭШЖ, мм/сағ.	10.6	9.51	11.9	0.44	10-күні	
эритроциттер, /л	лейкоциттер, /л	гемоглобин, г%	ЭШЖ, мм/сағ.	10.8	9.7299999999999986	11.9	0.47000000000000008	15-күні	
эритроциттер, /л	лейкоциттер, /л	гемоглобин, г%	ЭШЖ, мм/сағ.	10.7	8.93	11.5	0.47000000000000008	


фон	
Бактерицидті белсенділік, %	Комплементті белсенділік	бета-лизинді белсенділік,%	Лизоцимді белсенділік, %	28.2	10.200000000000001	15.2	1.8	5-күні	
Бактерицидті белсенділік, %	Комплементті белсенділік	бета-лизинді белсенділік,%	Лизоцимді белсенділік, %	30.6	10.9	15.9	2.1	10-күні	
Бактерицидті белсенділік, %	Комплементті белсенділік	бета-лизинді белсенділік,%	Лизоцимді белсенділік, %	31.8	11.3	17.7	2.5	15-күні	
Бактерицидті белсенділік, %	Комплементті белсенділік	бета-лизинді белсенділік,%	Лизоцимді белсенділік, %	30.7	12.9	20.399999999999999	2.8	


фон	
Бактерицидті белсенділік, %	Комплементті белсенділік	бета-лизинді белсенділік,%	Лизоцимді белсенділік, %	28.5	10.3	15.4	1.9000000000000001	5-күні	
Бактерицидті белсенділік, %	Комплементті белсенділік	бета-лизинді белсенділік,%	Лизоцимді белсенділік, %	31.7	12.6	19.5	2.8	10-күні	
Бактерицидті белсенділік, %	Комплементті белсенділік	бета-лизинді белсенділік,%	Лизоцимді белсенділік, %	34.9	13.5	23.8	3.4	15-күні	
Бактерицидті белсенділік, %	Комплементті белсенділік	бета-лизинді белсенділік,%	Лизоцимді белсенділік, %	32.9	15.7	25.6	2.8	


фон	
IgA Тәжірибе	IgА Бақылау	IgM Тәжірибе	IgM Бақылау	0.6200000000000081	0.61000000000000065	0.91	0.88	5-күні	
IgA Тәжірибе	IgА Бақылау	IgM Тәжірибе	IgM Бақылау	0.68	0.63000000000000878	1.06	0.91	10-күні	
IgA Тәжірибе	IgА Бақылау	IgM Тәжірибе	IgM Бақылау	0.73000000000000065	0.65000000000000924	1.1100000000000001	0.93	15-күні	
IgA Тәжірибе	IgА Бақылау	IgM Тәжірибе	IgM Бақылау	0.71000000000000063	0.65000000000000924	1.08	0.92	


фон	
IgG Тәжірибе	IgG Бақылау	∑Ig Тәжірибе	∑Ig Бақылау	7.79	7.8199999999999985	9.32	9.31	5-күні	
IgG Тәжірибе	IgG Бақылау	∑Ig Тәжірибе	∑Ig Бақылау	8.75	7.92	10.49	9.4600000000000026	10-күні	
IgG Тәжірибе	IgG Бақылау	∑Ig Тәжірибе	∑Ig Бақылау	9.8600000000000048	8.1	11.7	9.68	15-күні	
IgG Тәжірибе	IgG Бақылау	∑Ig Тәжірибе	∑Ig Бақылау	9.76	8.02	11.55	9.59	


фон	
IgA Тәжірибе	IgА Бақылау	IgM Тәжірибе	IgM Бақылау	0.6200000000000081	0.61000000000000065	0.91	0.88	5-күні	
IgA Тәжірибе	IgА Бақылау	IgM Тәжірибе	IgM Бақылау	0.72000000000000064	0.63000000000000878	1.1200000000000001	0.92	10-күні	
IgA Тәжірибе	IgА Бақылау	IgM Тәжірибе	IgM Бақылау	0.78	0.66000000000001036	1.1499999999999817	0.96000000000000063	15-күні	
IgA Тәжірибе	IgА Бақылау	IgM Тәжірибе	IgM Бақылау	0.75000000000000822	0.65000000000000924	1.1299999999999817	0.95000000000000062	


фон	
IgG Тәжірибе	IgG Бақылау	∑Ig Тәжірибе	∑Ig Бақылау	7.79	7.8199999999999985	9.32	9.31	5-күні	
IgG Тәжірибе	IgG Бақылау	∑Ig Тәжірибе	∑Ig Бақылау	8.81	7.9300000000000024	10.65	9.48	10-күні	
IgG Тәжірибе	IgG Бақылау	∑Ig Тәжірибе	∑Ig Бақылау	9.98	8.16	11.91	9.7800000000000011	15-күні	
IgG Тәжірибе	IgG Бақылау	∑Ig Тәжірибе	∑Ig Бақылау	9.82	8.09	11.7	9.69	


Фон	
Жалпы ақуыз. Тәжірибе тобы	Жалпы ақуыз. Бақылау тобы	Альбуминдер. Тәжірибе тобы	Альбуминдер. Бақылау тобы	Глобулиндер. Тәжірибе тобы	Глобулиндер. Бақылау тобы	52.8	52.6	23.5	23.4	29.3	29.2	5-күні	
Жалпы ақуыз. Тәжірибе тобы	Жалпы ақуыз. Бақылау тобы	Альбуминдер. Тәжірибе тобы	Альбуминдер. Бақылау тобы	Глобулиндер. Тәжірибе тобы	Глобулиндер. Бақылау тобы	59.5	54.5	26.7	24.9	32.800000000000004	29.6	10-күні	
Жалпы ақуыз. Тәжірибе тобы	Жалпы ақуыз. Бақылау тобы	Альбуминдер. Тәжірибе тобы	Альбуминдер. Бақылау тобы	Глобулиндер. Тәжірибе тобы	Глобулиндер. Бақылау тобы	66.3	56.9	31.7	26.1	34.6	30.8	15-күні	
Жалпы ақуыз. Тәжірибе тобы	Жалпы ақуыз. Бақылау тобы	Альбуминдер. Тәжірибе тобы	Альбуминдер. Бақылау тобы	Глобулиндер. Тәжірибе тобы	Глобулиндер. Бақылау тобы	65.3	56.8	28.2	26.3	35.300000000000004	30.5	

Фон	α-глобулин ТТ	α-глобулин БТ	β-глобулин ТТ	β-глобулин БТ	γ-глобулин ТТ	γ-глобулин БТ	7.53	7.51	8.17	8.19	13.5	13.5	5-күні	α-глобулин ТТ	α-глобулин БТ	β-глобулин ТТ	β-глобулин БТ	γ-глобулин ТТ	γ-глобулин БТ	8.16	7.75	8.7399999999999984	8.15	15.9	13.7	10-күні	α-глобулин ТТ	α-глобулин БТ	β-глобулин ТТ	β-глобулин БТ	γ-глобулин ТТ	γ-глобулин БТ	8.4600000000000026	7.9	8.7399999999999984	8.2000000000000011	17.399999999999999	14.7	15-күні	α-глобулин ТТ	α-глобулин БТ	β-глобулин ТТ	β-глобулин БТ	γ-глобулин ТТ	γ-глобулин БТ	8.58	8.129999999999999	8.52	8.48	16.2	13.9	
Т-лимфоцит ТТ	
1-ші күні	7-ші күні	14-ші күні	19.100000000000001	26.5	29.5	Т-лимфоцит БТ	
1-ші күні	7-ші күні	14-ші күні	19.100000000000001	19.899999999999999	21.5	В-лимфоцит ТТ	
1-ші күні	7-ші күні	14-ші күні	6.48	7.89	8.7100000000000009	В-лимфоцит БТ	
1-ші күні	7-ші күні	14-ші күні	6.48	6.59	6.88	


НФБ спонт. тест ТТ	
1-ші күні	7-ші күні	14-ші күні	5.55	6.95	7.6199999999999966	НФБ спонт. тест БТ	
1-ші күні	7-ші күні	14-ші күні	5.55	5.6899999999999995	5.81	НФБ инд. тест ТТ	
1-ші күні	7-ші күні	14-ші күні	15.3	20.100000000000001	24.3	НФБ инд. тест БТ	
1-ші күні	7-ші күні	14-ші күні	15.3	15.8	17.8	

